ദൈവത്തിന്‍റെ സെൽഫി : Deepika.com Sunday Special\nകഴിഞ്ഞ ഒരാഴ്ച പറയുവാൻ കഴിയാത്ത അനുഭവത്തിൽ നിന്നും ഞാൻ എഴുതാൻ തുടങ്ങുകയാണ്. ഇതുവരെ എഴുതുന്പോൾ എന്‍റെ പേനയോ, വിരലുകളോ, വിറച്ചിരുന്നില്ല. എന്നാലിപ്പോൾ വിറയ്ക്കുന്നുണ്ട്. ഒരു രണ്ടാം ജൻമത്തിലെ പിച്ചവയ്ക്കുന്ന കുട്ടിയെപ്പോലെ.\n2018 ഓഗസ്റ്റ് 16 - എന്‍റെ ജീവിതത്തിലെ മറക്കാനാവാത്ത അനുഭവവും അടയാളവുമായിത്തീരുന്നു. അതിജീവനത്തിന്‍റെ ദിവസങ്ങളെ, നിമിഷങ്ങളെ, ഇപ്പോൾ ഓർത്തെടുക്കുന്പോൾ സ്വപ്നമായും ഒരു കഥയായും ഒരു ഫാന്‍റസിയായും തോന്നുന്നു. അതിനെല്ലാമപ്പുറം നമ്മെ വിഴുങ്ങുവാൻ തുടങ്ങുന്ന ജലരൂപത്തിനുമുന്നിൽ ജീവനെ രക്ഷിക്കുവാൻ, ജീവൻ മുറുകെപ്പിടിച്ചുകൊണ്ടുള്ള പാച്ചിൽ! ആ നിമിഷത്തെ ചിന്തകളും വേവലാതികളും അസ്വസ്ഥതകളും പ്രായോഗികതയുമാണ് മനുഷ്യനെ പുതിയ അനുഭവത്തിലെത്തിക്കുന്നത്. ഇതുവരെയുള്ള അനുഭവങ്ങളെയെല്ലാം ഞാൻ കുടഞ്ഞുകളയുകയാണ്.\nഓഗസ്റ്റ് 15 രാത്രി തന്നെ വലിയ മഴയുണ്ടായിരുന്നു. തലേദിവസത്തെ നീണ്ടയാത്ര കഴിഞ്ഞ് ക്ഷീണം കാരണം രാത്രി ഒൻപതരയോടെ കിടന്നു. പത്തുമണിയോടെ ഫോൺ ശബ്‌ദിച്ചു. ആറൻമുളയിൽ നിന്നാണ്. പന്പാതീരത്തിനു സമീപം താമസിക്കുന്ന സുഹൃത്ത് ഷാജനാണ് വിളിച്ചത്. രാകേഷ്, ഞങ്ങളുടെ വീട്ടിൽ വെള്ളം കയറി. പ്രായമായ അപ്പച്ചനെയും അമ്മച്ചിയെയും കൊണ്ട് രണ്ടാം നിലയിൽ കയറിയിരിക്കുകയാണ്. കറന്‍റില്ല. ഫോണിൽ ബാറ്ററി തീരാറായി. ആരെയും വിളിച്ചിട്ട് കിട്ടുന്നില്ല. രാകേഷ് എത്രയുമെളുപ്പം ആരെയെങ്കിലും ബന്ധപ്പെട്ട് വിളിക്കാമോ. ഞാൻ പലരെയും വിളിച്ചു. കുത്തൊഴുക്കുള്ള വെള്ളപ്പൊക്കം കാരണം ആർക്കും ആറൻമുളഭാഗത്തേക്ക് പോകുവാൻ സാധിക്കില്ലെന്ന് ഞാൻ ബന്ധപ്പെട്ട മാധ്യമപ്രവർത്തകൻ മറുപടി പറഞ്ഞു. പന്പാതീരത്തുമാത്രമുള്ള വെള്ളപ്പൊക്കം ഒരിക്കലും ചെങ്ങന്നൂരിലേക്ക് വരില്ല എന്നുള്ള ഉറപ്പ് സുഹൃത്തുക്കൾക്കുവരെ ഉണ്ടായിരുന്നു.\nപന്ത്രണ്ടുമണിയായതോടെ ഷാജൻ ആറൻമുളയിൽ നിന്നു വീണ്ടും വിളിച്ചു. വെള്ളം വീടിന്‍റെ രണ്ടാം നിലയിലേക്കും കയറി. തങ്ങൾ വാട്ടർ ടാങ്കിന്‍റെ മുകളിലിരിക്കുകയാണെന്നും രക്ഷപ്പെടുത്തൂ എന്നും പറഞ്ഞതോടെ ഫോണ് സ്വിച്ച് ഓഫ് ആയി. ഞാൻ പലരെയും വീണ്ടും വിളിച്ചു. എല്ലാവരും നിസഹായരായി നിശബ്ദരായി. ഇത്തരമൊരു ആശങ്കയോടെ ഒന്നു മയങ്ങി. ഉറക്കം വന്നിരുന്നില്ല. നാലു മണിയായിക്കാണണം. അടുത്ത പറന്പിനുസമീപമുള്ള വീടിന്‍റെ ഫാമിലേക്ക് തെക്കുഭാഗത്തുള്ള പാടത്തുനിന്നു വെള്ളം കയറിയിരിക്കുന്നു. ഫാമിലെ മൃഗങ്ങളെയെല്ലാം ടോർച്ചുവെളിച്ചത്തിൽ തൊഴിലാളികൾ എടുത്തുകൊണ്ടോടുന്നു. ഞാൻ മുറിയിലെ ലൈറ്റിടാൻ ശ്രമിച്ചു. കറന്‍റ് പോയിരിക്കുന്നു. ഇരുട്ട്. അപ്പോഴും ഞങ്ങളുടെ വാടകവീട്ടിലേക്കോ ചെങ്ങന്നൂരിന്‍റെ പ്രധാന സ്ഥലത്തോ വെള്ളം കയറില്ല എന്ന് ആരോ ഉള്ളിൽ പറഞ്ഞുകൊണ്ടിരുന്നു.\nരാവിലെ വാതിൽ തുറന്നപ്പോൾ സായാഹ്നമായപോലെത്തെ അവസ്ഥ. ഒരു തരം കറുത്തനിറം കലർന്ന നീലനിറം പുറത്താകെ. ഞാൻ പുറത്തിറങ്ങി. വീടുകളിൽനിന്നും തൊടികളിൽനിന്നുമൊക്കെ കടലിരന്പം പോലെ ശബ്ദങ്ങൾ. തൊടികൾ, മരങ്ങൾ, വെള്ളം മൂടിക്കവിഞ്ഞിരിക്കുന്നു, ഒരു മതിലിന്‍റെ വ്യത്യാസത്താൽ. ഞാൻ എന്‍റെ മുറ്റത്തിറങ്ങി. അടുക്കളവശത്ത് വെള്ളം നിറയുന്നു. അത് കണ്ട് നില്‌ക്കെത്തന്നെ കൂടിക്കൊണ്ടിരിക്കുന്നു. ഭാര്യ ഉറക്കച്ചടവിൽ പുറത്തുചാടി. വെള്ളം കണ്ട് വെപ്രാളപ്പെട്ട് നിലവിളിക്കാൻ തുടങ്ങി. ഭാര്യ ഭാര്യവീട്ടിലേക്കാദ്യം ഫോൺ വിളിച്ചു. അവിടെ ഫോണ് ഓഫായിരുന്നു. ഇതിനേക്കാൾ താഴ്ന്ന സ്ഥലം ബുധനൂർ - ഇലഞ്ഞിമേൽ പ്രദേശമായതിനാൽ അച്ഛനും അമ്മയ്ക്കും എന്തെങ്കിലും സംഭവിച്ചോ എന്നറിയാൻ അവൾ ഫോണ്‍വിളിച്ചുകൊണ്ടിരുന്നു.\nപൊടുന്നനെ മഴ പൊട്ടിവീണു. ശക്തമായ മഴ, അയൽപക്കത്തെ ആറംഗകുടുംബം ഓരോ ബാഗുമായി പുറത്തു ചാടി നേരെ എന്നെ വന്നു വിളിച്ചു. വേഗം ഇറങ്ങൂ. വെള്ളം ഉടൻ ഇവിടാകെ മൂടും. രക്ഷപ്പെടാനുള്ള ഏകമാർഗം റോഡിലെത്തുക. ബഥേൽപള്ളി ജംഗ്ഷനിൽ എത്തിയാൽ രക്ഷപ്പെട്ടു. അവർ അതും പറഞ്ഞ് വേഗമിറങ്ങി. ഞാൻ ഫോൺ വിളിച്ചിട്ട് വേവലാതിപ്പെട്ട ഭാര്യയെ ദേഷ്യപ്പെട്ട് പിടിച്ച് കുഞ്ഞിനെയുമെടുത്ത് പുറത്തുചാടി. ഒരു ഫോണും എടുത്തു. അവൾ ചെറിയ ബാഗിൽ കുഞ്ഞിനുള്ള കുപ്പായവും കുപ്പിപ്പാലും മാത്രമെടുത്ത് ചാടി. ഞങ്ങൾ ടൗണിനുള്ളിൽ തന്നെയാണെങ്കിലും ബഥേൽ റോഡിനും പാണ്ടവൻപാറയ്ക്കുമിടയിലെ പ്രദേശത്തെ ചെറിയ ശതമാനംപേർ താമസിക്കുന്നയിടമാണ്.\nടൗണായതിനാൽ എല്ലാവരും രക്ഷപ്പെടാൻ ചാൻസുണ്ടാകും എന്നാണ് എല്ലാവരും പെട്ടെന്ന് കരുതുക. പക്ഷേ, വലിയ ബിൽഡിംഗുകൾക്കു പിറകിലൂടെയുള്ള ഒരാൾപൊക്കം മാത്രം മൂന്നടി വീതിയുള്ള ഇടവഴികൾ അത്ര ശ്രദ്ധയിൽപ്പെടുകയുമില്ല. മാത്രമല്ല, വീടിന്‍റെ പുറകുവശം റോഡോ, പാറകളോ ഇല്ല. സമുദ്രത്തിൽ അവസാനിക്കുന്നതുപോലെയുള്ള ചതുപ്പുനിറഞ്ഞ പാടങ്ങളും കനാലുകളിലൂടെ നിറഞ്ഞ വെള്ളവും മാത്രം.\nവിഴുങ്ങാനെത്തുന്ന ജലം, ഭയവും\nഞങ്ങൾ ഇടവഴിയിലെത്തിയപ്പോൾ അയൽവീട്ടുകാരെല്ലാം ഇറങ്ങിക്കഴിഞ്ഞിരിക്കുന്നു. ആരുമില്ല. മനുഷ്യമണമില്ല. പുറകിലൂടെ എല്ലാ വീടുകളെയും വിഴുങ്ങാനായി വരുന്ന വെള്ളം. അതിന്‍റെ ശബ്ദങ്ങൾ മാത്രം. ഇടവഴിയിലൂടെ കുഞ്ഞിനെയും ബാഗും പിടിച്ച് ഞാൻ. ഭാര്യ കുടപിടിച്ചു തരുന്നു. മഴ ശക്തിയായി പെയ്യുന്നു. റോഡ് കണ്ടു. സമാധാനമായി. എനിക്കെന്തോ അകാരണമായ ഭയം തോന്നിത്തുടങ്ങി. റോഡിന്‍റെ ഇരുവശത്തും വെള്ളം കയറിവരുന്നു. രണ്ടറ്റവും വെള്ളം. ബഥേൽ ജംഗ്ഷനിൽ എത്തിയാൽ രക്ഷപ്പെട്ടു എന്ന വാചകം മാത്രം ചെവിയിൽ ഓർത്തു. അയൽവീട്ടിലെ എമിൽ ഫോണിൽ വിളിച്ചു. ബഥേൽ ജംഗ്ഷനിലെത്തിയോ. എത്തും മുൻപ് ജലം നിറഞ്ഞ റോഡിലൂടെ വരുന്പോൾ കനാൽ ഉള്ള ഭാഗമുണ്ട്. ശക്തിയായ ഒഴുക്കാണ്. മറികടക്കുന്പോൾ സൂക്ഷിക്കുക. ഫോണ് നിന്നു.\nഞങ്ങൾ കനാൽ നിൽക്കുന്ന ഭാഗത്തെത്തി. എന്നാൽ കനാലേത് റോഡേത് എന്ന് അറിയാൻ കഴിയത്തില്ല. ഞാൻ ഭാര്യയോടു പറഞ്ഞു, എന്‍റെ കൈയിൽ മുറുകെ പിടിച്ചോണം. ഞാൻ ഒഴുക്കിൽ കാൽവച്ചു. ചുഴിപോലെ ജലം ഒഴുകുന്നു. രണ്ടടിവച്ചപ്പോഴേ എനിക്ക് ബോധ്യമായി. മുറിച്ചുകടക്കുവാൻ കഴിയുകയില്ലാ എന്ന്. ആടും കോഴികളും ചുഴിവെള്ളത്തിൽ ഒഴുകുന്നതു കണ്ടു. അപകടം മണത്തു. ഞാൻ കാൽ പിറകോട്ട് വലിച്ചു. ഭാര്യ പിന്നെയും നിർബന്ധിച്ചു. എങ്ങനെയെങ്കിലും മുറിച്ചു കടക്കുവാൻ നോക്ക്. മഴ കൂടി, വെള്ളം കൂടി, പിറകോട്ട് പോകുവാൻ തീരുമാനിച്ചു. വാ എന്നു വിളിച്ച് വന്നവഴിയേ റോഡിന്‍റെ എതിർവശത്തേക്ക്. എതിർവശത്തേക്ക് നടന്നപ്പോൾ തിട്ടമേൽ അന്പലം വഴിയിൽ നിന്ന് കുതിച്ചൊഴുകുന്ന പുഴപോലെ വെള്ളം ഞങ്ങൾക്കുനേരേ. ഇനിയെന്തു ചെയ്യും എന്ന മട്ടിൽ ഭാര്യ എന്നെ നോക്കി.\nഒടുവിൽ ഒരു വീട്\nഞാൻ പറഞ്ഞു രണ്ടും കൽപ്പിച്ച് ഏതെങ്കിലും രണ്ടാം നിലയിൽ കയറുക. റോഡിനരികെയുള്ള വലിയ വീടുകളിലെല്ലാം രണ്ടാം നിലയുണ്ട്. പക്ഷേ വലിയ ഗെയിറ്റുകൾ പൂട്ടിയിട്ടിരിക്കുന്നു. വീടിനകത്തേക്കു തന്നെയുള്ള ഇടവഴിയിലൂടെ ഓടി. വീടുകൾ നിറഞ്ഞ ഭാഗത്തെ അവസാനത്തെ വീട് അച്ചൻകുഞ്ഞ് അച്ചായന്‍റേതാണ്. അവിടെ നിന്നു മാത്രം ശബ്ദങ്ങൾ കേൾക്കാം. നേരെ അങ്ങോട്ടോടി. അപ്പോഴേക്കും മുട്ടറ്റം വെള്ളം മുറ്റത്ത് നിറഞ്ഞുകവിഞ്ഞ ആ മുറ്റത്തിലൂടെ ഞാൻ വീട്ടിൽ കയറി.\nഅച്ചൻകുഞ്ഞ് അച്ചായനും ഭാര്യയും മകളും, മകളുടെ രണ്ടുമാസം പ്രായമായ പെൺകുഞ്ഞുമാണവിടെ. എന്‍റെ കുടുംബത്തിന്‍റെ രക്ഷയുടെ സ്പർശമായി അച്ചായന്‍റെ വീടും രണ്ടാം നിലയും നിലകൊണ്ടു. കയറിയ ഉടനേതന്നെ വൈദ്യുതിയില്ല, ഫോണ് ശബ്‌ദിച്ചു. എമിലാണ്. നിങ്ങൾ എവിടെയെത്തി. ബഥേൽ ജംഗ്ഷനിലെത്തിയോ? ഇല്ല. എന്നാൽ കഴിഞ്ഞില്ല. അപ്പോഴേക്കും ഫോണ് റേഞ്ച്, നെറ്റ് വർക്ക് കട്ടായിക്കൊണ്ടിരുന്നു. ആദ്യമായി അൽപ്പം ശ്വാസം വീണു. കുറച്ചു മനുഷ്യർക്കൊപ്പം എത്തിപ്പെട്ടതിന്‍റെ ആശ്വാസം.\nറോഡിലൂടെയുള്ള പരക്കം പാച്ചിലിൽ ദൈവത്തെയും മറ്റാരേയും വിളിക്കാൻ കഴിഞ്ഞില്ല. പക്ഷേ മരിച്ചുപോയ എന്‍റെ പിതാവിന്‍റെ രൂപം എന്നെ സ്പർശിക്കുന്നതായി തോന്നി. അതോടെ ഉള്ളിലെ ഭയം ഒന്നു വിട്ടൊഴിഞ്ഞു. രണ്ടാം നില ഉള്ള ഒരു വീടും സ്വയരക്ഷയും മനസിൽ കടന്നു വന്നു.\nരണ്ടു ദിവസം രണ്ടു യുഗങ്ങൾ\nഉച്ചയായതും വൈകുന്നേരമായതും അറിയുന്നില്ല. എല്ലാവരും രണ്ടാം നിലയിലേക്ക് കയറുന്നതിന്‍റെ വെപ്രാളങ്ങൾ. അച്ചായൻപോലും ഒന്നാം നിലയിലെ പ്രധാനപ്പെട്ട സാധനസാമഗ്രികൾ കൂട്ടിക്കെട്ടുന്ന തിരക്കിലാണ്. രണ്ടാം നിലയിലെത്തി ജനലിലൂടെ ഞാൻ ആകാശത്തേക്ക് നോക്കി. മെഴുകുതിരിവെട്ടം മാത്രം. മെഴുകുതിരി അധികം കത്തിക്കാൻ കഴിയില്ല. സ്റ്റോക്ക് കുറവാണ്. ഫോണൊന്നും കിട്ടുന്നില്ല എന്നത് എല്ലാവരെയും വിഷമിപ്പിച്ചു.\nഅച്ചായൻ ഇടയ്ക്കിടെ പുറത്തേക്കിറങ്ങി വെള്ളം പൊങ്ങുന്നുണ്ടോ പൊങ്ങുന്നുണ്ടോ എന്ന് നോക്കിക്കൊണ്ടിരിക്കും. ഒരു ടോർച്ചുമുണ്ട് കൂടെ. രാത്രിയായി. അരിയും സാമഗ്രികളും കുറവാണ്. ഉള്ള ഭക്ഷണസാമഗ്രികൊണ്ടുമാത്രം കുറച്ചു കുറച്ചു കഴിക്കാം. കുഞ്ഞുങ്ങൾ ഫാനില്ലാത്തതിനാൽ, കരഞ്ഞു തുടങ്ങി. എല്ലാവരും ഒരുമിച്ചിരുന്ന് പ്രാർഥിച്ചു കൊണ്ടിരുന്നു. അച്ചായൻ ബൈബിൾ വായിച്ചുകൊണ്ടിരുന്നു. പിന്നീട് ഉള്ള ഭക്ഷണം എല്ലാവരും പങ്കിട്ടു. രാത്രി കിടക്കാനായി രണ്ടാം നിലയിൽ. ഉറക്കം വരുന്നില്ല. വെള്ളം കയറിയ വീടുകൾ. വളരെ ദൂരെ നിന്ന് ആളുകളുടെ ഒച്ചപ്പാടുകൾ കേൾക്കാം. ഭാര്യ കുഞ്ഞിനെ ഉറക്കാൻ ശ്രമിക്കുന്നു. എനിക്കുറക്കം വന്നില്ല.\nജനൽ തുറന്നു. ദൈവമേ വെള്ളം കൂടുന്നു. എന്‍റെ വീടിനു ചുറ്റും വെള്ളം കയറുന്നു. എന്‍റെ പുസ്തകങ്ങൾ, എന്‍റെ പാവം വാടകവീട്, ദൈവമേ എല്ലാം ഇല്ലാതാവുന്നത് എനിക്ക് കണ്ടുനിൽക്കേണ്ടി വരുമോ? ഞാൻ തിരിഞ്ഞു മുറിയിലേക്കു നോക്കി. എന്‍റെ കുഞ്ഞ് കരഞ്ഞുകൊണ്ടിരുന്നു. എന്‍റെ കണ്ണുകളും നിറഞ്ഞു.\nപിറ്റേ ദിവസവും രാവിലെയായതറിഞ്ഞില്ല. കാർമേഘം മൂടിയിരിക്കുന്നു. മഴ തന്നെ മഴ. പുറത്തേക്കിറങ്ങാൻ പറ്റുന്നില്ല. വെള്ളം കൂടാതെയും കുറയാതെയും ഒറ്റ നിൽപ്പ് തന്നെ തുടരുന്നു. അച്ചായൻ പുറകുവശത്തെ ഗോവണിയിലൂടെ രണ്ടാം നിലയിലേക്ക് കയറി മൂന്നാം നിലയിലുള്ള തുറന്ന സ്ഥലത്ത് ടാർപ്പാളിൻ വലിച്ചുകെട്ടാനായി നിൽക്കുന്നു. വെള്ളം ശക്തിയായി വന്നാൽ മൂന്നാംനിലയിൽ കയറി നിൽക്കേണ്ടേ, ടാർപ്പാളിൻ വലിച്ചു കെട്ടിയാൽ സുരക്ഷിതമാകാം. പുറത്തേക്ക് ഈ പിഞ്ചുകുഞ്ഞുങ്ങളെ കൊണ്ടു പോകുവാൻ കഴിയില്ല.\nപോയാൽത്തന്നെ എവിടെ കയറി നിൽക്കും. അതുകൊണ്ട് ഇവിടെത്തന്നെ എല്ലാ രക്ഷയ്ക്കും ശ്രമിക്കുക. ബാക്കി ദൈവം നമ്മെ രക്ഷിക്കും. അച്ചായന്‍റെ വാക്കുകൾ ഒരുവിധം എന്നെ ജാഗരൂകനാക്കി. രണ്ടു ദിവസം കുടിക്കാനുള്ള വെള്ളം ശേഖരിച്ച് മുറിയിൽ കയറ്റിവച്ചു. വീണ്ടും കുട്ടികളുടെ കരച്ചിൽ, കറന്‍റില്ല. ചൂട്, അസ്വസ്ഥത. ചിലപ്പോൾ ഫോണിൽ റെയ്ഞ്ച് വരും അപ്പോൾത്തന്നെ പോകും. എനിക്ക് ഫോണ് വിളിക്കാൻ പറ്റുന്നില്ലെങ്കിലും മെസേജുകൾ അയയ്ക്കുവാൻ കഴിഞ്ഞു. ബന്ധുക്കളെയോർത്ത്, സുഹൃത്തുക്കളെയോർത്ത്, വേവലാതികൾ വർധിച്ചു. സന്ധ്യയായപ്പോഴേ ഞങ്ങൾ ഒരു മെഴുകുതിരിക്കു ചുറ്റുമിരുന്ന് പ്രാർത്ഥന ആരംഭിച്ചു. എനിക്ക് വിശപ്പേയില്ല. അങ്ങനെയൊരു വികാരം വരുന്നില്ല. കുഞ്ഞുങ്ങൾക്കു ഭക്ഷണം കൊടുക്കണമെന്ന ചിന്തമാത്രം. ഭാര്യ മാതാപിതാക്കളെക്കുറിച്ചോർത്ത് കരഞ്ഞുകൊണ്ടിരുന്നു. ആരുടെയും ഒരു വിവരവും ലഭിക്കുന്നില്ല. രാത്രിയിൽ ഞാൻ പ്രാർഥിച്ചുകൊണ്ടിരുന്നു. ഇരുളിൽ ഉറങ്ങാതെ ഞാൻ എന്നെക്കണ്ടു. ദൈവത്തെക്കണ്ടു. ദൈവമേ എല്ലാം മുങ്ങുകയാണോ? ജീവിതം ഇവിടെ അവസാനിക്കുകയാണോ? ഇല്ല. ഒരിക്കലുമില്ല. അവസാനിക്കുകയായിരുന്നെങ്കിൽ ഇങ്ങനെയിരുന്ന് ചിന്തിക്കുവാനുള്ള സമയം ദൈവം എനിക്കു തരികയില്ല. രാത്രിയിൽ മെഴുകുതിരിവെട്ടത്തിലൂടെ വെള്ളം കൂടിയോ കൂടിയോ എന്നുള്ള നോട്ടങ്ങൾ കാണാം. എല്ലാവരും ദൈവത്തെ ഉള്ളുകൊണ്ട് വിളിക്കുന്നതായി അനുഭവപ്പെട്ടു. എല്ലാവർക്കും ഒരേ ദൈവം.\nദിവസം ഏതാണെന്നുപോലും മറന്നുപോയി. വെള്ളത്തിന്‍റെ ഒഴുക്ക് ഒരുവിധം ശമിച്ചെന്നു തോന്നി. ഞാനും അച്ചായനും ദൈവത്തിനു നന്ദി പറഞ്ഞ് പുറത്തേക്കിറങ്ങി. മുട്ടറ്റം വെള്ളത്തിലൂടെ റോഡിലെത്തി. അതുവരെ കാണാത്ത ചെങ്ങന്നൂരാണ്. എല്ലാ സാധനസാമഗ്രികളും റോഡിൽ കിടക്കുന്നു. ഒരു സുനാമി കഴിഞ്ഞപോലെ. ബഥേൽ റോഡിലൂടെ അഭയാർഥികളുടെ തിരക്ക്. ബഥേൽ റോഡിലൂടെയുള്ള കനാൽ ഇപ്പോൾ കുറുകെ കടക്കാം. ഒരു വിധം ഞങ്ങൾ നടന്നു. ചന്തയിൽ രണ്ടുകട മാത്രം തുറന്നു.\nഒരാഴ്ചത്തേക്കുള്ള സാമഗ്രികൾ ചാക്കിലേറ്റി തലയിൽ വച്ച് ഞങ്ങൾ തിരിച്ചുനടന്നു. തിരിഞ്ഞു നോക്കിയപ്പോഴേക്കും കടയിലെ സാധനങ്ങൾ കാലിയായി. ആളുകളുടെ തിരക്ക്. വെള്ളം കയറാത്ത ചന്തയിൽ മാത്രം അഭയാർഥികൾ. പുലിയൂർ, പാണ്ടനാട്, പേരിശേരി, ബുധനൂർ ഭാഗത്തെ ആളുകളെ ബോട്ടുകളിൽ ചെങ്ങന്നൂരിലെത്തിക്കുന്ന തിരക്കുകൾ. തുണി തരാമോ എന്നു ചോദിക്കുന്ന സ്ത്രീകൾ. രക്ഷാപ്രവർത്തകരുടെ തിരക്കുകൾ. ബഹളങ്ങൾ. വേഗം വീട്ടിലേക്കുള്ള മടക്കം. വീണ്ടും അരവെള്ളത്തിലൂടെ വീട്ടിലേക്കു നടന്നു കയറി. ജീവിതം തിരിച്ചുപിടിച്ചിരിക്കുന്നു എന്നു ബോധ്യപ്പെട്ടു. അന്നു ചോറ് ഉണ്ടപ്പോഴാണ് ഞങ്ങള് മൂന്നു ദിവസത്തെ വിശപ്പകറ്റിയത്. ജീവിതത്തിൽ ഞാനേറ്റവും ആസ്വദിച്ച ഭക്ഷണം.\nഇതിനിടയിൽ എന്‍റെ വാടകവീട്ടിലേക്ക് പോകുവാൻ, ഒന്നു നോക്കുവാൻ, ഞാനിറങ്ങി. ഭാഗ്യത്തിന് വടിയുണ്ടായിരുന്നു. താഴ്ന്ന ഭാഗമായതിനാൽ എന്‍റെ വീട്ടിലാണ് കൂടുതൽ വെള്ളമുള്ളത്. വാതിലിനരികിൽ അണലിപ്പാന്പുകൾ. ഒന്നിനെ കൊന്നു. അടുക്കളയിൽ വെള്ളം കയറിയിരിക്കുന്നു. കയറാതെ തിരിച്ചു പോന്നു.\nചെങ്ങന്നൂരിൽ വെള്ളം കയറില്ല എന്നു കരുതിയ ഞാൻ ജലപ്രവാഹം കണ്ട് അദ്ഭുതപ്പെട്ടു. 99 ലെ വെള്ളപ്പൊക്കത്തിൽപ്പോലും ബഥേൽ ജംഗ്ഷനിൽ കയറിയതായി കേട്ടിട്ടില്ല. എന്നിട്ടും പന്പാനദിയുടെ പ്രചണ്ഡതാണ്ഡവത്തിൽ ജലം ചെങ്ങന്നൂരിനെ വിഴുങ്ങി.\nപന്പ എന്നാൽ പാന്പ് എന്നും, അവസാനമില്ലാത്തത് എന്നുമൊക്കെ അർഥമുണ്ട്. എല്ലാം ഞാനോർത്തു. വൈകുന്നേരമായപ്പോൾ ബിഎസ്എൻഎൽ ഫോണ് വർക്ക് ചെയ്യുവാൻ തുടങ്ങി. മെസേജുകളിലൂടെ എന്നെ അന്വേഷിച്ച, എന്നെ സ്നേഹിക്കുന്നവരെ ഞാനിതാ ജീവിച്ചിരിപ്പുണ്ട് എന്ന് പറയുവാനുള്ള ആവേശം തുടിച്ചു. ഫോണ് സ്വിച്ച് ഓഫ് ആയതിനാൽ മനസിൽ പതിഞ്ഞുകിടന്നിരുന്ന ദീപികയുടെ ഫോൺ നന്പരിലേക്കും മാതൃഭൂമിയുടെ നന്പരിലേക്കും വിളിച്ചു.\nനേവൽ റസ്ക്യൂ ഫോഴ്സിന് സന്ദേശമയച്ചതിലൂടെ എന്നെ രക്ഷിക്കാനായി ശ്രമിച്ച ശ്രീലാൽ ശ്രീനിവാസൻ, സക്കറിയ, വാഹിദ്, അർഷാദ് ബത്തേരി എന്നിവരോടും ദീപികയുടെ മുൻ ചീഫ് എഡിറ്റർ പൈകടയച്ചനോടും ജോർജ് മാത്യുവിനോടും എന്‍റെ നന്ദി രേഖപ്പെടുത്തുന്നു.\nവൈകുന്നേരം ആറോടെ വെള്ളത്തിലൂടെ ഒരാൾ നീന്തി നീന്തിവരുന്നു. രാകേഷ് ഉണ്ടോ എന്ന് ഉറക്കെ വിളിച്ചാണ് വരവ്. ഞാൻ കൈവീശി. ഒരു ഫാദറാണ്. എനിക്ക് പരിചയമില്ല. ഫാ. ജോബി. നീന്തൽ വിദഗ്ധനായ അദ്ദേഹം എന്നെ രക്ഷിക്കാനായി നീന്തൽ സാമഗ്രികളുമായി എത്തിയതാണ്. എന്നെത്തേടി വന്ന ആദ്യത്തെ മുഖമാണ് ഫാ. ജോബിയുടേത്. ഇനി വെള്ളം ഉയരില്ലെന്ന കണക്കുകൂട്ടലിൽ ഞങ്ങൾ അച്ചന്‍റെ കൂടെ പോയില്ല. പക്ഷേ, ഞാൻ സേഫാണെന്നു പറഞ്ഞിട്ടും ആ രാത്രിയിൽ ഫാ. ജോബി എന്നെ നിരന്തരം വിളിച്ചു.\nഎന്‍റെ കുഞ്ഞടക്കം രണ്ടു പിഞ്ഞുകുഞ്ഞുങ്ങളെ എത്രയും പെട്ടെന്ന് മാറ്റുവാനും ദുരിതാശ്വാസ ക്യാന്പിനേക്കാൾ മറ്റൊരു സ്ഥലം ശരിയാക്കിത്തരാമെന്നും ഫാ ജോബി പറഞ്ഞു. മഴ കുറഞ്ഞു. വെള്ളം കുറയും എന്നു തോന്നിയ ആ രാത്രി പകുതി കഴിഞ്ഞതോടെ രൂക്ഷമായി. വീണ്ടും കാറ്റും മഴയും . ജലനിരപ്പ് അൽപ്പം കൂടി. ഞാൻ ഫാ. ജോബിയെ ഫോണിൽ ബന്ധപ്പെട്ടു. ഇനി വെള്ളം കയറിയാൽ അവിടെ നിന്നു രക്ഷപ്പെടുക എളുപ്പമല്ലെന്ന് ഉറപ്പിച്ചു പറഞ്ഞു.\nഅതിരാവിലെ ആറുമണിക്ക് എങ്ങനെയെങ്കിലും കുടുംബത്തോടെ റെയിൽവേസ്റ്റേഷനിലെത്തുക. ട്രെയിനില്ലായെങ്കിൽ പാളത്തിലൂടെ നടന്നു വരിക. നിർദേശം അനുസരിക്കാനായി ഞാൻ വെളുപ്പാൻകാലം വരെ കാത്തിരുന്നു. ഉള്ളിൽ ജലപ്പിശാച് വീണ്ടും തലപൊക്കിത്തുടങ്ങി. ഉറക്കം നഷ്ടപ്പെട്ടിരിക്കുന്നു. പകലിൽ ലഭിച്ച ആശ്വാസങ്ങൾ എവിടെയോ പോയൊളിച്ചു.\nരാവിലെയായി. ഒരു വിധം റെയിൽവേ സ്റ്റേഷനിലെത്തി. അച്ചായനെ പരമാവധി വിളിച്ചിട്ടും വന്നില്ല. റെയിൽവേസ്റ്റേഷനിൽ ആരുമില്ല. ടിക്കറ്റ് കൗണ്ടറിനു പകരം ഒരു മൺകൂന. എല്ലായിടത്തും മൺകൂനകൾമാത്രം. ജലം വെട്ടിപ്പൊളിച്ച ഭിത്തികൾ മാത്രം. ഒരു വിധം പ്ലാറ്റ് ഫോമിലെത്തി. ഞാനന്പരന്നു. ലോകത്തെ സകലമാന ജനങ്ങളും പ്ലാറ്റ് ഫോമിലുണ്ട് എന്നു തോന്നി. സൂചിവയ്ക്കാൻ സ്ഥലമില്ല. സർവവിധ സാധനങ്ങളും കൊണ്ട് കുടുംബങ്ങളുടെ കൂട്ടങ്ങൾ. തിരുവനന്തപുരത്തേക്ക് ഒരു സ്പെഷൽ ട്രെയിനുണ്ട്. എങ്ങനെ ട്രെയിനിൽ കയറും. രണ്ട് ട്രെയിനുള്ള ആളുകൾ ചെങ്ങന്നൂർ റെയിൽവേ സ്റ്റേഷനിലുണ്ട്. ഒരു മണിക്കൂർ കഴിഞ്ഞു. വളർത്തിയ പട്ടികളെ വരെ എടുത്തുകൊണ്ട് ആളുകൾ നിൽക്കുന്നുണ്ട്. ട്രെയിൻ ഒച്ചിഴയുന്നതുപോലെ എത്തി. അനൗൺസ്മെന്‍റില്ല. തൂങ്ങിനിൽക്കുന്ന യാത്രക്കാരോടെ ഓരോ ബോഗികളും ഞങ്ങളെ കടന്നുപോയി. എവിടെ കയറും.\nകയറാനായി ആളുകളുടെ കൂട്ടയിടി. ദൈവമേ കിട്ടുകയില്ലേ. ഫോണ് ബിഎസ്എൻഎൽ അല്ലാത്തതിനാൽ ആരേയും വിളിക്കാൻ കഴിയുന്നില്ല. എന്തു ചെയ്യും. മഴ വീണ്ടും പെയ്തു തുടങ്ങി. തിരിച്ചുവീണ്ടും പഴയ സ്ഥലത്തേക്കു തന്നെ പോകാം. എന്നു ചിന്തിച്ചു. ഒരു ലേഡീസ് കംപാർട്ട്മെന്‍റിൽ അൽപ്പം തിരക്കു കുറഞ്ഞു പാസ് ചെയ്തു. ഞാനോടി കുഞ്ഞിനെയും ഭാര്യയെയും അതിൽ കയറ്റി. ഞാൻ മറ്റൊരു ബോഗിയിൽ ചവിട്ടു പടിയിൽ തൂങ്ങി നിന്നു. കൊല്ലംവരെ ആ നിൽപ്പു നിന്നു. അതു കഴിഞ്ഞ് അൽപ്പം അകത്തു കയറി നിൽക്കാൻ പറ്റി.\nവണ്ടിക്കകത്ത് മുഴുവൻ ശബ്ദങ്ങളാണ്. എല്ലാ മനുഷ്യരും ശബ്ദിക്കുകയാണ്. കാക്കകളുടെ മഹാസമ്മേളനത്തിനുള്ളിൽപ്പെട്ടതുപോലെ. എല്ലാ മനുഷ്യപ്പക്ഷികളും ദുരന്തജീവികളാണ്. വെള്ളംകയറിയതും, ദുരിതാശ്വാസ കേന്ദ്രങ്ങളിലെ കാര്യങ്ങളുമാണ് പറഞ്ഞു തീർക്കുന്നതെന്ന് മനസിലായി. അത് കേട്ടുകേട്ടു തല മരവിച്ചു. വിശന്നു കൊണ്ടിരുന്നു. അടുത്തുനിന്ന മറ്റൊരു യാത്രക്കാരൻ എനിക്കു ഒരു ബിസ്ക്കറ്റു നീട്ടി. എപ്പോഴോ വേറൊരാൾ രണ്ടാളുകളുടെ കൈകൾക്കിടയിലൂടെ അന്നത്തെ പത്രം വായിക്കുന്നുണ്ട്. ഞാൻ നോക്കി. വാരാന്ത്യപ്പതിപ്പാണ്. അന്ന് ഞായറാഴ്ചയാണെന്നപ്പോഴാണ് മനസിലായത്. ട്രെയിൻ ഏതോ പഴയ കാലത്തുനിന്നു വരികയാണെന്നും ഇതിലെ യാത്രക്കാർ സ്വാതന്ത്ര്യസമരകാലത്തിനു മുൻപുള്ള പഴയ യാത്രക്കാരാണെന്നും എനിക്കു തോന്നി. തിരുവനന്തപുരത്ത് ബന്ധുവീട്ടിലേക്കാണ് പോയത്. അവിടെച്ചെന്നിട്ടും ഉറങ്ങാൻ കഴിയുന്നില്ല. ചെങ്ങന്നൂരിലെ ദുരിതക്കെടുതികളെല്ലാം യാഥാർഥത്തിൽ മനസിലാകുന്നത് ഞായറാഴ്ച അവിടെച്ചെന്നപ്പോഴാണ്. ഫോണ് കോളുകൾക്ക് ജീവൻ വച്ചു. അഭയാർഥികളെപ്പോലെ ഞങ്ങളുടെ ശരീരങ്ങൾക്ക് ചലനമുണ്ടായി.\nനനഞ്ഞ ജീവിതം ഉണക്കിയെടുക്കുന്പോൾ\nഒരാഴ്ചയോളം കഴിഞ്ഞിട്ടും ചെങ്ങന്നൂർ ദുരിതത്തിൽ നിന്നും മോക്ഷം പ്രാപിച്ചിരുന്നില്ല. വീട് വൃത്തിയാക്കാൻ വരുന്നില്ലേ, ഇനിയും വന്നില്ലെങ്കിൽ മണം കൂടും. രോഗങ്ങൾ വർധിക്കും. ക്ലീൻ ചെയ്യാൻ ആളെ കിട്ടില്ല എന്ന് സുഹൃത്തായ അജയൻ ഫോണ്‍വിളിച്ചു. വീണ്ടും ട്രെയിനിൽ ചെങ്ങന്നൂരിലേക്ക് മടക്കം. ഒാണമാണ് എന്നും, തിരുവോണമാണ് എന്നും, വിവിധ യാത്രക്കാരെക്കണ്ടപ്പോഴാണ് മനസിലായത്. എന്നും എനിക്കിനി തിരുവോണമാണെന്ന് ആരോടോ ഞാൻ പറയുകയും ചെയ്തു.\nക്ലീൻ ചെയ്യാനും രണ്ടു ദിവസം വേണ്ടിവന്നു. അപ്പോഴും താമസിക്കാനഭയം അച്ചായന്‍റെ വീടുതന്നെ. അന്നു രാത്രി മറ്റൊരു സംഭവവും നടന്നു. രാത്രി കറന്‍റില്ലാത്തതിനാൽ ജനൽ തുറന്നു. എന്‍റെ വീട് അൽപ്പം കാണാം. ആരോ കുത്തിത്തുറക്കാൻ ശ്രമിക്കുന്ന ശബ്ദം കേൾക്കാം. ഞാൻ ആരൊയൊക്കെയോ ഫോണ് വിളിച്ചു. ഒടുവിൽ പോലീസിനെത്തന്നെ വിളിച്ചു. പക്ഷേ അവരെത്തിയപ്പോഴേക്കും കള്ളൻമാർ സ്ഥലം വിട്ടിരുന്നു. വൈദ്യുതിയില്ലാത്ത, ആളുകളില്ലാത്ത, വീടുകൾ തന്നെ കള്ളൻമാരുടെ ലക്ഷ്യം. അടുത്ത ദിവസത്തോടെ ക്ലീനിംഗ് പൂർത്തിയായി. വൈദ്യുതി വന്നു. നനഞ്ഞ പുസ്തകങ്ങൾ, ഫയലുകൾ, പലതും ഉണക്കിയെടുത്തു. ഇലക്‌ട്രോണിക് സാമഗ്രികൾ പലതും തകരാറിലായി.\nവീണ്ടും നനഞ്ഞ ജീവിതം ഉണക്കിയെടുക്കുവാനായി ശ്രമിച്ചുകൊണ്ടേയിരിക്കുന്നു. നഷ്ടപ്പെട്ടതിനേക്കാൾ നേടിയതിനെക്കുറിച്ച് ഞാൻ സന്തോഷിക്കുന്നു. ജീവൻ ഒരു തുലാസിൽ വയ്ക്കുന്പോൾ മറു തുലാസിൽ വയ്ക്കേണ്ടത് എന്താണ് എന്ന് ചിന്തിക്കുന്നു. കൈയിൽ കാമറയുണ്ടായിട്ടും ഒരു ഫോട്ടോപോലും എടുക്കാൻ കഴിയാഞ്ഞതെന്തേ എന്നൊരു ചോദ്യവും ബാക്കിയാകുന്നു. ശരീരം തന്നെ കാമറയായി മാറിയ അനുഭവമുള്ളപ്പോൾ ജീവന്‍റെ വില ബോധ്യപ്പെടുവാൻ എന്തിനാണ് തെളിവ്? ഇത് ദൈവം എന്നെച്ചേർത്തുനിർത്തിയെടുത്ത സെൽഫിയാണ്.\nമേരാ നാം പിഹു\nഇത് പിഹുവിന്‍റെ കഥയാണ്. ഏതാനും ദിവസങ്ങൾക്കുമുന്പ് രാജസ്ഥാനിൽ പിറന്നയുടനെ ചവറുകൂനയിൽ ഉപേക്ഷിക്കപ്പെട്ട ആ പെണ്‍ക


പുത്തന്‍തോപ്പിലെ ഗുണ്ടകളുമായി ദം\nPosted by Nakul V G, 26 Jul, 2016\nമലയാളത്തില് അധോലോക ഗുണ്ടാ സംഘങ്ങളുടെ കഥ പറയുന്ന ഭൂരിപക്ഷം ചിത്രങ്ങളുടെയും പശ്ചാത്തലം കൊച്ചിയാണ്. മമ്മൂട്ടിയും, മോഹന്‍ലാലും, ദീലീപും, ജയറാമും, സുരേഷ് ഗോപിയും പൃഥ്വിരാജും തുടങ്ങി ദുല്‍ക്കര് വരെയുള്ള താരങ്ങള് നായകന്‍മാരായ ധാരാളം ഗ്യാംഗ്സ്റ്റര് ചിത്രങ്ങള് കൊച്ചിയുടെ പശ്ചാത്തലത്തില് വന്നു. എന്നാല് ഈ പശ്ചാത്തലം വിട്ട് വേറിട്ട ഒരു ഗ്യാംഗ്സ്റ്റര് ചിത്രം അണിയറയില് പൂര്‍ത്തിയാകുന്നു. ഷൈന് ടോം ചാക്കോ നായകനാകുന്ന ദം ആണ് തിരുവനന്തപുരത്തെ ഗുണ്ടാ സംഘങ്ങളുടെയും, അവരുടെ കുടിപ്പകയുടെയും കഥ പറയുന്നത്.\nകല്യാണിസം എന്ന ചിത്രത്തിലൂടെ ശ്രദ്ധേയനായ അനുറാമാണ് സംവിധായകന്. തിരക്കഥയും അദ്ദേഹത്തിന്‍റേതുതന്നെ. തിരുവനന്തപുരത്തും പരിസരങ്ങളിലുമായി ചിത്രീകരണം പൂര്‍ത്തിയായ ദമ്മില് പ്രാധാന്യമുള്ളൊരു കഥാപാത്രമായി ലാലും എത്തുന്നു. പുത്തന് തോപ്പ് കോളനിയെന്ന സാങ്കല്‍പ്പിക ഇടമാണ് പശ്ചാത്തലം.\nആന്‍റണി എന്ന കഥാപാത്രമാണ് ഷൈന് ടോം ചാക്കോയ്ക്ക്. ആന്‍റണി ഗുണ്ടയാണ്. നഗരത്തിലെ ഗുണ്ടാ നേതാവായ സേവ്യറിന്‍െറ വലം കൈ. അനാഥന്. ഇളയ ഒരു സഹോദരന് മാത്രമാണുള്ളത്. അനുജനെ പഠിപ്പിച്ച് നല്ള നിലയില് എത്തിക്കണം എന്നാണാഗ്രഹം. അവനൊപ്പം എന്തിനും തയ്യാറായി ഒരു കൂട്ടം ചെറുപ്പക്കാരുണ്ട്. സേവ്യറിനു വേണ്ടി ആന്‍റണി മരിക്കാനും തയ്യാര്. അത്ര വിശ്വാസവും, സ്നേഹവുമാണവന് സേവ്യറിനോട്. സേവ്യറിന്‍റെ മകള് ഷെറിനോട് ആന്‍റണിക്കു അഗാധമായ പ്രണയമുണ്ട്. അവള്‍ക്കും അവനെ ഇഷ്ടമാണ്. ഷൈന് ടോം ചാക്കോയെ മലയാളി തിരിച്ചറിഞ്ഞത് രാജീവ് രവി സംവിധാനം ചെയ്ത അന്നയും റസൂലും എന്ന ചിത്രത്തിലൂടെയാണ്. അബു എന്ന ഗുണ്ടയെയാണ് ഷൈന് അവതരിപ്പിച്ചത്. ചെറിയ ചെറിയ ക്വട്ടേഷനുകളേറ്റെടുത്ത് നടത്തിയിരുന്ന അബു ഒടുവില് ദുരൂഹ സാഹചര്യത്തില് കൊല്ളപ്പെട്ടു. എന്നാല് അന്നയും റസൂലിലെയും അബുവില് നിന്ന് തീര്‍ത്തും വ്യത്യസ്തമാണ് ദമ്മിലെ ആന്‍റണി.\nദമ്മില് ലാല് അവതരിപ്പിക്കുന്നത് സേവ്യറിനെയാണ്. പുത്തന് തോപ്പ് കോളനിയുടെ നാഥന്. ഒരുകാലത്ത് നഗരം അടക്കിഭരിച്ച ഗുണ്ടയായിരുന്നു അയാള്. കാലക്രമേണ സേവ്യര് ഗുണ്ടായിസം അവസാനിപ്പിച്ചു. എങ്കിലും പഴയ പ്രതാപത്തിന് യാതൊരു കുറവും വന്നില്ല. മാത്രമല്ല നഗരത്തില് എന്ത് നടക്കണമെങ്കിലും സേവ്യറിന്‍െറ പിന്‍തുണ വേണം താനും. വലം കൈയ്യായ ആന്‍റണിയാണ് അയാളുടെ ശക്തി. സേവ്യറിനു വേണ്ടി കൊല്ളാനും ചാവാനും ആന്‍റണിയും ഗ്യാങ്ങും തയ്യാറാണ്. ഭാര്യയും, മകളുമാണയാളുടെ ലോകം. മമ്മൂട്ടി നായകനായ ബ്ളാക്കില് ലാല് അവതരിപ്പിച്ച അഡ്വക്കേറ്റ് ഡെവിന് കാര്‍ലോസ് പടവീടന് ഒരു ഗുണ്ടാനേതാവായിരുന്നു. കൊച്ചിയിലെ ഗുണ്ടാ സംഘങ്ങളെ നിയന്ത്രിക്കുന്ന ഡെവിള് കാര്‍ലോസ് എന്ന വക്കീല് ഒടുവില് താന് തന്നെ കൈപിടിച്ച് വളര്‍ത്തിയ ഗുണ്ടയാല് കൊല്ളപ്പെടുന്നു. എന്നാല് ഡെവിന് കാര്‍ലോസുമായി സേവ്യറിന് വിദൂര ബന്ധം പോലുമില്ല.\nനവാഗതനായ ജൂബി നൈനാനാണ് ദത്തന് എന്ന പ്രതിനായകനാകുന്നത്. സേവ്യറിനൊപ്പം ചേര്‍ന്ന് വിശ്വസ്തരിലൊരാളായി വളര്‍ന്ന ദത്തന് കുബുദ്ധികളിലൂടെ മറ്റൊരു അധോലോക രാജാവായി മാറി. ഇപ്പോള് നഗരത്തിന്‍റെ നിയന്ത്രണത്തില് അയാള്‍ക്കും പങ്കുണ്ട്. അധികാരകേന്ദ്രങ്ങളുമായി ദത്തന് അടുത്ത ബന്ധം പുലര്‍ത്തുന്നു. ഇടയ്ക്കിടെ ചില ആവശ്യങ്ങള്‍ക്ക് സേവ്യറിനെ സമീപിക്കാറുമുണ്ട്. ധ്യാന് ശ്രീനിവാസന് നായകനാകുന്ന ഒരേ മുഖത്തിലും ജൂബി വില്ലന് വേഷത്തിലാണ്. റിലീസിന് തയ്യാറെടുക്കുന്ന ചിത്രത്തില് ജൂബിയുടെ വേറിട്ട ഗറ്റപ്പ് ശ്രദ്ധേയമാണ്.\nഓര്‍ഡിനറിയിലൂടെ ശ്രദ്ധേയയായ ശ്രിത ശിവദാസാണ് ദമ്മിലെ നായിക. ലാല് അവതരിപ്പിക്കുന്ന സേവ്യറിന്‍റെ മകള് ഷെറിന് എന്ന കഥാപാത്രം. ഓര്‍ഡിനറിക്ക് ശേഷം കെ എല് തേര്‍ട്ടി ലോക്കല് കോള്, വീപ്പിംഗ് ബോയ്സ് തുടങ്ങിയ ചിത്രങ്ങളില് നായികയായ ശ്രിത ഇടയക്ക് സിനിമയില് വിട്ടു നില്‍ക്കുകയായിരുന്നു. ശ്രിതയുടെ ശക്തമായ തിരിച്ചുവരവായിരിക്കും ദമ്മിലെ ഷെറിന്.\nജോജു മനോജ് നമ്പൂതിരി\nഎസ്. പി മനോജ് നമ്പൂതിരി എന്ന കഥാപാത്രത്തെ ജോജു ജോര്‍ജ്ജ് അവതരിപ്പിക്കുന്നു. നഗരത്തിലെ ഗുണ്ടാ വിളയാട്ടം അവസാനിപ്പിക്കുക എന്ന ഉദ്ദേശത്തേയാണ് മനോജ് ഇവിടെയെത്തിത്. സത്യസന്ധനും, നീതിയുക്തനുമായ ഓഫീസറാണയാള്. പതിയെപ്പതിയെ അയാള് ഗുണ്ടകളുടെയും, അധോലോക രാജാക്കന്‍മാരുടെയും ഉറക്കം കെടുത്തുന്നു. അയാള്‍ക്ക് പിന്‍തുണയുമായി ഡിപ്പാര്‍ട്ട്മെന്‍റിലെ ചിലര്‍കൂടി എത്തുന്നതോടെ പൊലീസ് - ഗുണ്ട പോരാട്ടം കടുക്കുന്നു. ആക്ഷന് ഹീറോ ബിജുവില് മിനി എന്ന സരസനായ പൊലീസ് കോണ്‍സ്റ്റബിളായി ജോജു മികച്ച പ്രകടനം കാഴ്ചവച്ചിരുന്നു. മുന്‍പും പൊലീസ് വേഷങ്ങള് ചിലത് ചെയ്തിട്ടുണ്ടെങ്കിലും ആദ്യമായാണ് ഹീറോ പരിവേഷമുള്ള ഒരു മുഴുന്നീള പൊലീസ് വേഷത്തില് ജോജു എത്തുന്നത്.\nവിജയ് നായകനായ തെരിയിലെ വില്ലന് വേഷത്തിലൂടെ ശ്രദ്ധേയനായ ബിനീഷ് ബാസ്റ്റിന് ഞണ്ട് എന്ന കഥാപാത്രമാകുന്നു. ആന്‍റണിയുടെ വിശ്വസ്തനും, സേവ്യറിന്‍റെ സംഘാംഗവുമാണ് ഞണ്ട്. ബിനീഷിന്‍റെ ആദ്യ മുളുനീള വേഷമാണ് ഇത്.\nമലയാളത്തിലെ ഏറ്റവും പുതിയ തലമുറയിലെ താരങ്ങളില് ക്യാരക്ടര് വേഷങ്ങളില് ശ്രദ്ധേയ പ്രകടനം കാഴ്ചവയ്ക്കുന്ന സുധീ കോപ്പ കവടിയാര് രംഗന് എന്ന വേഷത്തിലെത്തുന്നു. ലോക്കല് ചട്ടമ്പിയായ രംഗന് ആന്‍റണിയുടെ എതിര് ചേരിയിലാണ്.\nസേവ്യറിന്‍റെ ഭാര്യ അന്നമ്മയായി പാര്‍വ്വതിയും, ആന്‍റണിയുടെ അനിയന് ടോമിയായി മാസ്റ്റര് മിനോണും എത്തുന്നു. ഒപ്പം ചിരി മരുന്ന് വിതറാന് ഫ്രീക്ക് രവിയായി നെല്‍സണും, മുസ്തഫയായി ഗോകുലനും, കാപ്പിരിയായി ലിമു ശങ്കറും, പലിശ വിന്‍സെന്‍റായി നോബിയും ദമ്മിലുണ്ട്.\nപക്കാ മാസ് മസാല എന്‍റര്‍ടൈനറാണ് ദം. ആക്ഷനും കോമഡിക്കും പ്രാധാന്യം നല്‍കുന്ന ചിത്രം ത്രില്ളറാണ്. വന്‍താരനിരയും, മികച്ച സാങ്കേതിക പ്രവര്‍ത്തകരും ഇതിലുണ്ട്. ഇടവേളയ്ക്ക് ശേഷമാണ് മലയാളത്തില് ഒരു മുഴുന്നീള മാസ് എന്‍റര്‍ടൈനര് ഒരുങ്ങുന്നത്.\nദമ്മില് രണ്ട് പാട്ടുണ്ട്. ഒന്ന് മെലഡിയും, മറ്റൊന്ന് തട്ടുപൊളിപ്പന് പാട്ടും. ജാസി ഗിഫ്റ്റാണ് സംഗീതസംവിധായകന്. പശ്ചാത്തല സംഗീതവും ജാസിയുടെതാണ്. ആദ്യമാണ് ജാസി മലയാളത്തില് ഒരു ചിത്രത്തിന് സംഗീതവും, പശ്ചാത്തല സംഗീതവും ഒരുമിച്ച് നിര്‍വ്വഹിക്കുന്നത്.\nജെ ആന്‍ഡ് ജെ പ്രൊഡകഷന്‍സിന്‍റെ ബാനറില് ജൂഡ് ആഗ്നേല് സുധീര് നിര്‍മ്മിക്കുന്ന ചിത്രത്തിന്‍റെ കഥ, തിരക്കഥ, സംഭാഷണം സംവിധായകന് തന്നെ എഴുതുന്നു. ഛായാഗ്രാഹകന് - സുനില് പ്രേം, പ്രൊഡക്ഷന് കണ്‍ട്രോളര് - ഷാജി പട്ടിക്കര, കലാസംവിധാനം - ഷിബു പഴഞ്ചിറ, വസ്ത്രാലങ്കാരം - രാധാകൃഷ്ണന് മങ്ങാട്, ചമയം - ലാല് കരമന, സ്റ്റില്‍സ് - ഹരി തിരുമല, അനൂപ് പള്ളിച്ചല്, എഡിറ്റിംഗ് - വിജയ് ശങ്കര്, അസോസിയേറ്റ് ഡയറക്ടേഴ്സ് - ശ്രീഭാരതി, ജയേഷ് മൈനാഗപ്പള്ളി, പ്രൊഡകഷന് എക്സിക്യൂട്ടീവ് - അനീഷ് പെരുമ്പിലാവ്, പ്രൊഡക്ഷന് മാനേജര് - അഭിലാഷ് പൈങ്ങോട്, അസിസ്റ്റന്‍റ് ഡയറക്ടേഴ്സ് - പ്രിന്‍സ് ഫിലിപ്പ്, മുകേഷ് വിഷ്ണു, ഫ്രാങ്ക്സ്റ്റണ് ബിനേഷ്യസ്, റിയാസ്, ഗാനരചന - വയലാര് ശരത്ചന്ദ്ര വര്‍മ്മ, നൃത്തം - രേഖാ മഹേഷ്, സംഘട്ടനം - തീപ്പൊരി നിത്യ. പത്മരാജ് രതീഷ്, വിജയന് മുഖത്തല, ജിത്തു ഡാര്‍ക്ക് ലാബ്, ജയരാജ്, കുളപ്പുള്ളി ലീല, ഷാലു, ജീജ സുരേന്ദ്രന് തുടങ്ങിയവരും പ്രധാന കഥാപാത്രങ്ങളെ അവതരിപ്പിക്കുന്ന ചിത്രം ആഗസ്റ്റ് പത്തൊമ്പതിന് റീലീസ് ചെയ്യും.\nDum is an upcoming Indian feature film written and directed by Anuram made in Malayalam-language. The film stars Lal, Shritha Sivadas, Parvathy Nair, Sreejith Ravi and Shine Tom Chacko in his first full-fledged action hero role. Thiruvananthapuram and Kochi are the major locations for the film\nആൻ ഇടിയറ്റ് ആൻഡ് എ ബ്യൂട്ടിഫുൾ ലയർ !!! ഷിപ്രസൂർ ചിത്രം നിർമ്മിക്കുന്നു\nസ്മൃതി എന്ന നിശ്ശബ്ദ ചിത്രത്തിലൂടെ ശ്രദ്ധേയനായ ആനന്ദ് ഉണ്ണിത്താന് സംവിധാനം ചെയ്യുന്ന ചിത്രമാണ് ആന് ഇഡിയറ്റ് ആന്‍ഡ് എ ബൂിഫുള് ലയര്.\nഹീറോയിന്നിനെ ഉപേക്ഷിക്കുന്നില്ല : സംവിധായകന് ഷാന് കേച്ചേരി\nകാന്താരം എന്ന റൊമാന്റിക്ക് ത്രില്ലെര് ചിത്രത്തിലൂടെയാണ് സംവിധായകന് ഷാന് കേച്ചേരിയെ\nഅതിരനില് മലര് മിസ്സിന്റെ കളരി\nപ്രേമം എന്ന ചിത്രത്തിലൂടെ മലയാളികളുടെ ഹൃദയത്തില് ചേക്കേറിയ നടിയാണ് സായി പല്ലവി\nശ്രീജിയില് നിന്നും കാശിയിലേക്കുള്ള ദൂരം\nജലമലിനീകരണവും ജൈവകൃഷിയും പ്രധാന റോളില് എത്തിയ ചിത്രമാണ് നല്ലവിശേഷം


രണ്ടാമൂഴം; നിലപാടില് മാറ്റമില്ലെന്ന് എം.ടി, മധ്യസ്ഥനെ നിയോഗിക്കണമെന്ന് ശ്രീകുമാര് മേനോന് – Azhimukham\nരണ്ടാമൂഴം; നിലപാടില് മാറ്റമില്ലെന്ന് എം.ടി, മധ്യസ്ഥനെ നിയോഗിക്കണമെന്ന് ശ്രീകുമാര് മേനോന്\nകേസ് പരിഗണിക്കുന്നത് നവംമ്പര് ഏഴിലേക്ക് മാറ്റി\nരണ്ടാമൂഴം കേസില് കോടതി മധ്യസ്ഥനെ വെക്കണമെന്ന് സംവിധായകന് വി.എ.ശ്രീകുമാര് മേനോന്. എന്നാല് കേസുമായി മുന്നോട്ട് പോകുമെന്നും നിലാപടില് മാറ്റമില്ലെന്നും എം.ടി വാസുദേവന് നായര് കോഴിക്കോട് മുനിസിപ്പല് കോടതിയെ അറിയിച്ചു. തിരക്കഥ തിരികെ ചോദിച്ച് എം.ടി. വാസുദേവന് നായര് നല്‍കിയ ഹര്‍ജി കോടതി പരിഗണിച്ചപ്പോഴാണ് സംവിധായകന് നിലപാട് അറിയിച്ചത്. കേസ് പരിഗണിക്കുന്നത് നവംബര് ഏഴിലേക്ക് മാറ്റി.\nകരാര് ലംഘനം നടത്തിയതിനാല് രണ്ടാമൂഴത്തിന്റെ തിരക്കഥ തിരികെ വേണമെന്നാവശ്യപ്പെട്ടാണ് എം.ടി കോടതിയെ സമീപിച്ചത്. വീണ്ടും കേസ് കോടതി ഇന്ന് പരിഗണിച്ചപ്പോഴാണ് മധ്യസ്ഥനെ വയ്ക്കണമെന്ന ആവശ്യം സംവിധായകന് ശ്രീകുമാര് മേനോന് ഉന്നയിച്ചത്. മധ്യസ്ഥന് വേണമെന്ന പ്രതിഭാഗം ആവശ്യം കോടതിയിലുണ്ടായിരുന്ന എം.ടിയുടെ അഭിഭാഷകന് എതിര്‍ത്തില്ല.\nമലയാളത്തിലും ഇംഗ്ലീഷിലും എഴുതി നല്‍കിയ തിരക്കഥയുടെ കരാര് കാലാവധി അവസാനിച്ചിട്ടും സിനിമ ആരംഭിക്കാത്തതില് പ്രതിഷേധിച്ചാണ് എംടി രചന തിരികെ ആവശ്യപ്പട്ട് കോടതിയെ സമീപിച്ചത്. തുടര്‍ന്ന് ശ്രീകുമാര് മേനോന് കോഴിക്കോടുള്ള വീട്ടിലെത്തി എംടിയുമായി കൂടിക്കാഴ്ച നടത്തുകയും കേസില് നിന്നും പിന്തിരിയണമെന്നും 2019 ല് സിനിമ ചിത്രീകരണം തുടങ്ങാമെന്നും അറിയിച്ചിരുന്നു. എന്നാല് കേസില് എംടി ഉറച്ചു നില്‍ക്കുകയായിരുന്നു.\nഎര്‍ത്ത് & എയര് ഫിലിംസ് െ്രെപവറ്റ് ലിമിറ്റഡും, ശ്രീകുമാരന് മേനോനുമായിരുന്നു എതിര് കക്ഷികള്. കഴിഞ്ഞയാഴ്ച ഹര്‍ജി ഫയലില് സ്വീകരിച്ച കോടതി, ചിത്രീകരണം തുടങ്ങുന്നത് താത്കാലികമായി വിലക്കുകയും ചെയ്തു.\nലാവ്‌ലിന് കേസ് പരിഗണിക്കുന്നത് സുപ്രീംകോടതി നാളത്തേയ്ക്ക് മാറ്റി\n‘ഭീഷണികൾ വിലപ്പോവില്ല’; ശബരിമല കയറാനുള്ള തീരുമാനത്തിൽ മാറ്റമില്ലെന്ന് രേഷ്മ നിഷാന്ത്\nഎംടിയെ നേരില് കാണും; ‘രണ്ടാമൂഴം’ ഉടനെന്ന് ശ്രീകുമാര് മേനോന്\n‘രണ്ടാമൂഴം’ തിരക്കഥ സിനിമയാക്കുന്നതിന് കോടതിയുടെ വിലക്ക്\n# randamoozham case\n# randamoozham movie


‘കുഴല്‍പ്പണക്കാരന്റെ ടെലിഫോണ്‍രേഖകള് പരിശോധിക്കുന്നതില് എന്തിനാണ് മുരളീധരന് വിഷമം?’; രാജിവെക്കണമെന്ന് ഡിവൈഎഫ്‌ഐ\n‘കുഴല്‍പ്പണക്കാരന്റെ ടെലിഫോണ്‍രേഖകള് പരിശോധിക്കുന്നതില് എന്തിനാണ് മുരളീധരന് വിഷമം?’; രാജിവെക്കണമെന്ന് ഡിവൈഎഫ്‌ഐ\nകൊടകര ഹവാല ഇടപാടില് കേന്ദ്രസഹമന്ത്രി വി മുരളീധരനെതിരെ കടുത്ത വിമര്‍ശനവുമായി ഡിവൈഎഫ്‌ഐ. രാജ്യത്തിന്റെ സമ്പദ് വ്യവസ്ഥയെയും ജനാധിപത്യ വ്യവസ്ഥയെയും അട്ടിമറിക്കുന്ന കള്ളപ്പണത്തിന്റെ ഉറവിടം തിരയുന്നതിനെ നിരുത്സാഹപ്പെടുത്താനാണ് വി മുരളീധരന്റെ ശ്രമമെന്ന് ഡിവൈഎഫ്‌ഐ സംസ്ഥാന സെക്രട്ടറി എ എ റഹീം ആരോപിച്ചു. ഒരു കുഴല്‍പ്പണക്കാരന്റെ ടെലിഫോണ്‍രേഖകള് പരിശോധിക്കുന്നതില് സത്യപ്രതിജ്ഞ ചെയ്ത് അധികാരമേറ്റെടുത്ത കേന്ദ്രമന്ത്രിക്ക് എന്തിനാണ് വിഷമം. കള്ളപ്പണ ഇടപാടുകളെക്കുറിച്ച് ആശങ്ക രേഖപ്പെടുത്തുന്നതിന് പകരം കള്ളപ്പണക്കാരനെ എന്തിന് പ്രതിയാക്കുന്നു, വാദിയെ എന്തിന് പ്രതിയാക്കുന്നു എന്നിങ്ങനെയുള്ള വിചിത്രമായ ചോദ്യമാണ് മന്ത്രി ഉന്നയിക്കുന്നത്. […]\n8 Jun 2021 6:53 AM GMT\nകൊടകര ഹവാല ഇടപാടില് കേന്ദ്രസഹമന്ത്രി വി മുരളീധരനെതിരെ കടുത്ത വിമര്‍ശനവുമായി ഡിവൈഎഫ്‌ഐ. രാജ്യത്തിന്റെ സമ്പദ് വ്യവസ്ഥയെയും ജനാധിപത്യ വ്യവസ്ഥയെയും അട്ടിമറിക്കുന്ന കള്ളപ്പണത്തിന്റെ ഉറവിടം തിരയുന്നതിനെ നിരുത്സാഹപ്പെടുത്താനാണ് വി മുരളീധരന്റെ ശ്രമമെന്ന് ഡിവൈഎഫ്‌ഐ സംസ്ഥാന സെക്രട്ടറി എ എ റഹീം ആരോപിച്ചു.\nഒരു കുഴല്‍പ്പണക്കാരന്റെ ടെലിഫോണ്‍രേഖകള് പരിശോധിക്കുന്നതില് സത്യപ്രതിജ്ഞ ചെയ്ത് അധികാരമേറ്റെടുത്ത കേന്ദ്രമന്ത്രിക്ക് എന്തിനാണ് വിഷമം. കള്ളപ്പണ ഇടപാടുകളെക്കുറിച്ച് ആശങ്ക രേഖപ്പെടുത്തുന്നതിന് പകരം കള്ളപ്പണക്കാരനെ എന്തിന് പ്രതിയാക്കുന്നു, വാദിയെ എന്തിന് പ്രതിയാക്കുന്നു എന്നിങ്ങനെയുള്ള വിചിത്രമായ ചോദ്യമാണ് മന്ത്രി ഉന്നയിക്കുന്നത്. ഈ നിലപാട് തികഞ്ഞ സത്യപ്രതിജ്ഞാ ലംഘനമാണെന്നും നിരുത്തരവാദപരമായി പെരുമാറുന്ന മുരളീധരന് കേന്ദ്രമന്ത്രി സ്ഥാനം രാജിവെക്കണമെന്നും എ എ റഹീം വാര്‍ത്താസമ്മേളനത്തില് പറഞ്ഞു.\nകൊടകര കുഴല്‍പ്പണ കേസുമായി ബന്ധപ്പെട്ട് ഓരോ ദിവസവും പുറത്തു വരുന്നത് ഞെട്ടിപ്പിക്കുന്ന വിവരങ്ങളാണ്. ഇത് ആദ്യമായല്ല ധര്‍മ്മരാജന് കള്ളപ്പണം കടത്തുന്നത്. 2019-ലെ ലോക്‌സഭാതെരഞ്ഞെടുപ്പില് കെ സുരേന്ദ്രന് പത്തനംതിട്ടയില് മത്സരിക്കുമ്പോള് സുരേന്ദ്രന് വേണ്ടി ധര്‍മ്മരാജന് കള്ളപ്പണം കടത്തിയിട്ടുണ്ട്. ബിജെപിയുടെ ഭാഷയില് അന്ന് ‘മെറ്റീരിയല്’ എത്തിച്ചുകൊടുത്തത് ധര്‍മ്മരാജനാണ്.\nഇന്ന് പല ബിജെപി നേതാക്കള്‍ക്കും പാര്‍ട്ടിയിലില്ലാത്ത സ്ഥാനമാണ് ധര്‍മ്മരാജന് ബിജെപിയിലുള്ളത്. ബിജെപി സംസ്ഥാന പ്രസിഡന്റിന്റേയും കേന്ദ്രമന്ത്രിയുടേയും മന:സാക്ഷി സൂക്ഷിപ്പുകാരനാണ് ധര്‍മ്മരാജന്. ബിജെപി സംസ്ഥാന പ്രസിഡന്റേുള്‍പ്പടെ പല നേതാക്കളുടേയും ഇടനിലക്കാരനാണ് ധര്‍മ്മരാജന്. ധര്‍മ്മരാജന് വാതുറന്നാല് ബിജെപിയിലെ ഒരുപിടി പകല് മാന്യന്മാര്‍ക്ക് രാഷ്ട്രീയപ്രവര്‍ത്തനം അവസാനിപ്പിക്കേണ്ടി വരും. അതിനാലാണ് കള്ളപ്പണം പിടിച്ച ഘട്ടത്തില് പോലും തള്ളിപ്പറയാന് ബിജെപി നേതാക്കള്‍ക്ക് കഴിയാത്തത്.\nസ്പിരിറ്റ് കേസില് പ്രതിയും അനധികൃത വ്യവസായങ്ങള്‍ക്ക് നേതൃത്വം കൊടുക്കുന്നയാളുമായ ധര്‍മ്മരാജന് ബിജെപിക്കാരനല്ല എന്നുപറയാന് പോലും നേതാക്കള്‍ക്ക് കഴിയുന്നില്ല. ഈ പശ്ചാത്തലത്തില് ധര്‍മ്മരാജന്റെ എല്ലാ പണമിടപാടുകളും അന്വേഷണ വിധേയമാക്കണമെന്നും ഡിവൈഎഫ്‌ഐ ആവശ്യപ്പെട്ടു.\nAlso Read: കോണ്‍ഗ്രസിനെ സെമി കേഡര് സ്വഭാവത്തിലേക്ക് കൊണ്ടുവരുമെന്ന് കെ സുധാകരന്; ‘കുത്തഴിഞ്ഞ രീതികള് മാറ്റും’


ഇന്ത്യ ഓസ്‌ട്രേലിയ ഏകദിനം ഇന്ന് മുതൽ; ധോണി കളിച്ചേക്കില്ല -\nഇന്ത്യ -ഓസ്‌ട്രേലിയ ഏകദിന പരമ്പര ഇന്ന് മുതൽ ആരംഭിക്കും. ആദ്യ മത്സരം ഹൈദരാബാദിലെ രാജീവ് ഗാന്ധി ഇന്റര്‍നാഷണല് സ്‌റ്റേഡിയത്തില് വച്ചാണ് അരങ്ങേറുക. ഇന്ന് ഉച്ചക്ക് 1.30 മുതലാണ് മത്സരം ആരംഭിക്കുന്നത്. എന്നാൽ ഏകദിനത്തിൽ എം എസ് ധോണി കളിച്ചേക്കില്ലെന്നാണ് റിപ്പോർട്ട്.\nകഴിഞ്ഞ ദിവസം പരിശീലനത്തിനിടെ എം എസ് ധോണിക്ക് പരിക്കേറ്റിരുന്നു. ടീമിന്റെ സപ്പോര്‍ട്ട് സ്റ്റാഫ് അംഗമായ രാഘവേന്ദ്രയോടൊപ്പം പരിശീലിക്കവെ താരത്തിന്റെ വലതു കൈത്തണ്ടയില് പന്ത് തട്ടുകയായിരുന്നു. പിന്നീട് പരിശീലനത്തിനിറങ്ങാതിരുന്ന താരം ഇന്നത്തെ മത്സരത്തിൽ കളിച്ചേക്കില്ലെന്നാണ് റിപ്പോർട്ടുകൾ. അങ്ങെനെയെങ്കിൽ റിഷഭ് പന്തായിരിക്കും വിക്കറ്റ് കീപ്പർ.\nബാറ്റിംഗിൽ രോഹിത് ശർമ്മ, ശിഖർ ധവാൻ, വിരാട് കോലി എന്നിവരാണ് ഇറങ്ങുന്നത്. ബൗളിംഗിൽ കുൽദീപ് യാദവ്, യുസ്‍വേന്ദ്ര ചാഹൽ സഖ്യമാവും കളിക്കളത്തിൽ എത്തുന്നത്.\nഅതേസമയം ഈ മത്സരം പലർക്കും നിർണായകമാണ്. ലോകകപ്പിനുള്ള അവസാന ടീമിനെ കണ്ടെത്താൻ ടീം ഇന്ത്യയുടെ അവസാന അവസരമാണിത്. റിഷഭ് പന്ത് , വിജയ് ശങ്കർ, കെ എൽ രാഹുൽ, സിദ്ധാർഥ് കൗൾ എന്നിവർക്ക് നിണായകമാണ് ഈ ഏകദിനം. എന്നാൽ ഇന്നത്തെ കളിയിൽ ധോണി ഇറങ്ങാതിരുന്നാൽ അത് ഇന്ത്യക്ക് വലിയ തിരിച്ചടിയാകും.\nRead also: അഭിനന്ദന് അഭിനന്ദ പ്രവാഹവുമായി ഇന്ത്യൻ കായിക ലോകം;വ്യത്യസ്ത സ്വീകരണമൊരുക്കി ക്രിക്കറ്റ് ടീം\nഇന്ന് മുതൽ ആരംഭിക്കുന്ന ഏകദിന പരമ്പരയിൽ അഞ്ച് മത്സരങ്ങളാണുള്ളത്. ലോകകപ്പിന് മുന്നോടിയായി ഇന്ത്യ പുതിയ ജേഴ്‌സിയിലാകും മൈതാനത്തെത്തുക. ഇന്നലെ ക്രിക്കറ്റ് ടീം പുതിയ ജേഴ്‌സി പ്രകാശനം ചെയ്തിരുന്നു. ഹൈദരാബാദിൽ നടന്ന ചടങ്ങിലായിരുന്നു ജേഴ്‌സി പ്രകാശനം.\nക്യാപ്റ്റൻ വിരാട് കോഹ്‌ലി, മുൻ ക്യാപ്റ്റൻ എം എസ് ധോണി, അജിങ്ക്യ രഹാനെ യുവതാരം പൃഥ്വി ഷാ എന്നിവർ പങ്കെടുത്ത ചടങ്ങിലാണ് ടീം ഇന്ത്യയുടെ പുതിയ ജേഴ്‌സി പ്രകാശനം ചെയ്തത്. രോഹിത് ശർമ്മയാണ് ജേഴ്‌സി പരിചയപ്പെടുത്തിയത്. പുതിയ ജേഴ്‌സിയിൽ ലോകകപ്പിലെ ഇന്ത്യൻ പൈതൃകം ആലേഖനം ചെയ്തിട്ടുണ്ടെന്നുള്ളതും ഏറെ ശ്രദ്ദേയമാണ്.\nRead more on: Australia | cricket | india | sports


പുല്‍വാമ ഭീകരാക്രമണം: മൊഹാലി ക്രിക്കറ്റ് സ്റ്റേഡിയത്തില് നിന്ന് പാക് താരങ്ങളുടെ ചിത്രങ്ങള് നീക്കം ചെയ്തു. | DoolNews\nപുല്‍വാമ ഭീകരാക്രമണം: മൊഹാലി ക്രിക്കറ്റ് സ്റ്റേഡിയത്തില് നിന്ന് പാക് താരങ്ങളുടെ ചിത്രങ്ങള് നീക്കം ചെയ്തു.\nപുല്‍വാമ: പുല്‍വാമ ഭീകരാക്രമണത്തിന് പിന്നാലെ പാക്കിസ്ഥാനി താരങ്ങളുടെ ചിത്രങ്ങള് മൊഹാലി സ്‌റ്റേഡിയത്തില് നിന്ന് നീക്കം ചെയ്തു. പഞ്ചാബ് ക്രിക്കറ്റ് അസോസിയേഷനാണ് നടപടിക്ക് പിന്നില്. കൊല്ലപ്പെട്ട ജവാന്‍മാരുടെ കുടുംബത്തിന് ഐക്യദാര്‍ഢ്യം പ്രഖ്യാപിച്ചാണ് ചിത്രം നീക്കം ചെയ്തത്. എന്നാല് പാക്കിസ്ഥാനി താരങ്ങളുടെ ചിത്രം നീക്കം ചെയ്തത് രാജ്യാന്തരതലത്തില് വിമര്‍ശനത്തിന് വഴിയൊരുക്കിയിട്ടുണ്ട്.\nചണ്ഡിഗഡില് പി.സി.എ. ഭാരവാഹികളുടെ യോഗത്തിലാണ് നീക്കം ചെയ്യാന് തീരുമാനിച്ചതെന്ന് പഞ്ചാബ് ക്രിക്കറ്റ് അസോസിയേഷന് ട്രഷറര് അജയ് ത്യാഗി പി.ടി.ഐയോട് പറഞ്ഞു. കൊല്ലപ്പെട്ട ജവാന്‍മാരുടെ കുടുംബത്തിന് ഐക്യദാര്‍ഢ്യം പ്രഖ്യാപിക്കലാണ് ലക്ഷ്യമെന്നും ത്യാഗി വിശദീകരിച്ചു. രാജ്യം മൊത്തം ആക്രമണത്തില് കോപാകുലരാണ്.പി.സി.എയും അങ്ങനതന്നെ. ത്യാഗി കൂട്ടിച്ചേര്‍ത്തു.\nഹാള് ഓഫ് ഫ്രൈം, ലോങ് റൂം, റിസപ്ഷന് എന്നിവയില് പ്രദര്‍ശിപ്പിച്ചിരുന്ന 15 ചിത്രങ്ങളാണ് നീക്കം ചെയ്തത്. നീക്കം ചെയ്തതില് നിലവിലെ പാക് പ്രധാനമന്ത്രി ഇംറാന് ഖാന്, ജാവേദ് മിയാന്‍ദദ്, വസീം അക്രം, ഷാഹിദ് അഫ്രീദി എന്നിവരുടെ ചിത്രങ്ങളും ഉള്‍പ്പെടും.\nകഴിഞ്ഞ ദിവസം പുല്‍വാമയില് നടന്ന ചാവേറാക്രമണത്തില് 39 സി.ആര്.പി.എഫ് ഉദ്യോഗസ്ഥരാണ് കൊല്ലപ്പെട്ടത്. ആക്രമണത്തിന്റെ ഉത്തരവാദിത്വം ജെയ്‌ഷെ മുഹമ്മദ് ഏറ്റെടുത്തിരുന്നു.\nഭീകരാക്രമണത്തിന് ശേഷം രാജ്യാന്തര തലത്തില് പാക്കിസ്ഥാനെ ഒറ്റപ്പെടുത്താനുള്ള നീക്കം ഇന്ത്യ ആരംഭിച്ച് കഴിഞ്ഞു. അമേരിക്കയും ഇറാനുമടക്കമുള്ള രാജ്യങ്ങള് ഇന്ത്യയ്ക്ക് പിന്തുണയുമായി രംഗത്ത് എത്തിയിരുന്നു.\nഅതേസമയം ക്രിക്കറ്റിലും രാഷ്ട്രീയം ഉള്‍പ്പെടുത്തുന്നത് ശരിയായില്ലെന്നാണ് മറുവാദം. പകരം സൗഹൃദങ്ങള് വളരാനുള്ള സൗകര്യങ്ങളാണ് ക്രിക്കറ്റ് ഒരുക്കേണ്ടതെന്നും വിമര്‍ശകര് ഉന്നയിക്കുന്നു.


തിരുവനന്തപുരം ചുള്ളിമാനൂരില് ഡിവൈഎഫ്‌ഐ പ്രവര്‍ത്തകരുടെ അക്രമം; സ്ത്രീകളും കുട്ടികളുമടക്കം നാലുപേര്‍ക്ക് പരിക്ക്\nSun Jul 25 2021 06:05:20 GMT+0530 (India Standard Time)\nബൈക്കിന് സൈഡ് കൊടുത്തില്ലെന്നാരോപിച്ചാണ് കാര് യാത്രക്കാരായ കുടുംബത്തെ അക്രമിച്ചത്.\nNSH29 Jun 2020 5:07 AM GMT\nതിരുവനന്തപുരം: നെടുമങ്ങാട് ചുള്ളിമാനൂരില് കാറിലെത്തിയ കുടുംബത്തിനുനേരേ ഡിവൈഎഫ്‌ഐ പ്രവര്‍ത്തകര് നടത്തിയ ആക്രമണത്തില് സ്ത്രീകളും കുട്ടികളുമടക്കം നാലുപേര്‍ക്ക് പരിക്കേറ്റു. നിരവധി കേസുകളിലെ പ്രതികളും കഞ്ചാവ് സംഘത്തില്‍പ്പെട്ടവരുമാണ് ആക്രമണം നടത്തിയതെന്ന് കുടുംബം പരാതിപ്പെട്ടു. ബൈക്കിന് സൈഡ് കൊടുത്തില്ലെന്നാരോപിച്ചാണ് കാര് യാത്രക്കാരായ കുടുംബത്തെ അക്രമിച്ചത്. ഇന്നലെ വൈകീട്ട് ആറുമണിയോടെ ചുള്ളിമാനൂര് ചെറുവേലിയിലായിരുന്നു സംഭവം.\nനിരവധി ക്രിമിനല് കേസുകളിലെ പ്രതിയായ സജീഷ്, സച്ചു, നന്ദന്, അരുണ്, അമല്, കൊച്ചുഷെമീര് എന്നിവരുടെ നേതൃത്വത്തിലുള്ള സംഘമാണ് ആക്രമണം നടത്തിയതെന്ന് നെടുമങ്ങാട് പോലിസിന് നല്‍കിയ പരാതിയില് കുടുംബം പറയുന്നു.\nവഞ്ചുവം സ്വദേശിയായ ഷെഹിന്‍ഷായും കുടുംബവും ചെറുവേലിയിലെ ബന്ധുവീട്ടിലേക്ക് പോകവെ ബൈക്കിനു സൈഡ് കൊടുത്തില്ലെന്നാരോപിച്ചു കാര് തടഞ്ഞുനിര്‍ത്തി ആക്രമിക്കുകയായിരുന്നു. കാറിലുണ്ടായിരുന്ന ഷഹന്‍ഷാ, ഭാര്യ, കുട്ടികള് എന്നിവരെ പരിക്കുകളോടെ ജില്ലാ ആശുപത്രിയില് പ്രവേശിപ്പിച്ചു. ആക്രമണം ഭയന്ന് കാറില്‍നിന്ന് ഇറങ്ങി അഭയം തേടിയ അടുത്ത വീടിനുനേരെയും ആക്രമണമുണ്ടായി.\ndyfi attack against family nedumangad chullimanoor


പാർശ്വ ഫലം സംബന്ധിച്ച ആശങ്ക ; ഓക്സ്ഫഡ് കോവിഡ് വാക്‌സിന്റെ പരീക്ഷണം നിര്‍ത്തിവെച്ചു – Dubai Vartha\nഓക്‌സ്ഫഡ് അസ്ട്രാസെനെകയുടെ കോവിഡ് പ്രതിരോധ വാക്‌സിന്റെ പരീക്ഷണം നിര്‍ത്തിവെച്ചു. മരുന്നിന്റെ പാര്‍ശ്വഫലം സംബന്ധിച്ച ആശങ്ക കാരണമാണ് പരീക്ഷണം നിര്‍ത്തിവച്ചത്. വാക്‌സിന് കുത്തിവച്ച ഒരാള്‍ക്ക് അജ്ഞാത രോഗം കണ്ടെത്തിയ സാഹചര്യത്തിലാണ് പരീക്ഷണം നിര്‍ത്തിവെച്ചത്.\nഅൺലോക്ക്4: 21 മുതൽ സ്‌കൂളുകൾ തുറക്കാൻ ഉപാധികളോടെ അനുമതി നൽകി കേന്ദ്ര ആരോഗ്യമന്ത്രാലയം\nലോകത്ത് കോവിഡ് ബാധിതർ4കോടി കടന്നു\n67 വർഷങ്ങൾക്ക് ശേഷം ഒരു സ്ത്രീയുടെ വധശിക്ഷ...\nനീണ്ട ഇടവേളയ്ക്ക് ശേഷം ഭക്തർ ശബരിമലയിൽ ദർശനത്തിനെത്തി\nമഹാകവി അക്കിത്തം വിടവാങ്ങി\nഇസ്രയേലുമായുള്ള കരാറിന് യുഎഇ മന്ത്രിസഭയിൽ അംഗീകാരം October 19, 2020\nഒക്ടോബർ 31 മുതൽ അജ്മാൻ ഹെറിറ്റേജ് ഡിസ്ട്രിക്ടിൽ പെയ്ഡ് പാർക്കിംഗ് October 19, 2020\nദുബായിലെ പുതിയ അൽ ഗുബൈബ ബസ് സ്റ്റേഷൻ ഷെയ്ഖ് ഹംദാൻ ഉദ്ഘാടനം ചെയ്തു October 19, 2020\nകേരളത്തിൽ ഇന്ന് 5022 പേര്‍ക്ക് കൂടി രോഗബാധ / 7469 പേർക്ക് രോഗമുക്തി October 19, 2020\nയുഎ ഇയിൽ ഇന്ന് 915 പുതിയ കോവിഡ് കേസുകൾ / 1,295 പേർക്ക് രോഗമുക്തി. October 19, 2020\nബാങ്ക് വിശദാംശങ്ങൾ ആവശ്യപ്പെട്ടുള്ള സമ്മാനപദ്ധതി വ്യാജ മെസ്സേജുകളിൽ വീഴരുത് ; അബുദാബി പോലീസ് October 19, 2020\nദേശി രാഗ്: പ്രവാസിയുടെ ദേശീയ രാഗ സമർപ്പണം സോഷ്യൽ മീഡിയയിൽ വൻ ഹിറ്റ്. October 19, 2020\nഎം ശിവശങ്കറിന്റെ അറസ്റ്റ് കോടതി തടഞ്ഞു October 19, 2020


വിലക്കയറ്റം തടയാന് നടപടിയുമായി കേന്ദ്രം; പഞ്ചസാര കയറ്റുമതി നിരോധിച്ചു - JOURNALIST\nവിലക്കയറ്റം നിയന്ത്രിക്കാന് നടപടിയുമായി കേന്ദ്രസര്‍ക്കാര്. ജൂണ് ഒന്ന് മുതല് പഞ്ചസാര കയറ്റുമതി നിരോധിച്ചു. പഞ്ചസാര ലഭ്യതയും വില സ്ഥിരതയും ഉറപ്പ് വരുത്താനാണ് നടപടി. ഭക്ഷ്യ എണ്ണയുടെ വിലയും നിയന്ത്രിക്കും.\nആഭ്യന്തര വിലയിലെ കുതിച്ചുചാട്ടം തടയാന് സര്‍ക്കാര് ഇന്ത്യയില് നിന്നുള്ള പഞ്ചസാര കയറ്റുമതി 10 ദശലക്ഷം ടണ്ണായി പരിമിതപ്പെടുത്തുമെന്ന് റോയിട്ടേഴ്സ് റിപ്പോര്‍ട്ട് ചെയ്യുന്നു. ആറ് വര്‍ഷത്തിനിടെ ആദ്യമായാണ് ഇന്ത്യ പഞ്ചസാര കയറ്റുമതി നിയന്ത്രിക്കുന്നത്. ലോകത്തിലെ ഏറ്റവും വലിയ പഞ്ചസാര ഉത്പാദകരായ ഇന്ത്യക്ക് ഏറ്റവും കൂടുതല് പഞ്ചസാര കയറ്റുമതി ചെയ്യുന്ന രാജ്യങ്ങളുടെ ലിസ്റ്റില് രണ്ടാം സ്ഥാനത്താണ്. ബ്രസീലാണ് ഒന്നാം സ്ഥാനത്ത്. ഇന്തോനേഷ്യ, അഫ്ഗാനിസ്ഥാന്, ശ്രീലങ്ക, ബംഗ്ലാദേശ്, യുഎഇ, മലേഷ്യ, ആഫ്രിക്ക എന്നീ രാജ്യങ്ങളിലേക്കാണ് ഇന്ത്യ കൂടുതലായും പഞ്ചസാര കയറ്റുമതി ചെയ്യുന്നത്. ഈ സാമ്പത്തിക വര്‍ഷം ആരംഭിച്ച്, മെയ് 18 വരെ 75 ലക്ഷം ടണ് പഞ്ചസാരയാണ് ഇന്ത്യ കയറ്റുമതി ചെയ്തത്.\nനിലവില് കിലോയ്ക്ക് ഏകദേശം 41.50 രൂപയാണ് രാജ്യത്തെ പഞ്ചസാരയുടെ ശരാശരി ചില്ലറ വില്‍പ്പന വില. വരും മാസങ്ങളില് ഇത് 40-43 രൂപയില് എത്താനാണ് സാധ്യത. കഴിഞ്ഞ5വര്‍ഷത്തിനിടെ രാജ്യത്തെ പഞ്ചസാര ഉത്പാദനം വര്‍ധിപ്പിക്കാനും കയറ്റുമതി സുഗമമാക്കുന്നതിനുമായി ഏകദേശം 14,456 കോടി രൂപയാണ് സര്‍ക്കാര് പഞ്ചസാര മില്ലുകള്‍ക്ക് അനുവദിച്ചത്.\nഒഡിഷയില് ടൂറിസ്റ്റ് ബസ് മറിഞ്ഞ് ആറ് മരണം; 45 പേര്‍ക്ക് പരിക്ക്\nപീഡനാരോപണം മറ്റൊരു നടിക്ക് അവസരം നല്‍കിയതിനാല്’; ഉപഹര്‍ജി നല്‍കി വിജയ് ബാബു


സിക്‌സില് ഗെയ്‌ലിനെ പിന്നിലാക്കാനാകില്ല; അഫ്രീദിയുടെ റെക്കോഡ് പിന്നിടാന് ഒരു സിക്‌സ് കൂടി | Chris Gayle equals Shahid Afridi's record of most sixes in international cricket\nസിക്‌സില് ഗെയ്‌ലിനെ പിന്നിലാക്കാനാകില്ല; അഫ്രീദിയുടെ റെക്കോഡ് പിന്നിടാന് ഒരു സിക്‌സ് കൂടി\nJul 30, 2018, 10:55 AM IST\nഅഫ്രീദിയേക്കാള് 81 മത്സരങ്ങള് കുറച്ച് കളിച്ചാണ് ഗെയ്ല് 476 സിക്‌സുകള് നേടിയത്\nബാസ്‌റ്റേര്: വെടിക്കെട്ട് ബാറ്റിങ്ങിന്റെ കാര്യത്തില് ക്രിസ് ഗെയ്‌ലിനെ കഴിഞ്ഞിട്ടേ മറ്റൊരു പേരുള്ളു. സിക്‌സും ഫോറുമായി ആരാധകരെ ത്രസിപ്പിക്കുന്ന ഗെയ്ല് സിംബാബ്‌വെയ്‌ക്കെതിരായ അവസാന ഏകദിനത്തില് മറ്റൊരു റെക്കോഡ് കൂടി സ്വന്തം പേരില് കുറിച്ചു. ഇത്തവണ പാക് താരമായിരുന്ന ഷാഹിദ് അഫ്രീദിയുടെ റെക്കോഡിനൊപ്പമാണ് ഗെയ്ല് എത്തിയത്.\nഅന്താരാഷ്ട്ര ക്രിക്കറ്റില് ഏറ്റവും കൂടുതല് സിക്‌സ് നേടുന്ന താരങ്ങളുടെ പട്ടികയിലിപ്പോള് മുന്നിലുള്ളത് ഗെയ്‌ലും അഫ്രീദിയുമാണ്. ഇരുവരുടെയും അക്കൗണ്ടിലുള്ളത് 476 സിക്‌സാണ്.\nസിംബാബ്‌വെയ്‌ക്കെതിരെ 66 പന്തില് 73 റണ്‍സ് നേടിയ ഗെയ്‌ലിന്റെ ബാറ്റില് നിന്ന് അഞ്ച് സിക്‌സുകള് പിറന്നു. ഒരു സിക്‌സ് കൂടി അടിച്ചാല് ഗെയ്‌ലിന് അഫ്രീദിയുടെ റെക്കോഡ് മറികടക്കാം. ഓഗസ്റ്റ് ഒന്നിന് ബംഗ്ലാദേശിനെതിരായ ടിട്വന്റി മത്സരമുണ്ട്. ഗെയ്‌ലിന് പുതിയ റെക്കോഡ് സ്ഥാപിക്കാനുള്ള അവസരമാണത്.\nഅതേസമയം, അഫ്രീദിയേക്കാള് 81 മത്സരങ്ങള് കുറച്ച് കളിച്ചാണ് ഗെയ്ല് 476 സിക്‌സുകള് നേടിയത്. അഫ്രീദി 524 മത്സരം കളിച്ചപ്പോള് ഗെയ്ല് 442 എണ്ണമാണ് കളിച്ചത്. 351 സിക്‌സുകള് ഏകദിനത്തിലും 73 സിക്‌സുകള് ടിട്വന്റിയിലും 52 സിക്‌സുകള് ടെസ്റ്റിലുമാണ് അഫ്രീദി കണ്ടെത്തിയത്. ഗെയ്‌ലാകട്ടെ ഏകദിനത്തില് അടിച്ചത് 275 സിക്‌സാണ്. ടിട്വന്റിയില് 103 സിക്‌സും ടെസ്റ്റില് 98 സിക്‌സും നേടി.\nനിലവില് കളിക്കുന്ന താരങ്ങളില് എം.എസ് ധോനിയാണ് ഇവര്‍ക്ക് തൊട്ടടുത്തുള്ളത്. ധോനി 342 സിക്‌സ് നേടിയിട്ടുണ്ട്. രോഹിത് ശര്‍മ്മയുടെ അക്കൗണ്ടില് 298 സിക്‌സാണുള്ളത്. അതേസമയം സിക്‌സുകളുടെ പട്ടികയില് അഫ്രീദിയും ഗെയ്‌ലും കഴിഞ്ഞാല് മൂന്നാമത് മക്കല്ലമാണ്. 398 സിക്‌സ് മക്കല്ലം അടിച്ചപ്പോള് സനത് ജയസൂര്യ 352 സിക്‌സുമായി നാലാം സ്ഥാനത്തുണ്ട്.\nContent Highlights: Chris Gayle equals Shahid Afridi's record of most sixes in international cricket\nആദ്യ പന്തില് വിക്കറ്റിന് മുന്നില് കുരുങ്ങി; ദക്ഷിണാഫ്രിക്കന് താരത്തിന് നാണക്കേടിന്റെ റെക്കോഡ്


മെര്‍സലിനു ശേഷം മിന്നിക്കാന് വിജയ് അറ്റ്‌ലീ ടീം! ദളപതി 63യെക്കുറിച്ചുളള പുതിയ വിശേഷങ്ങളിങ്ങനെ! കാണൂ | vijay's thalaopathi 63 movie new updates - Malayalam Filmibeat\nമെര്‍സലിനു ശേഷം ദളപതി വിജയും അറ്റ്‌ലീയും ഒന്നിക്കുന്ന സിനിമ അണിയറയില് ഒരുങ്ങുകയാണ്. ദളപതി 63 എന്ന് താല്‍ക്കാലികമായി പേരിട്ട ചിത്രം ഇത്തവണയും ബിഗ് ബഡ്ജറ്റിലാണ് അണിയിച്ചൊരുക്കുന്നത്. സിനിമയുടെ ഷൂട്ടിംഗ് അടുത്തിടെയായിരുന്നു ആരംഭിച്ചിരുന്നത്. എജിഎസ് എന്റര്‍ടെയ്ന്‍മെന്റ്‌സാണ് സൂപ്പര്‍താര ചിത്രം നിര്‍മ്മിക്കുന്നത്.\nലേഡീ സൂപ്പര്‍സ്റ്റാര് നയന്‍താര നായികോ വേഷത്തിലെത്തുന്ന ചിത്രത്തില് തമിഴിലെ മറ്റു ശ്രദ്ധേയ താരങ്ങളും അഭിനയിക്കുന്നുണ്ട്. സിനിമയുടെ ആദ്യ ഷെഡ്യൂളില് ആക്ഷന് രംഗങ്ങളായിരിക്കും ചിത്രീകരിക്കുകയെന്ന് റിപ്പോര്‍ട്ടുകള് വന്നിരുന്നു .\nഇപ്പോഴിതാ സിനിമയെ സംബന്ധിച്ചുളള പുതിയൊരു വിവരം കൂടി പുറത്തുവന്നിരിക്കുകയാണ്. ദളപതി 63യ്ക്ക് 180 ദിവസം നീളുന്ന മെഗാ ഷൂട്ടിംഗ് പ്ലാന് ചെയ്തതായാണ് റിപ്പോര്ട്ടുകള് വന്നിരിക്കുന്നത്. ആറുമാസം നീളുന്ന ഷൂട്ടിംഗിനു ശേഷം ജൂലായ് മാസത്തോടെ പോസ്റ്റ് പ്രൊഡക്ഷന് ആരംഭിച്ച് ദീപാവലിക്ക് സിനിമ തിയ്യേറ്ററുകളിലെത്തിക്കാനാണ് ശ്രമിക്കുന്നതെന്നും അറിയുന്നു.\nഹാസ്യ താരം വിവേകും ചിത്രത്തില് പ്രധാന വേഷത്തില് എത്തുന്നുണ്ട്. വിവേകിനൊപ്പം പരിയേറും പെരുമാള് താരം കതിര്,യോഗി ബാബു,ഡാനിയേല് ബാലാജി, ആനന്ദരാജ് തുടങ്ങിയവരും സിനിമയില് എത്തുമെന്നാണ് അറിയുന്നത്. സംഗീത മാന്ത്രികന് എആര് റഹ്മാന് പാട്ടുകളൊരുക്കുന്ന ചിത്രത്തിന് ജികെ വിഷ്ണു ഛായാഗ്രഹണവും ആന്റണി റൂബെന് എഡിറ്റിങും നിര്വ്വഹിക്കുന്നു.\nRead more about: vijay atlee nayantara വിജയ് അറ്റ്‌ലീ നയന്‍താര\nvijay's thalaopathi 63 movie new updates


ഡോ.ആലുവായ് അറബി പ്രസംഗ മത്സരം: ഒരുക്കങ്ങൾ പൂർത്തിയായി – Islam Padasala\nആലുവ: അന്താരാഷ്ട്ര അറബി ഭാഷ ദിനത്തോടനുബന്ധിച്ച് പ്രസിദ്ധ അറബി സാഹിത്യകാരനും ഇസ്‌ലാമിക പണ്ഡിതനുമായ ഡോ.മുഹിയുദ്ദീൻ ആലുവായിയുടെ സ്മരണാർത്ഥം ഡിസംബർ 14 ന് ആലുവ അസ്ഹറുൽ ഉലൂം കോളജ് ഓഫ് ഇസ്‌ലാമിക് ആന്റ് ലിംഗിസ്റ്റിക് സ്റ്റഡീസ് സംഘടിപ്പിക്കുന്ന സംസ്ഥാന ഇന്റർ കോളേജിയറ്റ് അറബിക് പ്രസംഗ മത്സരത്തിന്റെ അണിയറ ഒരുക്കങ്ങൾ പൂർത്തിയായതായി സംഘാടക സമിതി അറിയിച്ചു. നാൽപത് കോളേജുകളിൽ നിന്നുള്ള വിദ്യാർഥികൾ പങ്കെടുക്കും. രാവിലെ 9ന് അസ്ഹർ ഓഡിറ്റോറിയത്തിൽ മത്സരം ആരംഭിക്കും.\nഒന്നാം സ്ഥാനം നേടുന്ന സ്ഥാപനത്തിന് എവർ റോൾ ട്രോഫിയും മത്സരത്തിൽ വിജയിക്കുന്ന ഒന്ന്, രണ്ട്, മൂന്ന് സ്ഥാനക്കാർക്ക് യഥാക്രമം 10000, 7000, 5000 രൂപ ക്യാഷ് അവാർഡുകളും ലഭിക്കും. പങ്കെടുക്കുന്ന ഓരോ മത്സരാർത്ഥിക്കും\nഡോ. ആലുവായിയെക്കുറിച്ച് അറബിയിലുള്ള ഗ്രന്ഥവും സർട്ടിഫിക്കറ്റുകളും നൽകും.\nവൈകിട്ട് അഞ്ചിന് നടക്കുന്ന സമാപന സമ്മേളനത്തിൽ പ്രമുഖ വ്യക്തികൾ സംബന്ധിക്കും\n+91 95672 00145\n+91 94464 52749


മുസ്‌ലീമായതിന്റെ പേരില് ദല്‍ഹിയില് വീട് നിഷേധിച്ചു; കെജ്‌രിവാളിന് അന്ധയായ മലയാളി അദ്ധ്യാപികയുടെ യൂട്യൂബ് നിവേദനം | DoolNews\nമുസ്‌ലീമായതിന്റെ പേരില് ദല്‍ഹിയില് വീട് നിഷേധിച്ചു; കെജ്‌രിവാളിന് അന്ധയായ മലയാളി അദ്ധ്യാപികയുടെ യൂട്യൂബ് നിവേദനം\nWednesday, 22nd July 2015, 11:43 pm\nവളരെ വേദന തോന്നുന്നു, ദല്‍ഹിയില് നിന്നും ഇത്തരത്തില് ഒരനുഭവം ഉണ്ടായപ്പോള്. പലവിധത്തിലുള്ള വിവേചനങ്ങളാണ് നേരിട്ടുകൊണ്ടിരിക്കുന്നത്. മുസ്‌ലീം, സ്ത്രീ, കാഴ്ച ശക്തിഇല്ലാത്തവള് എന്നീ നിലയിലൊക്കെ. ദല്‍ഹിയില് ഇത്തരത്തില് സംഭവിക്കുമ്പോള് നിരാശയാണ് തോന്നുന്നത്. വലിയ മാറ്റങ്ങള് കൊണ്ടുവരുമെന്നാണ് കെജ്‌രിവാള് പ്രഖ്യാപിച്ചിരുന്നത്. ഇതാണോ കെജ്‌രിവാള് സ്വപ്നം കാണുന്ന ദല്‍ഹി?” റീം ഷംസുദ്ദീന് ഡൂള്‍ന്യൂസിനോട് പറഞ്ഞു.\nന്യൂദല്‍ഹി: റീം ഷംസുദ്ദീന് ഇപ്പോള് ഒരു നിവേദനം തയ്യാറാക്കിയിരിക്കുകയാണ്; ദല്‍ഹി മുഖ്യമന്ത്രി അരവിന്ദ് കെജ്‌രിവാളിന്. മുസ്‌ലീം മതത്തില് ജനിച്ചു എന്ന കാരണത്താല് റീമിന് ദല്‍ഹിയില് പറഞ്ഞുറപ്പിച്ച വാടകവീട് അവസാനനിമിഷം നഷ്ടമായിരിക്കുകയാണ്. ഇതിനെ തുടര്‍ന്നാണ് കാഴ്ചശക്തിയില്ലാത്ത റീം ഷംസുദ്ദീന് കെജ്‌രിവാളിന് നിവേദനം നല്‍കാന് തീരുമാനിച്ചത്. യൂട്യൂബിലൂടെയാണ് റീം ഷംസുദ്ദീന് തന്റെ നിവേദനം തയ്യാറാക്കിയിരിക്കുന്നത്.\nകഴിഞ്ഞ തിങ്കളാഴ്ച്ചയാണ് സംഭവം. ദല്‍ഹി സര്‍വ്വകലാശാലയ്ക്കു കീഴിലുള്ള ഒരു കോളേജില് ഇംഗ്ലീഷ് ഡിപ്പാര്‍ട്ട്‌മെന്റില് അസിസ്റ്റന്റ് പ്രഫസറാണ് റീം ഷംസുദ്ദീന്.\nഹൈദരാബാദ് സര്‍വ്വകലാശാലയില് നിന്നും പി.എച്ച്.ഡി എടുത്ത അവര് അധ്യാപികയായി ജോലിയില് പ്രവേശിക്കാന് ദല്‍ഹിയില് എത്തിയതായിരുന്നു. ബ്രോക്കര് വഴി വീട് അന്വേഷിക്കുകയും കണ്ടെത്തുകയും അഡ്വാന്‍സ് ഉള്‍പ്പെടെ നല്‍കി താമസിക്കാന് പോകുകയുമായിരുന്നു. എന്നാല് അവസാന നിമിഷം റീമിന് വീട്ടുടമസ്ഥ വീടിനല്‍കാതെ അഡ്വാന്‍സ് തുക തിരിച്ചു നല്‍കുകയായിരുന്നു. തങ്ങള് മുസ്‌ലീങ്ങള്‍ക്ക് വീട് നല്‍കില്ല എന്നാണ് വീട്ടുടമസ്ഥ റീമിന് നല്‍കിയ മറുപടി.\n“എനിക്ക് ഇതാണവസ്ഥയെങ്കില് ഇന്ത്യയുടെ വിവിധ ഭാഗങ്ങളില് നിന്നും എത്തിച്ചേരുന്ന വിവിധ ന്യൂനപക്ഷ സമുദായങ്ങളില് നിന്നും വരുന്നവരുടെ അവസ്ഥ എന്തായിരിക്കും?” എന്ന് നിവേദനത്തില് കെജ്‌രിവാളിനോട് റീം തുറന്നടിച്ച് ചോദിക്കുന്നു.”\nകെജ്‌രിവാളിനോടുള്ള റീം ഷംസുദ്ദീന്റെ നിവേദനം. (മലയാളത്തില് പൂര്‍ണരൂപം താഴെ നല്‍കിയിട്ടുണ്ട്.)\n“വളരെ വേദന തോന്നുന്നു, ദല്‍ഹിയില് നിന്നും ഇത്തരത്തില് ഒരനുഭവം ഉണ്ടായപ്പോള്. പലവിധത്തിലുള്ള വിവേചനങ്ങളാണ് നേരിട്ടുകൊണ്ടിരിക്കുന്നത്. മുസ്‌ലീം, സ്ത്രീ, കാഴ്ച ശക്തിഇല്ലാത്തവള് എന്നീ നിലയിലൊക്കെ. ദല്‍ഹിയില് ഇത്തരത്തില് സംഭവിക്കുമ്പോള് നിരാശയാണ് തോന്നുന്നത്. വലിയ മാറ്റങ്ങള് കൊണ്ടുവരുമെന്നാണ് കെജ്‌രിവാള് പ്രഖ്യാപിച്ചിരുന്നത്. ഇതാണോ കെജ്‌രിവാള് സ്വപ്നം കാണുന്ന ദല്‍ഹി?” റീം ഷംസുദ്ദീന് ഡൂള്‍ന്യൂസിനോട് പറഞ്ഞു.\n“ഇത് പുറത്ത് പറയരുതെന്ന് പലരും പറയുന്നുണ്ട്. ഇത്തരം കാര്യങ്ങള് പറഞ്ഞാല് വിവിധ തലങ്ങളില് എതിര്‍പ്പുകള് വരുമല്ലോ. പക്ഷെ ഇത് അത്ര ചെറിയ കാര്യമാണോ?” റീം ചോദിക്കുന്നു.\n“കാഴ്ചശക്തി ഇല്ലാത്ത ഒരാളാണ് എന്ന് പോലും അവര് പരിഗണിച്ചില്ല. ഒരു അന്ധയായ യുവതി തന്റെ ഉമ്മയുമായി തെരുവില് നില്‍ക്കുമ്പോള് അതിനോട് സഹാനുഭൂതിയെങ്കിലും ഉണ്ടാകണ്ടേ?” റീം കൂട്ടിച്ചേര്‍ത്തു.\nദല്‍ഹി മെട്രോപൊളിറ്റനില് മാത്രമല്ല വടക്കേ ഇന്ത്യയില് പലപ്പോഴും ഇത്തരം സംഭവങ്ങള് റിപ്പോര്‍ട്ട് ചെയ്തിട്ടുണ്ട്. മതന്യൂനപക്ഷങ്ങള്‍ക്ക് താമസിക്കാന് ഇടം പോലും നല്‍കാതിരിക്കുന്ന വിധം ഇന്ത്യ മത-ജാതി വിവേചനങ്ങള്‍ക്കു കീഴിലാണെന്ന് വീണ്ടും ഉറപ്പിക്കുന്നു അന്ധയായ ഈ അസിസ്റ്റന്റ് പ്രഫസറുടെ കഥയും. പ്രതീക്ഷയോടെ ഇന്ത്യ ഉറ്റുനോക്കിയ ദല്‍ഹിയില് ഇതാണ് സ്ഥിതിയെങ്കില് മറ്റ് സംസ്ഥാനങ്ങളുടെ അവസ്ഥയെന്താകും?\nസംഭവത്തെ തുടര്‍ന്ന് കെജ്‌രിവാളിന് തുറന്ന നിവേദനം തയ്യാറാക്കുകയായിരുന്നു റീം ഷംസുദ്ദീന്. “എനിക്ക് ഇതാണവസ്ഥയെങ്കില് ഇന്ത്യയുടെ വിവിധ ഭാഗങ്ങളില് നിന്നും എത്തിച്ചേരുന്ന വിവിധ ന്യൂനപക്ഷ സമുദായങ്ങളില് നിന്നും വരുന്നവരുടെ അവസ്ഥ എന്തായിരിക്കും?” എന്ന് നിവേദനത്തില് കെജ്‌രിവാളിനോട് റീം തുറന്നടിച്ച് ചോദിക്കുന്നു.\nപലവിധ ആവശ്യങ്ങളുമായി ഇന്ത്യയുടെ വിവിധ ഭാഗത്തു നിന്നും ആളുകള് എത്തിച്ചേരുന്നിടമാണ് രാജ്യത്തിന്റെ തലസ്ഥാനനഗരി. അവിടെ മനുഷ്യത്വം പോലും മരവിപ്പിക്കുന്ന ഇത്തരം സംഭവങ്ങള് ആശങ്കാജനകമായ ഒരു സ്ഥിതിവിശേഷത്തെ കുറിക്കുന്നുണ്ട്. മത-ജാതി-ദേശ-ഭാഷാ ന്യൂനപക്ഷങ്ങളോട് ദല്‍ഹിയില് നിലനില്‍ക്കുന്ന കടുത്ത വിവേചനങ്ങളുടെ ഭാഗമാണ് ഈ സംഭവം.\nവിഷയത്തില് പ്രശസ്ത സാമൂഹ്യപ്രവര്‍ത്തകയും സി.പി.ഐ.എം.എല് ലിബറേഷന് നേതാവുമായ കവിതാ കൃഷ്ണന് രൂക്ഷമായി പ്രതികരിച്ചു. കെജ്‌രിവാള് സര്‍ക്കാര് ഭൂസ്വാമിമാരെ നിയന്ത്രിക്കണമെന്നും അതിനായി നിയമനിര്‍മാണം നടത്തണമെന്നും അവര് ആവശ്യപ്പെട്ടു.\n“ദല്‍ഹിയിലെ ശക്തരായ ഭൂസ്വാമിമാരെ നിയന്ത്രിക്കുന്ന വിധം നിയമനിര്‍മാണം നടത്താന് കെജ്‌രിവാളിന് ധൈര്യമുണ്ടോ? അദ്ദേഹത്തിന്റെ സര്‍ക്കാരിന് മുമ്പിലുള്ള ഒരു പരീക്ഷയാണിത്.”\nകവിത കൃഷ്ണന് (ഫോട്ടോ കടപ്പാട് : ബിബിസി)\n“ഭൂസ്വാമിമാര്‍ക്ക് നിയന്ത്രണങ്ങള് ഏര്‍പ്പെടുത്തിക്കൊണ്ട് ദല്‍ഹി സര്‍ക്കാര് നിയമനിര്‍മാണം നടത്തണം. ഇത് വിദ്യാര്‍ത്ഥികള് നേരത്തെ തന്നെ ഉന്നയിച്ചിട്ടുള്ള ഒരാവശ്യമാണ്. വിവേചനപരമായ വാടക സമ്പ്രദായം ഇല്ലാതാക്കണം. നിയമരൂപീകരണം വിവേചനങ്ങളെ അഭിസംബോധന ചെയ്യുന്ന വിധത്തിലുമാകണം.” കവിത ഫേസ്ബുക്കിലൂടെ വ്യക്തമാക്കുന്നു.\n“ദല്‍ഹിയിലെ ശക്തരായ ഭൂസ്വാമിമാരെ നിയന്ത്രിക്കുന്ന വിധം നിയമനിര്‍മാണം നടത്താന് കെജ്‌രിവാളിന് ധൈര്യമുണ്ടോ? അദ്ദേഹത്തിന്റെ സര്‍ക്കാരിന് മുമ്പിലുള്ള ഒരു പരീക്ഷയാണിത്. മുണിര്‍കയില് നിന്നുള്ള അദ്ദേഹത്തിന്റെ പാര്‍ട്ടിയുടെ എം.എല്.എ ഭൂസ്വാമിമാരില്‍പെട്ട ഒരാളാണ്. കുറച്ചു നാളുകള്‍ക്കു മുമ്പ് ഒരു ഖാപ് പഞ്ചായത്തില് നിന്ന് വടക്കുകിഴക്കന് പ്രദേശത്തു നിന്നുള്ളവരെ ഒഴിപ്പിക്കാന് ആഗ്രഹിച്ച ആളാണ് അദ്ദേഹം. ” കവിതാ കൃഷ്ണന് കൂട്ടിച്ചേര്‍ത്തു.\nറീം ഷംസുദ്ദീന്റെ നിവേദനത്തിന്റെ പൂര്‍ണ രൂപം:\nപ്രിയപ്പെട്ട അരവിന്ദ് കെജ്‌രിവാള്\nഞാന് റീം ഷംസുദ്ദീന്; ദല്‍ഹിയിലെത്തിയ കാഴ്ച ശക്തിയില്ലാത്ത ഒരു 30 വയസ്സുകാരി. ദല്‍ഹി സര്‍വകലാശാലയുടെ അംഗീകരമുള്ള ഒരു കോളേജിലെ അസിസ്റ്റന്റ് പ്രഫസറാണ് ഞാന്. കഴിഞ്ഞ ഫെബ്രുവരിയിലാണ് ഞാന് ഇവിടെ എത്തിച്ചേര്‍ന്നത്.\nതാങ്കള് മുഖ്യമന്ത്രിയായപ്പോള് ദല്‍ഹിയില് ഏതൊക്കെ രീതിയിലുള്ള മാറ്റങ്ങളാണ് വരാന് പോകുന്നത്, സംസ്ഥാനത്തെ വിവേചനമടക്കമുമുള്ള ഒട്ടനവധി പ്രശ്‌നങ്ങളെ പാര്‍ട്ടി എങ്ങനെ നേരിടും തുടങ്ങി എ.എ.പിയുടെ വാഗ്ദാനങ്ങള് സംസ്ഥാനത്തൊട്ടാകെ മുഴങ്ങിക്കേട്ടിരുന്നു.\nഅടുത്തിടെ എനിക്ക് അനുഭവപ്പെട്ട വിവേചനപരമായ ഒരു സംഭവത്തിലേക്ക് ഞാന് താങ്കളുടെ ശ്രദ്ധ ക്ഷണിക്കുന്നു. കോളേജില് ചേര്‍ന്നപ്പോള് ഞാന് ഒരു ഫ്‌ലാറ്റ് വാടകയ്ക്ക് എടുക്കുകയും അതിന് അഡ്വാന്‍സ് തുക നല്‍കുകയും ചെയ്തിരുന്നു.\nഞാന് ഫ്‌ലാറ്റിലേക്ക് മാറണമെന്ന് കരുതിയ ദിവസം, എന്റെ ലഗേജെല്ലാം എടുത്ത് പുതിയ സ്ഥലത്ത് എത്തി. എന്നാല് വീട്ടുടമ എനിക്ക് താക്കോല് തരാന് തയ്യാറായില്ല. ഒരു മുസ്‌ലീമിന് ഫ്‌ലാറ്റ് നല്‍കില്ലെന്നാണ് അവര് പറഞ്ഞത്. എല്ലാ വിഭാഗം ജനങ്ങളും വസിക്കുന്ന ഒരു മെട്രോപോളിറ്റന് സിറ്റിയില് ഇത് ഞെട്ടിക്കുന്ന ഒരനുഭവമായിരുന്നു.\nമലയാളി, ബംഗാളി, ബീഹാറി, മണിപ്പൂരി, കശ്മീരി, കറുത്തവര്, വെളുത്തവര്, സ്വവര്‍ഗ്ഗാനുരാഗികള്, ട്രാന്‍സ്‌ജെന്റേര്‍സ്, കാഴ്ചയില്ലാത്തവര്, കേള്‍വിശക്തിയില്ലാത്തവര്, വീടില്ലാത്തവര് തുടങ്ങിയവരെയൊക്കെ ഉള്‍ക്കൊള്ളേണ്ടതാണ് താങ്കള് ഭരിക്കുന്ന ദല്‍ഹി എന്നാണ് എന്റെ വിശ്വാസം. ഭിന്നശേഷിയുള്ളവരെയും സാധാരണ ജനങ്ങളെയും ഒരുപോലെ ദല്‍ഹിയില് ഉള്‍ക്കൊള്ളിക്കുമെന്ന് എ.എ.പി ഉറപ്പുതരുമെന്നാണ് ഞാന് പ്രതീക്ഷിക്കുന്നത്.\nഞാന് എട്ട് വര്‍ഷമായി ഹൈദരാബാദിലായിരുന്നു താമസം. ഹൈദരാബാദിലെ ഇംഗ്ലീഷ് ആന്റ് ഫോറിന് ലാംഗ്വേജസ് സര്‍വ്വകലാശാലയില് (EFLU) നിന്ന് എം.എയും എംഫിലും പി.എച്ച്.ഡിയും ചെയ്തിട്ടുണ്ട്. ഇത്തരത്തിലുള്ള അനുഭവം ഇതുവരെയും ഉണ്ടായിട്ടില്ല. എനിക്ക് ഇതാണ് അവസ്ഥയെങ്കില് ഇന്ത്യയുടെ വിവിധ ഭാഗങ്ങല് നിന്നുവരുന്ന ന്യൂനപക്ഷ വിഭാഗങ്ങളിലുള്ള വിദ്യാര്‍ത്ഥികളുടെ അവസ്ഥ എന്തായിരിക്കും?\nഞങ്ങള് പഠിപ്പിക്കുന്ന വിദ്യാര്‍ത്ഥികളടക്കമുള്ളവര്‍ക്ക് ഇത്തരത്തിലുള്ള മനുഷ്യത്വരഹിതവും അപമാനകരവുമായ അനുഭവം ഭാവിയില് ഉണ്ടാവില്ലെന്ന് പ്രതീക്ഷിക്കുന്നു.\nഏറണാകുളം ആലുവ സ്വദേശിയാണ് റിം ഷംസുദ്ദീന്.


മനുഷ്യ ശരീരത്തിന് അതിനെ ചൈതന്യവത്താക്കുകയും ചലിപ്പിക്കുകയും ചെയ്യുന്ന ഇന്ധനം ആവശ്യമാണ്. അതിന്റെ നിലനില്‍പിനും വളര്‍ച്ചക്കും സഞ്ചാരത്തിനും സഹായിക്കുന്ന ഘടകങ്ങളില്‍നിന്ന് അതിനെ വിലക്കാവതല്ല. സമ്പൂര്‍ണമായ പട്ടിണി ശരീരത്തെ കൊന്നുകളയുന്നു. അടിസ്ഥാന ആവശ്യങ്ങള് പൂര്‍ത്തീകരിക്കപ്പെടാത്തപക്ഷം മാരകമായ തകരാറ് ശരീരത്തിന് സംഭവിക്കുന്നു. അതേതുടര്‍ന്ന് അത് ക്ഷയിക്കുകയും തളരുകയും ചെയ്യുന്നു. അതിനാല്‍തന്നെ ഈ അര്‍ഥത്തില് വിഷമകരമായ ബാധ്യതകളൊന്നും അല്ലാഹുവിന്റെ ശരീഅത്ത് ശരീരത്തിനു മേല് ചുമത്തിയിട്ടില്ല. മാത്രവുമല്ല, ഇത്തരം പരീക്ഷണങ്ങളില്‍നിന്ന് അല്ലാഹുവിനോട് അഭയം തേടാനാണ് നബി(സ) പഠിപ്പിച്ചിട്ടുള്ളത്: ''നാഥാ, സത്യനിഷേധം, ദാരിദ്ര്യം എന്നിവയില്‍നിന്ന് ഞാന് നിന്നോട് ശരണം തേടുന്നു. നീയല്ലാതെ മറ്റൊരു ഇലാഹുമില്ല, ഞാന് ഖബ്ര് ശിക്ഷയില്‍നിന്ന് നിന്നില് അഭയം പ്രാപിക്കുന്നു.''\nഎന്നാല്, സാമാന്യജനം ഇതില്‍നിന്ന് ഭിന്നമാണ്. ഭക്ഷണം കഴിക്കുമ്പോള് തങ്ങളുടെ ശരീരത്തിന് ആവശ്യമുള്ളത്ര മതി എന്നവര് വെക്കുന്നില്ല. മറിച്ച്, അവര് ആവശ്യത്തിലേറെ വാരിവിഴുങ്ങുന്നു. ഓരോരുത്തരും തങ്ങളുടെ ആര്‍ത്തിക്കും കഴിവിനുമനുസരിച്ച് തിന്നുന്നു. നമ്മുടെ ശരീരത്തെ അതിന്റെ ആവശ്യം എത്രയാണോ അതിനേക്കാള് വളരെയേറെ നാം ഊട്ടുന്നു. ആഗ്രഹങ്ങള് വര്‍ധിക്കുകയും അതേതുടര്‍ന്ന് നാം നിരന്തരം ഭക്ഷിച്ചുകൊണ്ടേയിരിക്കുകയും ചെയ്യുന്നു. നമ്മുടെ പതിവിനും ആഗ്രഹങ്ങള്‍ക്കും ശരീരം നിവൃത്തിയില്ലാതെ വഴങ്ങിക്കൊണ്ടിരിക്കുന്നു!\nനാം എന്താണോ അടിച്ചേല്‍പിക്കുന്നത് അതിന് വിധേയപ്പെടാനുള്ള കഴിവ് ശരീരത്തിനുണ്ട്. ഒന്നുകില് പൊണ്ണത്തടിയായോ അല്ലെങ്കില് കിട്ടുന്നത് സ്വീകരിച്ചോ അത് നിലനില്‍ക്കും. അതിനനുസരിച്ച് അതിന്റെ ചലനത്തിലും ഉത്സാഹത്തിലും മാറ്റങ്ങള് സംഭവിക്കും. എന്തു തന്നെയായാലും നഷ്ടം ശരീരത്തിനു തന്നെ. ആളുകള് അതേക്കുറിച്ച് പറയും; 'ഇയാള് കുറച്ച് കഴിച്ചാല് അയാള്‍ക്കും ശരീരത്തിനും എത്ര നന്നായിരുന്നേനെ! അവ രണ്ടും സന്തോഷത്തിലായിരുന്നേനെ!'\nപണ്ടുള്ളവര് പറഞ്ഞിട്ടുണ്ട്: ''മനസ്സ് ആശിച്ചുകൊണ്ടേയിരിക്കും, നീയതിനെ ആശിപ്പിച്ചാല്. നീയതിന് കുറച്ച് മാത്രം നല്‍കി ശീലിച്ചാലും അത് തൃപ്തിപ്പെടും.''\nമനുഷ്യ മനസ്സിന്റെ ഇത്തരം ചാപല്യങ്ങളെക്കുറിച്ച് നമ്മെ ഓര്‍മിപ്പിക്കുന്നതില് വ്രതത്തിന് നിര്‍ണായക പങ്കുണ്ട്. എന്നല്ല, നമുക്ക് അത്തരം ബോധ്യങ്ങള് പകര്‍ന്നുതരാന് റമദാന് സമാഗതമായിരിക്കുകയാണ്.\nചിലയിനം ആളുകളുടെ ആഗ്രഹങ്ങള് ഭൗതികതയെ കൂടുതല് കൂടുതല് ആസ്വദിക്കാനായി മലര്‍ക്കെ തുറന്നിട്ടിരിക്കുകയാണ്. ആ പരാജിതര് അവിടെ കിടമത്സരം നടത്തുകയും ചങ്കില്‍കെട്ടുന്നതുവരെ തിന്നുകയും ചെയ്യുകയാണ്. ആനന്ദിക്കുകയും ആഹ്ലാദത്തിമിര്‍പ്പില് ഉല്ലസിക്കുകയും ചെയ്യുന്നവരില് എല്ലാ മതാനുയായികളുമുണ്ട്. കൊതിയൂറും വിഭവങ്ങളില്‍നിന്ന് അകന്ന് നോമ്പെടുക്കുക എന്നതാണ് ഈ സന്ദര്‍ഭത്തില് ഇസ്‌ലാമിന്റെ അനുയായികള്‍ക്ക് അനുയോജ്യമായിട്ടുള്ളത്.\nകാരണം തങ്ങള് അഭിമുഖീകരിച്ചുകൊണ്ടിരിക്കുന്ന കാലം അവരോട് ആവശ്യപ്പെടുന്നുണ്ട് അത്. സമൂഹങ്ങള് പ്രശ്‌നങ്ങളെ നേരിടുമ്പോള് അവരുടെ നടപ്പുരീതികളില് വലിയ മാറ്റങ്ങള് കണ്ടുവരാറുണ്ട്. അതുവരെ ആസ്വദിച്ചിരുന്ന വിഭവങ്ങള് ആബാലവൃദ്ധം ജനങ്ങള് ഉപേക്ഷിക്കുന്നു. ആഹ്ലാദപ്രകടനങ്ങളെയും ആര്‍പ്പുവിളികളെയും അകറ്റിനിര്‍ത്തി, സമാധാനചിത്തരായി അവര് ചലിക്കുന്നു. മുന്‍കാലത്ത് അറബികള്‍ക്കിടയില് നിലനിന്നിരുന്ന സമ്പ്രദായമായിരുന്നു ഇത്. ശത്രുക്കളുടെ ആക്രമണത്തിന് ഇരയാവുകയോ വല്ല ദുരന്തവും ബാധിക്കുകയോ ചെയ്താല് അവര് ആഡംബരവും ധൂര്‍ത്തും ഉപേക്ഷിച്ച്, വിനോദങ്ങള് മാറ്റിവെച്ച് ദുഃഖമാചരിച്ചിരുന്നു. പ്രസ്തുത അതിക്രമത്തിന് പ്രതികാരം ചെയ്യുന്നതുവരെ അവര് സന്തോഷിക്കുകയോ ചിരിക്കുകയോ ചെയ്യുമായിരുന്നില്ല. തന്റെ ആഗ്രഹം പൂര്‍ത്തീകരിക്കപ്പെട്ടാല് അവരിലോരോരുത്തരും ആശ്വസിക്കുകയും, 'മുമ്പ് യൂഫ്രട്ടീസിലെ വെള്ളം പോലും എനിക്ക് ചങ്കില് കെട്ടിയിരുന്നു, എന്നാല് ഇപ്പോള് എനിക്ക് പാനീയം നന്നായി ഇറങ്ങുന്നുണ്ട്' എന്ന് പാടി നടക്കുകയും ചെയ്തിരുന്നു.\nബദ്‌റില് പരാജയപ്പെട്ടതിനു ശേഷം അബൂസുഫ്‌യാന് ഉള്‍പ്പെടെയുള്ള ഖുറൈശീ പ്രമുഖര് ഇപ്രകാരം ദുഃഖമാചരിച്ചിരുന്നു. മുഹമ്മദിനോട് പ്രതികാരം ചെയ്യുന്നതുവരെ എല്ലാ തരം ഭൗതികാസ്വാദനവും തനിക്ക് നിഷിദ്ധമാണെന്ന് അയാള് ശപഥം ചെയ്തിരുന്നു.\nഇപ്രകാരം സ്വന്തം ഇഛയെ, ആഗ്രഹങ്ങളെ നിയന്ത്രിക്കുകയും വികാരങ്ങള്‍ക്ക് കടിഞ്ഞാണിടുകയും ചെയ്യുകയെന്നതാണ് നോമ്പ് ചെലുത്തുന്ന മാനസിക സ്വാധീനങ്ങളില് മുഖ്യമായത്. ചില അനുവദനീയ പ്രവൃത്തികള് തന്നെ വെടിയുക വഴി, എല്ലാ നിഷിദ്ധ കാര്യങ്ങളെയും മാറ്റിനിര്‍ത്താനും ഉപേക്ഷിക്കാനുമുള്ള പരിശീലനമാര്‍ജിക്കുകയാണ് നോമ്പുകാരന്.\nജീവിതസാഹചര്യങ്ങള് എത്ര തന്നെ മാറിമറിഞ്ഞാലും അവയെ എല്ലാം നേരിടാനുള്ള ശാരീരിക/ മാനസിക ശക്തി നബി(സ)ക്കുണ്ടായിരുന്നു. പ്രയാസത്തെയും എളുപ്പത്തെയും, പരാജയത്തെയും വിജയത്തെയും അദ്ദേഹത്തിന് അഭിമുഖീകരിക്കേണ്ടിവന്നിരുന്നു. ഭൗതിക വികാരങ്ങള്‍ക്ക് കീഴടങ്ങുന്നതും, ഏതെങ്കിലും ആസക്തികള്‍ക്ക് അടിപ്പെടുന്നതും ഇഛാഭംഗത്തിനും ദൗര്‍ബല്യത്തിനും കാരണമാകുമെന്ന് അദ്ദേഹം അനുചരന്മാരെ പഠിപ്പിച്ചിരുന്നു. ''നിങ്ങളുടെ കാര്യത്തില് ഞാന് ഏറ്റവും കൂടുതല് ഭയപ്പെടുന്നത് ലൈംഗിക-ദേഹ വികാരങ്ങളും, വഴിതെറ്റിയ ഇഛകളുമാണ്.'' സൗഖ്യവും ക്ഷേമവും സുഭിക്ഷതയും തേടി നടക്കുന്നവരെക്കുറിച്ച് അദ്ദേഹം പറഞ്ഞതിപ്രകാരമാണ്: ''ദീനാറിന്റെ അടിമ നശിച്ചിരിക്കുന്നു. ദിര്‍ഹമിന്റെ അടിമ നശിച്ചിരിക്കുന്നു. പട്ടിന്റെ അടിമ നശിച്ചിരിക്കുന്നു. ആഡംബര(വസ്ത്രം)ത്തിന്റെ അടിമയും നശിച്ചിരിക്കുന്നു.''\nമുസ്‌ലിംകളില് ചിലര്‍ക്ക് തങ്ങളുടെ വ്രതാനുഷ്ഠാനത്തില്‍നിന്ന് മേല്‍പറഞ്ഞ മാനസിക-സാമൂഹിക ഫലങ്ങള് ലഭിക്കുന്നില്ല എന്നതാണ് ശരി. സാമ്പത്തികവും മറ്റുമായ എന്ത് തരം ഉപരോധങ്ങളെയും മറികടക്കാനുള്ള ക്ഷമയും ത്യാഗസന്നദ്ധതയും വ്രതത്തില്‍നിന്ന് അവര് സമ്പാദിക്കുന്നില്ല. തങ്ങള് ഇതുവരെ ശീലിച്ച ഐശ്വര്യത്തിന്റെയും സുഭിക്ഷതയുടെയും ജീവിതരീതികള് തന്നെയാണ് അവര്‍ക്ക് പഥ്യം.\nജനങ്ങള്‍ക്ക് അനുവദിക്കപ്പെട്ടവ നിഷിദ്ധമാക്കാനോ അവരെ അതില്‍നിന്ന് അകറ്റാനോ അല്ല നാം ശ്രമിക്കുന്നത്. നമ്മെ ആക്രമിക്കാന് തക്കം പാര്‍ത്തിരിക്കുന്ന ശത്രുവിനെ നേരിടാനുള്ള മാനസികോര്‍ജം സമ്പാദിക്കണമെന്ന് ഉണര്‍ത്തുക മാത്രമാണ്. ചര്‍ക്കയില് നൂല്‍നൂറ്റ് ബഹിഷ്‌കരണത്തിന്റെ പ്രാഥമിക പാഠങ്ങള് ഗാന്ധി നമുക്ക് പകര്‍ന്നു നല്‍കിയിട്ടുണ്ട്. ഇംഗ്ലീഷുകാരുടെ അതിമനോഹരമായ മേത്തരം ഉല്‍പന്നങ്ങളെ ഉപേക്ഷിക്കാനുള്ള പരിശീലനമായിരുന്നു അത്. അതൊരു 'വ്രത'മായിരുന്നു. അധിനിവേശത്തിന്റെ തകര്‍ച്ചയിലും സ്വാതന്ത്ര്യത്തിന്റെ പിറവിയിലും കലാശിച്ച 'വ്രതം.' അതിനാലാണ് സലീം അല്‍ഖൂരി ഇപ്രകാരം പാടിയത്:\n'ഒരു ഇന്ത്യക്കാരന് നോമ്പെടുത്ത് ഒരു രാഷ്ട്രത്തെ ക്ഷയിപ്പിച്ചുകളഞ്ഞു /\nലക്ഷക്കണക്കിന് മുസ്‌ലിംകള് നോമ്പെടുത്തിട്ടും ഒരു ഉറുമ്പിന് പോലും നഷ്ടം പറ്റിയില്ല.'\nനാം അല്‍പം വിഷമങ്ങളും പ്രയാസങ്ങളും സഹിക്കേണ്ട, ആര്‍ഭാടങ്ങളും സൗഖ്യവും മാറ്റിവെക്കേണ്ട സന്ദര്‍ഭത്തിലാണുള്ളത്. വിനോദങ്ങളോടും കളികളോടുമുള്ള അറബ് ജനസമൂഹങ്ങളുടെ അതീവ താല്‍പര്യം അവരുടെ നാശത്തിലാണ് കലാശിക്കുക. ഹൃദയത്തിന്റെ മരണമാണത്. വിലയില്ലാത്തതിന് സ്വീകാര്യത നല്‍കലുമാണ്. ഐഹികതയെ ആഗ്രഹിക്കുന്ന, മരണത്തെ വെറുക്കുന്ന ഒരു സംഘമാണ് വളര്‍ന്നുവരുന്നത്.\nജീവിതത്തെ ആരാധിക്കുക, സമയവും അധ്വാനവും അതിനായി മാത്രം മാറ്റിവെക്കുക-ഇതാണ് ഉന്നതമൂല്യങ്ങളുടെ തിരോധാനത്തിന് വഴിവെച്ച മുഖ്യകാരണം. വിലകുറഞ്ഞ ആഗ്രഹങ്ങള് മനസ്സില് നിറച്ചതും, ദൈവത്തില്‍നിന്ന് ശ്രദ്ധ തെറ്റിച്ചതുമെല്ലാം അതുതന്നെയാണ്. മുന്‍കഴിഞ്ഞ സമൂഹങ്ങളുടെ നാശത്തിന് കാരണമായതും മറ്റൊന്നല്ല. ഖുര്‍ആന് പറയുന്നു: ''എന്നാല് ഇക്കൂട്ടര്, ക്ഷണികമായ ഐഹിക നേട്ടമാണ് ഇഷ്ടപ്പെടുന്നത്. വരാനിരിക്കുന്ന ഭാരമേറിയ നാളിന്റെ കാര്യമവര് പിറകോട്ട് തട്ടിമാറ്റുന്നു'' (അദ്ദഹ്‌റ് 27).\n''അതിനാല് നമ്മെ ഓര്‍ക്കുന്നതില്‍നിന്ന് പിന്തിരിയുകയും ഐഹിക ജീവിതസുഖത്തിനപ്പുറമൊന്നും ലക്ഷ്യമാക്കാതിരിക്കുകയും ചെയ്യുന്നവരെ അവരുടെ പാട്ടിന് വിടുക. അവര്‍ക്കു നേടാനായ അറിവ് അതുമാത്രമാണ്. തന്റെ മാര്‍ഗത്തില്‍നിന്ന് തെറ്റിയവര് ആരെന്ന് ഏറ്റം നന്നായറിയുന്നവന് നിന്റെ നാഥനാണ്. നേര്‍വഴി പ്രാപിച്ചവരെപ്പറ്റി നന്നായറിയുന്നവനും അവന് തന്നെ'' (അന്നജ്മ് 29,30).\nഎത്ര ആസ്വദിച്ചാലും മതിവരാതെ, വിഭവങ്ങളില് ആര്‍ത്തിപൂണ്ടുപോവുകയെന്നതാണ് ഈ രോഗത്തിന്റെ പ്രകടരൂപം. ഹറാമും ഹലാലും പരിഗണിക്കാതെയാവും അവന്റെ സംസാരം. തനിക്ക് ചുറ്റുമുള്ള ഭൂമിയാണ് തന്റെ ലോകമെന്ന് കരുതുകയും അതിലുള്ളത് നഷ്ടപ്പെട്ടാല് പകരം വെക്കാനാവില്ലെന്ന് ധരിച്ചുപോവുകയും ചെയ്യുന്നു. അതിനാല് അടിച്ചട്ടിയിലുള്ളതും വടിച്ചെടുത്തേ അവന് പിരിഞ്ഞുപോവുകയുള്ളൂ!\n''നിങ്ങള് ഭൂമിയില് അനര്‍ഹമായി പൊങ്ങച്ചം കാണിച്ചതിനാലും അഹങ്കരിച്ചതിനാലുമാണിത്. ഇനി നിങ്ങള് നരക കവാടങ്ങള് കടന്നുകൊള്ളുക. നിങ്ങളവിടെ സ്ഥിരവാസികളായിരിക്കും. അഹങ്കാരികളുടെ താവളം വളരെ ചീത്ത തന്നെ''(ഗാഫിര് 75,76).\nജീവിതത്തെ ആരാധിക്കുന്നതിനും, ഒരിക്കലും ആര്‍ത്തി തീരാത്ത വിധം മത്സരിക്കുന്നതിനുമുള്ള അവസരങ്ങള് ആധുനിക നാഗരികത അതിന്റെ സന്തതികള്‍ക്ക് മുമ്പില് തുറന്നിട്ടിരിക്കുന്നു. അതിരില്ലാത്ത ആഗ്രഹങ്ങള്‍ക്കാണ് ജന്മം നല്‍കുന്നത്; അവ പൂര്‍ത്തീകരിക്കാനുള്ള അവസരങ്ങള് ഒരുക്കുകയും ചെയ്യുന്നു.\nഈ വേലിയേറ്റത്തെ തടുക്കാന് അമേരിക്കയിലെയും യൂറോപ്പിലെയും മതങ്ങള് പരാജയപ്പെട്ടിരിക്കുന്നു. അവ സ്വയം ദുര്‍ബലമാണെന്നതും, ഉള്ള ഊര്‍ജം ഇസ്‌ലാമിനെതിരെ പോരാടാന് വിനിയോഗിക്കുന്നുവെന്നതും പ്രസ്തുത പരാജയത്തിന്റെ കാരണങ്ങളാണ്. ഭൗതികതക്ക് മേലുള്ള ഈ കിടമത്സരത്തില് മുസ്‌ലിംകളും മറ്റുള്ളവര്‍ക്കൊപ്പം പങ്കാളികളാവുന്നുവെന്നതാണ് ഏറെ അത്ഭുതകരം.\n'ഇതിലെന്താണിത്ര അത്ഭുതപ്പെടാന്! അവരും മറ്റുള്ളവരെപ്പോലെ മനുഷ്യരല്ലേ?' എന്ന് ഒരുപക്ഷേ ചോദിച്ചേക്കാം. യൂറോപ്യന്മാരുടെ ഉല്ലാസ രീതികളില് മുസ്‌ലിംകള് പങ്കുചേരുന്നതിനെ ഞാന് തള്ളിപ്പറയുന്നില്ല. രാപ്പകല് കഠിനാധ്വാനം ചെയ്തതിനു ശേഷം അല്‍പം ആശ്വാസത്തിനായി വിനോദങ്ങളിലേര്‍പ്പെടുന്നത് എനിക്ക് മനസ്സിലാക്കാനാവും. എന്നാല് ചിലയാളുകള് ലോകത്തെ അറിയപ്പെടുന്ന തലസ്ഥാന നഗരികളിലേക്ക് വിനോദത്തിനായി യാത്ര പുറപ്പെടുകയും മടങ്ങിയെത്തിയ ശേഷം അവിടത്തെ 'ബഹളം നിറഞ്ഞ രാത്രികളുടെ' വിശേഷങ്ങള് പങ്കുവെക്കുകയും ചെയ്യുന്നു! ചെറിയവരെന്നും മുതിര്‍ന്നവരെന്നും ഭേദമില്ലാതെ അവിടങ്ങളില് നിരന്തരം കഷ്ടപ്പെടുന്നവരുടെ ശരീരത്തില്‍നിന്നൊഴുകുന്ന വിയര്‍പ്പിനെക്കുറിച്ച് അവര്‍ക്കൊന്നും പറയാനില്ലേ?\nഅവിടത്തെ എഞ്ചിനീയര് വൈകുന്നേരം വരെ വെയിലേറ്റ്, കരുവാളിച്ച മുഖവുമായി പണി നിര്‍ത്തി അവന്റെ പതിവനുസരിച്ച് ആശ്വസിക്കാനായി അങ്ങാടിയിലെത്തുന്നു. എന്നാല് നാമാകട്ടെ കഠിനാധ്വാനത്തിനു ശേഷമുള്ള അവന്റെ ഉല്ലാസത്തെ മാത്രം കാണുകയും അത് അനുകരിക്കുകയും ചെയ്യുന്നു; അതിനു മുമ്പുള്ള അവന്റെ കഠിനാധ്വാനത്തെ കണ്ടില്ലെന്ന് നടിക്കുകയും ചെയ്യുന്നു.\nമുസ്‌ലിംകള് തങ്ങളുടെ വ്രതത്തിന്റെ രഹസ്യം മനസ്സിലാക്കുകയും ജീവിതത്തെക്കുറിച്ച് ബോധവാന്മാരാവുകയും ചെയ്തിരുന്നുവെങ്കില് അവരുടെ നിലപാടുകളില് കാതലായ മാറ്റം സംഭവിച്ചേനെ. അവര് തങ്ങളുടെ സാഹചര്യവും ശത്രുക്കളുടെ ഗൂഢനീക്കങ്ങളും തിരിച്ചറിഞ്ഞിരുന്നുവെങ്കില് വ്രതത്തിനു മുമ്പു തന്നെ വ്രതവും, രാത്രിനമസ്‌കാരത്തിനു മുമ്പ് ഉറക്കമില്ലാത്ത രാവുകളും അവര്‍ക്കുണ്ടായേനെ!!\nമൊഴിമാറ്റം: അബ്ദുല് വാസിഅ് ധര്‍മഗിരി


കെട്ടിടത്തിൽ നിന്നു വീണ് പരുക്ക്; അരയ്ക്കു താഴേക്ക് ചലനശേഷി നഷ്ടപ്പെട്ട് അശോകൻ\nമനോരമ ലേഖകൻ February 05, 2021 02:28 PM IST\nതിരുവനന്തപുരം ∙ സ്വന്തമായി ജോലി ചെയ്ത് ഭാര്യയ്ക്കും മക്കൾക്കും ഒപ്പം സുഖമായി താമസിച്ചിരുന്ന അശോകൻ പെട്ടെന്നൊരു ദിവസം കിടപ്പായിപ്പോയതോടെ എല്ലാം നഷ്ടപ്പെട്ട അവസ്ഥയിലായി. കെട്ടിടത്തിൽ നിന്നു വീണ് അരയ്ക്കു താഴേക്ക് ചലനശേഷി നഷ്ടപ്പെട്ട് ശയ്യാവലംബിയായതോടെ ഭാര്യയും മക്കളും ഉപേക്ഷിച്ചു പോയി. 75 വയസായ അമ്മ മാത്രമാണ് ഇപ്പോൾ ഏക ആശ്രയം. മറ്റുള്ളവരുടെ സഹായത്തോടെ ജീവതം തള്ളി നീക്കുന്ന അശോകന് ഇനി എത്ര നാൾകൂടി ഈ രീതിയിൽ ജീവിതം മുന്നോട്ട് നയിക്കാൻ കഴിയുമെന്ന് നിശ്ചയമില്ല.\nതിരുവനന്തപുരം പുളിയറക്കോണം ചൊവ്വള്ളൂർ പളളിവിള പുത്തൻവീട്ടിൽ എൻ.അശോകൻ 10 വർഷം മുൻപു വരെ സ്വന്തമായി അധ്വാനിച്ചു ജീവിക്കുകയായിരുന്നു. ആശാരിപ്പണിയിൽ നിന്നു കിട്ടുന്ന വരുമാനം കൊണ്ടായിരുന്നു ഭാര്യയും2മക്കളും അമ്മയുമടങ്ങുന്ന കുടുംബം മുന്നോട്ട് പൊയ്ക്കിരുന്നത്. വീടിന്റെ മുകൾനിലയിൽ ജനൽ ഉറപ്പിച്ചുകൊണ്ടിരുന്ന അശോകൻ പിടിവിട്ട് താഴെവീണതോടെ ജീവതവും പിടിവിട്ടു പോകയായിരുന്നു. അന്നു മുതൽ അരയ്ക്ക് താഴോട്ട് തളർന്ന് ഒരേ കിടപ്പാണ്. ചെയ്യാവുന്ന രീതിയിൽ ചികിൽസകൾ ചെയ്തു നോക്കിയെങ്കിലും ഫലം കണ്ടില്ല. ഇതിനിടെ ഭാര്യയും മക്കളും ഉപേക്ഷിച്ചു പോയി.\nപ്രായമായ അമ്മ മാത്രമാണ് ആശ്രയം. ഒരേ കിടപ്പായതിനാൽ ശരീരത്തിന്റെ പല ഭാഗത്തും വൃണങ്ങൾ ഉണ്ടായിട്ടുണ്ട്. നാട്ടുകാരുടെ സഹായത്തോടെയാണ് വീട്ടുചിലവിനും മരുന്നിനും പണം കണ്ടെത്തുന്നത്. പഞ്ചായത്തു മെമ്പർ ഇടപെട്ട് ചെറിയ സഹായങ്ങളും എത്തിക്കുന്നുണ്ട്. സുമനസുകളുടെ സഹായം ഉണ്ടെങ്കിൽ മാത്രമേ അശോകനും അമ്മയ്ക്കും ഇനി മുന്നോട്ട് പോകാനാവൂ. അശോകന്റെ പേരിൽ എസ്ബിഎയുടെ പുളിയറക്കോണം ശാഖയിൽ അക്കൗണ്ട് തുറന്നിട്ടുണ്ട്.\n∙ എസ്ബിഎ, പുളിയറക്കോണം ശാഖ\n∙ അക്കൗണ്ട് നമ്പർ: 67339228811\n∙ IFSC: SBIN0071176


ഭയത്തിന്റെ മേലങ്കിയണിഞ്ഞ സീക്രട്ട് സെവന്; കൊന്നുതള്ളുന്നതിലെ ആനന്ദം | Literature | manoramaonline\nഭയത്തിന്റെ മേലങ്കിയണിഞ്ഞ സീക്രട്ട് സെവന്; കൊന്നുതള്ളുന്നതിലെ ആനന്ദം\nഅരുൺ വർഗീസ് October 28, 2021 12:00 PM IST\nകൊല്ലുന്നതില് ആനന്ദം കണ്ടെത്തുന്നവരുണ്ടോ? കുറ്റകൃത്യങ്ങളുടെ ചരിത്രം പരിശോധിച്ചാല് അത്തരത്തിലുള്ള ആളുകളെ കണ്ടെത്താന് സാധിച്ചേക്കും. തീരാത്ത പകയോ വേദനകളോ ആളുകളെ കുറ്റകൃത്യങ്ങളിലേക്ക് കൊണ്ടുചെന്നെത്തിച്ചേക്കാം. വേദനിപ്പിച്ചവരെയും ഇല്ലാതാക്കാന് ശ്രമിച്ചവരെയും വേട്ടയാടി കൊന്നൊടുക്കിയവരുടെ ധാരാളം കഥകളുണ്ട്. സീരിയല് കില്ലര്‍മാര് എല്ലാ നാട്ടിലും കാണും. അവരുടെ കൊലപാതകങ്ങള്‍ക്കു പിന്നില് കൃത്യമായ കാരണങ്ങളും കണ്ടേക്കാം.\nഎന്നാല്, ഒരു കാരണവുമില്ലാതെ ആളുകളെ കൊല്ലുന്നതില് ആഹ്ലാദിക്കുന്നവരുണ്ടാകുമോ? സഞ്ജയ് ഗസലിന്റെ സീക്രട്ട് സെവന് എന്ന ക്രൈം നോവലിലെ ക്രിസ്റ്റഫര് മാര്‍ട്ടിന് ഒരു കാരണവുമില്ലാതെ ആളുകളെ കൊന്നൊടുക്കുകയാണ്. നൂറുകണക്കിന്, ആയിരക്കണക്കിന് കിലോമീറ്ററുകള് അകലത്തില് വര്‍ഷങ്ങളുടെ ഇടവേളകളില് അയാള് പലരെയും കൊന്നു തള്ളി; യാതൊരു തെളിവും അവശേഷിപ്പിക്കാതെ.\nഅഞ്ചു വയസ്സുള്ളപ്പോള് അച്ഛന് മരിച്ചുപോയ കുട്ടി. അവനെ നോക്കാന് ഏറെ ബുദ്ധിമുട്ടിയ അമ്മ. കഥ അവിടെ തുടങ്ങുകയാണ്. അബദ്ധത്തില് ഒരാളുടെ മരണത്തിന് കാരണക്കാരനായ ക്രിസ്റ്റഫര് മാര്‍ട്ടിന് അവിടെനിന്ന് ഓടി രക്ഷപ്പെട്ട് എങ്ങോട്ടെന്നില്ലാതെ അലഞ്ഞു. ഇതിനിടെ വീണ്ടും അയാള്‍ക്ക് ആളുകളെ കൊല്ലേണ്ട സാഹചര്യമുണ്ടാകുന്നു. അതു രക്ഷപ്പെടുന്നതിനുവേണ്ടിയുള്ള മാര്‍ഗമായിരുന്നു. എന്നാല് രണ്ടു മൂന്നു കൊലപാതകം കഴിഞ്ഞതോടെ അയാള്‍ക്ക് ഹരം പിടിക്കുന്നു. ആളുകളുടെ അവസാനത്തെ പിടച്ചില് അയാളില് ലഹരിയായി അടിഞ്ഞുകൂടി. ബിഹാര്, മുംബൈ, മദ്രാസ്, തിരുവനന്തപുരം, കണ്ണൂര്... അയാള് ഒരു സ്ഥലത്തുനിന്നു മറ്റൊരു സ്ഥലത്തേക്ക് പ്രത്യേകിച്ച് യാതൊരു കാരണവുമില്ലാതെ പൊയ്‌ക്കൊണ്ടിരുന്നു. ചിലപ്പോള് ആദ്യം കാണുന്ന ബസില്, ചിലപ്പോള് കേട്ടുമാത്രം പരിചയമുള്ള ഇടത്തേക്ക്. ഓരോ തവണ നാടുവിടുമ്പോഴും അയാള് ആരെയെങ്കിലും കൊലപ്പെടുത്തിയിരിക്കും. പൊലീസുകാര്‍ക്ക് വലിയ തലവേദനയും മാധ്യമങ്ങള്‍ക്ക് നിറച്ചെഴുതി ആഘോഷിക്കാനുള്ള മരുന്നും ഇട്ടുകൊടുത്തിട്ടായിരിക്കും അയാള് സ്ഥലം വിടുക. എങ്ങനെയൊക്കെ, എവിടെയൊക്കെ അന്വേഷിച്ചാലും അയാളെ കണ്ടെത്താന് സാധിച്ചെന്നു വരില്ല. പക്ഷേ, അയാള് നിങ്ങളുടെ തൊട്ടരികില്‍ത്തന്നെ ഉണ്ടായിരിക്കാം. വേശ്യാലയത്തിലും ശ്മശാനത്തിലും വര്‍ക്ക് ഷോപ്പിലുമെല്ലാം ആര്‍ക്കും പിടികൊടുക്കാതെ സാധാരണക്കാരനായി ക്രിസ്റ്റഫര് ജോലി ചെയ്തു.\nഉന്നതനായ ഒരു യുവാവിന് അയയ്ക്കാതെ പോയ കത്ത്\nആരെ കൊല്ലണമെന്ന് ക്രിസ്റ്റഫറിന് പ്രത്യേകിച്ച് ലക്ഷ്യമൊന്നുമില്ല. ഒപ്പം യാത്ര ചെയ്ത ആളായിരിക്കാം. ചിലപ്പോള് ഒരുമിച്ച് മദ്യപിക്കുന്ന ആളാകാം. അതുമല്ലെങ്കില് ഒപ്പം ജോലി ചെയ്യുന്ന ആളാകാം. ആരെ, എപ്പോള്, എങ്ങനെ കൊല്ലുമെന്ന് അയാള്‍ക്കു പോലും നിശ്ചയമില്ല. ഒരു കാര്യം ഉറപ്പായിരുന്നു. അയാള്‍ക്ക് ആരെയെങ്കിലുമൊക്കെ കൊല്ലണമായിരുന്നു. പുതിയ നാട്ടില് പുതിയ മനുഷ്യനായി ക്രിസ്റ്റഫര് പുതിയ ജീവിതം തുടങ്ങും. പുതിയ പേരും പുതിയ മേല്‍വിലാസവുമായിരിക്കും അയാള്‍ക്ക്. കഴുകന് കണ്ണുമായി അയാള് ആ നാടാകെ ഇരയെ തേടി നടക്കും. ലോകത്തിന് ഒരുപകാരവുമില്ലാത്ത ആളെയായിരിക്കും അയാള് ചിലപ്പോള് കൊല്ലാന് തിരഞ്ഞെടുക്കുക, ചിലപ്പോള് നാടിന് മുഴുവന് വേണ്ടപ്പെട്ടവന്. കൊല ചെയ്യപ്പെടുന്ന ആളുകള് തമ്മില് പുലബന്ധം പോലും ഇല്ലായിരിക്കും. അല്ലെങ്കില് അത് അങ്ങനെ സംഭവിച്ചു പോകുന്നതായിരിക്കാം. കാരണം അയാളുടെ ഇഷ്ടങ്ങള് വിഭിന്നങ്ങളായിരുന്നു. പകല് വെളിച്ചത്തിലും ഇരുട്ടിന്റെ മറവിലും അയാള് കൊലപാതകം നടത്തി. പൊലീസിനോ അന്വേഷണ സംഘത്തിനോ യാതൊരു തെളിവും അവശേഷിപ്പിക്കാതെയാണ് അയാള് ഓരോ കൊലപാതകവും നടത്തിയത്. എന്തെങ്കിലും തെളിവുണ്ടായാല്‍ത്തന്നെ അതൊന്നും ഒരിക്കലും ക്രിസ്റ്റഫറിലേക്കെത്തിച്ചേരുകയുമില്ല. എവിടെ നിന്നോ പൊട്ടിവീണ് എവിടോക്കോ പോകുന്ന ഒരു മനുഷ്യന്. അയാള്‍ക്ക് സ്ഥിരമായി പേരോ മേല്‍വിലാസമോ ഉണ്ടായിരുന്നില്ല. കൊലപാതകങ്ങളുടെ പിന്നില് താനാണെന്ന് വിളിച്ചു പറയാന് ക്രിസ്റ്റഫര് തയാറെടുക്കുന്നു. മാധ്യമ പ്രവര്‍ത്തകയ്ക്കു നല്‍കുന്ന ഇന്റര്‍വ്യൂവിലൂടെയാണ് അയാള് വെളിപ്പെടുത്തലുകള് നടത്തുന്നത്. പക്ഷേ അയാളുടെ വിളിച്ചുപറയലിനു പിന്നില് മറ്റൊരു ലക്ഷ്യമുണ്ടായിരുന്നു.\nപല ഘട്ടത്തിലും വായനക്കാരനെ മുള്‍മുനയില് നിര്‍ത്തിക്കൊണ്ട് വമ്പന് ട്വിസ്റ്റുകളിലൂടെയാണ് നോവല് സഞ്ചരിക്കുന്നത്. ലളിതഭാഷയിലെ ആഖ്യാനത്തിലൂടെ ക്രിസ്റ്റഫര് മാര്‍ട്ടിനെ വായനക്കാരന്റെ തൊട്ടടുത്തുതന്നെ നിര്‍ത്താന് എഴുത്തുകാരന് സാധിക്കുന്നു. ഭീതിയോടുകൂടിയേ നോവല് വായിക്കാന് സാധിക്കൂ. കാരണം ക്രിസ്റ്റഫര് ആരെ എപ്പോള് എങ്ങനെ കൊല്ലും എന്ന് അറിയില്ല എന്നതുതന്നെ. ചെന്നൈയില് മാധ്യമപ്രവര്‍ത്തകനായ ബിജു ഗോപിനാഥന് ആണ് സഞ്ജയ് ഗസല് എന്ന പേരില് ക്രൈം നോവല് എഴുതിയിരിക്കുന്നത്. ആകാംക്ഷാഭരിതമായ സംഭവവികാസങ്ങളിലൂടെ മുന്നേറുന്ന നോവല് വായനക്കാരനെ ഭയത്തിലേക്ക് തള്ളിവിടും. ഒരു സീരിയല് കില്ലറുടെ മാനസിക വ്യവഹാരം എത്തരത്തിലായിരിക്കാം എന്ന് വെളിവാക്കപ്പെടുകയാണ് ക്രിസ്റ്റഫര് മാര്‍ട്ടിനിലൂടെ. യാതൊരു സങ്കോചവുമില്ലാതെ കൊല്ലാനും കൊള്ളയടിക്കാനും മനുഷ്യനു സാധിക്കുന്നതെങ്ങനെയെന്നു കൂടി വിശദമാക്കുകയാണ് നോവൽ.\nContent Summary: Secret Seven book written by Sanjay Ghazal


plappally flood | പ്ലാപ്പള്ളിയെ ഛിന്നഭിന്നമാക്കിയ ഉരുൾപൊട്ടലിൽ കടപുഴകിയത് ഒരു കുടുംബം; ബാക്കിയാകുന്നത് ഈ സങ്കട കാഴ്ചകൾ... - Malayalivartha.com Widgets Magazine\n17 OCTOBER 2021 11:53 AM IST\nഅപ്രതീക്ഷിതമായി പെയ്ത കനത്ത മഴയിലും ഉരുള് പൊട്ടലിലും വെള്ളപ്പൊക്കത്തിലും കടപുഴകിയത് കൂട്ടിക്കല് പ്ലാപ്പള്ളിയിലെ ഒരു കുടുംബത്തിലെ മുഴുവൻ പേരുടെയും ജീവനായിരുന്നു. ഒറ്റലാങ്കല് മാര്‍ട്ടിന്റെ കുടുംബമാണ് ഉരുള്‍പൊട്ടലില് ഒന്നാകെ ദുരന്തത്തില് അകപ്പെട്ടത്. മാര്‍ട്ടിനെ കൂടാതെ അമ്മ അന്നക്കുട്ടി, മാര്‍ട്ടിന്റെ ഭാര്യ സിനി എന്നിവരും മൂന്ന് പെണ്‍മക്കളുമാണ് മരണപ്പെട്ടത്.\nസ്‌നേഹ, സോന, സാന്ദ്ര എന്നിങ്ങനെ മൂന്ന് പെണ്‍കുട്ടികളായിരുന്നു മാര്‍ട്ടിന്-സിനി ദമ്പതികള്‍ക്ക്. മൂന്ന് പെണ്‍കുട്ടികളും സ്‌കൂള് വിദ്യാര്‍ത്ഥിനികളാണ്. ഉരുള്‍പൊട്ടലുണ്ടാകുമ്പോള് എല്ലാവരും വീടിനകത്തുണ്ടായിരുന്നു. കെട്ടിട നിര്‍മ്മാണ വസ്തുക്കള് വില്‍ക്കുന്ന കടയില് സ്റ്റോര് കീപ്പറായിരുന്നു മാര്‍ട്ടിന്. അച്ഛന് മൂന്ന് വര്‍ഷം മുമ്പ് മരണപ്പെട്ടിരുന്നു. ഈ കുടുംബത്തെ ഒന്നാകെയാണ് ഉരുള്‍പൊട്ടല് കവര്‍ന്നെടുത്തത്.\nകൂട്ടിക്കല് പ്ലാപ്പള്ളിയിലെ മൂന്ന് കുടുംബങ്ങളില്‍പ്പെട്ടവരാണ് ഉരുള്‍പൊട്ടല് ദുരന്തത്തില് അകപ്പെട്ടത്. കുടുംബത്തിലെ മറ്റുളളവര് മഴ പെയ്ത് കെട്ടി നില്‍ക്കുന്ന വെള്ളം ഒഴുക്കി വിടാനായി പുറത്തേക്ക് പോയപ്പോഴാണ് ഉരുള്‍പൊട്ടലുണ്ടായി വീടുകള് ഒലിച്ച് പോയത്. മൂന്ന് വീടുകളാണ് ഉരുള്‍പൊട്ടലില് ഒലിച്ച് പോയത്. തുടക്കത്തില് ഈ പ്രദേശത്തേക്ക് എത്താന് സാധിക്കാതെ രക്ഷാപ്രവര്‍ത്തകര് ബുദ്ധിമുട്ടിയിരുന്നു.\nനാട്ടുകാരാണ് പ്രധാനമായും രക്ഷാ പ്രവര്‍ത്തനങ്ങള്‍ക്ക് നേതൃത്വം കൊടുത്തത്. പിന്നാലെ ഫയര്‍ഫോഴ്‌സ് സ്ഥലത്ത് എത്തി രക്ഷാ പ്രവര്‍ത്തനം നടത്തുകയായിരുന്നു. പ്ലാപ്പള്ളിയിലെ ഉരുൾപൊട്ടലിനെത്തുടർന്ന് കാണാതായ 15ഓളം പേരിൽ ഏഴു പേരുടെ മൃതദേഹമാണ് ലഭിച്ചത്. ശരീരഭാഗങ്ങൾ പല ഭാഗത്തായി ചിന്നിച്ചിതറിയ നിലയിലായിരുന്നു. പ്ലാപ്പള്ളിയില് ശനിയാഴ്ച രാവിലെ 8.30 മുതല് 11.30 വരെ ചെറുതും വലുതുമായ ഇരുപതോളം ഉരുള്‍പൊട്ടലുണ്ടായി.\nകാഞ്ഞിരപ്പള്ളി താലൂക്കില് കൂട്ടിക്കല് പഞ്ചായത്തിലെ മൂന്നാംവാര്‍ഡാണ് പ്ലാപ്പള്ളി. ഗ്രാമത്തിന്റെ ഒരുഭാഗം പൂഞ്ഞാര് തെക്കേക്കര പഞ്ചായത്തിലാണ്. പ്ലാപ്പള്ളിയില് 130-ഓളം കുടുംബങ്ങളാണുള്ളത്. ഗ്രാമത്തിന്റെ കേന്ദ്രമായി കരുതുന്ന കടയ്ക്കല് ജങ്ഷനിലാണ് വലിയ ഉരുള്‍പൊട്ടലുണ്ടായത്. ഇവിടെ ഒരു ചായക്കടയും ഒരു പലചരക്കുകടയും ഒരു കപ്പേളയുമാണുള്ളത്. ഉരുള്‍പൊട്ടലില്‍പ്പെട്ട പ്രദേശത്തിന്റെ താഴ്ഭാഗം താളുങ്കലാണ്.\nഇവിടെയാണ് മൃതദേഹങ്ങള്‍ക്കുവേണ്ടി തിരച്ചില് നടക്കുന്നത്. ശമനമില്ലാത്ത മഴയും മഞ്ഞും രക്ഷാപ്രവര്‍ത്തനത്തെ തടസ്സപ്പെടുത്തുണ്ട്. പ്ലാപ്പള്ളി നിവാസികള് നിത്യോപയോഗസാധനങ്ങള് വാങ്ങാനുംമറ്റും ആശ്രയിക്കുന്നത് ഏന്തയാര്, കൂട്ടിക്കല് ടൗണുകളെയാണ്. ഇവിടേക്കുള്ള റോഡുകള് തകര്‍ന്നു. ഉരുള്‍പൊട്ടലുണ്ടായ സ്ഥലത്തുനിന്ന് അരക്കിലോമീറ്റര് അകലെയായി ഒരു സര്‍ക്കാര് സ്‌കൂളുണ്ട്. ഇവിടെ ദുരിതാശ്വാസക്യാമ്പ് തുറന്നിട്ടുണ്ട്.


മോദിയുടെ ഭൂമിയുടെ അവകാശി ജെയ്റ്റ്‌ലിയും; ദുരൂഹ ഭൂമിയുടെ വിവരം മറച്ച് വച്ച് 2007 ലെ സത്യവാങ്ങ്മൂലം: മോദിക്കെതിരെ സുപ്രീം കോടതിയില് ഹർജി | DoolNews\nമോദിയുടെ ഭൂമിയുടെ അവകാശി ജെയ്റ്റ്‌ലിയും; ദുരൂഹ ഭൂമിയുടെ വിവരം മറച്ച് വച്ച് 2007 ലെ സത്യവാങ്ങ്മൂലം: മോദിക്കെതിരെ സുപ്രീം കോടതിയില് ഹർജി\nMonday, 15th April 2019, 7:21 pm\nന്യൂദൽഹി: ഭൂസ്വത്തുക്കളെ കുറിച്ചുള്ള വിവരങ്ങൾ തെരഞ്ഞെടുപ്പ് സത്യവാങ്മൂലത്തിൽ വെളിപ്പെടുത്തിയിട്ടില്ലെന്നു കാണിച്ച് പ്രധാനമന്ത്രി നരേന്ദ്ര മോദിക്കെതിരെ സുപ്രീം കോടതിയിൽ ഹർജി. സാകേത് ഗോഖലെ എന്ന മുൻ മാധ്യമപ്രവർത്തകനാണ് സുപ്രീം കോടതിയിൽ ഹർജി സമർപ്പിച്ചിരിക്കുന്നത്. 2007ൽ മോദി സമർപ്പിച്ച തെരഞ്ഞെടുപ്പ് സത്യവാങ്മൂലത്തിൽ ഗുജറാത്തിലെ ഗാന്ധിനഗറിൽ, സെക്ടർ ഒന്നിലെ പ്ലോട്ട് 411 തന്റെ ഉടമസ്ഥതയിൽ വസ്തുവാണെന്ന് കാണിച്ചിരുന്നു. എന്നാൽ 2012ലും, 2014ലും സമർപ്പിച്ച തെരഞ്ഞെടുപ്പ് സത്യവാങ്മൂലങ്ങളിൽ ഇക്കാര്യം മറച്ചുവെക്കപ്പെട്ടിട്ടുണ്ടെന്ന് ക്യാരവാൻ മാസിക റിപ്പോർട്ട് ചെയ്യുന്നു.\nബംഗാളിലെയും ത്രിപുരയിലെയും 464 ബൂത്തുകളില് റീ പോളിംഗ് നടത്തണം; വോട്ടെടുപ്പില് നടന്നത് വന് കൃത്രിമമെന്ന് യെച്ചൂരി\nപ്രധാനമന്ത്രിയായ ശേഷം, തന്റെ ഔദ്യോഗിക വെബ്സൈറ്റിൽ നൽകിയിരിക്കുന്ന പ്രസ്താവങ്ങളിലും മോദി ഇക്കാര്യം മറച്ചുവെന്നും ഗോഖലെ ചൂണ്ടിക്കാട്ടുന്നു. പ്രധാനമന്ത്രിയുടെ വെബ്‌സൈറ്റിൽ നൽകുന്ന വിവരങ്ങൾ ഓരോ വർഷവും പുതുക്കുന്നതുമാണ്. എന്നാൽ സ്ഥലത്തിന്റെ പ്രമാണവും മറ്റ് രേഖകളും പരിശോധിക്കുമ്പോൾ മോദി തന്നെയാണ് ഈ സ്ഥലത്തിന്റെ ഉടമ എന്നും വ്യക്തമാകുന്നുണ്ട്. സാകേത് ഗോഖലെ ഹർജിയിൽ പറയുന്നു.\n2012 മുതലുള്ള സത്യവാങ്മൂലങ്ങളിൽ, ഗാന്ധിനഗറിലുള്ള പ്ലോട്ട് 401/എ എന്ന പേരിലുള്ള ഭൂമിയുടെ നാലിലൊന്ന് ഭാഗം തന്റെ ഉടമസ്ഥതയിലാണെന്നും മോദി പറയുന്നുണ്ട്. എന്നാൽ ഇങ്ങനെയൊരു സ്ഥലം ഗാന്ധിനഗറിൽ ഇല്ലെന്നാണ് ഗുജറാത്ത് റവന്യു വകുപ്പിന്റൽ നിന്നുമുള്ള രേഖകൾ പരിശോധിച്ചപ്പോൾ മനസിലാക്കാൻ കഴിഞ്ഞത്. ഗോഖലെ തന്റെ ഹർജിയിലൂടെ പറയുന്നുണ്ട്.\nരാഹുൽ ഗാന്ധിയെ പച്ചത്തെറി വിളിച്ച് ഹിമാചൽ പ്രദേശ് ബി.ജെ.പി. അധ്യക്ഷൻ\nഎന്നാൽ, ഇതേ സ്ഥലത്തിന്റെ കാര്യം കേന്ദ്ര ധനകാര്യ മന്ത്രി അരുൺ ജെയിറ്റ്ലിയുടെ തെരഞ്ഞെടുപ്പ് സത്യവാങ്മൂലത്തിലും പരാമർശിക്കുന്നുണ്ട്. 2006ൽ ജെയിറ്റ്ലി സമർപ്പിച്ച തെരഞ്ഞെടുപ്പ് സത്യവാങ്മൂലത്തിൽ താൻ മാത്രമാണ് ഗാന്ധിനഗറിൽ സെക്ടർ ഒന്നിലുള്ള പ്ലോട്ട് 401ന്റെ ഉടമ എന്നാണ് കാണിച്ചിരിക്കുന്നത്. എന്നാൽ ഇക്കാര്യം പിന്നീടുള്ള സത്യവാങ്മൂലങ്ങളിൽ അദ്ദേഹം പറഞ്ഞിട്ടുമില്ല. ഈ ഭൂമി തനിക്ക് ലഭിച്ചത് ഒരു തഹസിൽദാർ വഴിയാണ് എന്നാണ് അരുൺ ജെയിറ്റ്ലി തന്റെ ഔദ്യോഗിക സർക്കാർ വെബ്‌സൈറ്റിൽ പറഞ്ഞിട്ടുള്ളത്. ലഭിച്ച വിവരമനുസരിച്ച് അരുൺ ജെയിറ്റ്ലി തന്നെയാണ് സ്ഥലത്തിന്റെ ഇപ്പോഴത്തെ ഉടമ.


അഡലൈഡ് ഓര്‍ത്തഡോക്സ് ദേവാലയ കൂദാശ ജൂണ് 15,16 തീയതികളില് | Malankara Orthodox TV\nഓസ്ട്രേലിയ: അഡലൈഡ് മലയാളികളുടെ സ്വന്തമായ ആദ്യ ദേവാലയത്തിന്‍റെ കൂദാശക്കായി ദേശം പ്രാര്‍ത്ഥനയോടെ ഒരുങ്ങുന്നു. സെന്‍റ്. ഗ്രീഗോറിയോസ് ഇന്ത്യന് ഓര്‍ത്തഡോക്സ് ദേവാലയത്തിന്‍റെ വിശുദ്ധ മൂറോന് കൂദാശാകര്‍മ്മം ജൂണ് 15,16 (വെള്ളി,ശനി) തീയതികളില് നടത്തപ്പെടും. മദ്രാസ് ഭദ്രാസനാധിപനും പരിശുദ്ധ എപ്പിസ്കോപ്പല് സുന്നഹദോസ് സെക്രട്ടറിയുമായ അഭിവന്ദ്യ ഡോ.യൂഹാനോന് മാര് ദീയസ്കോറോസ് മെത്രാപ്പോലീത്തായുടെ മുഖ്യകാര്‍മികത്വത്തിലാണ് കൂദാശാ ശുശ്രൂഷകള് നടത്തപ്പെടുന്നത്. ഓസ്ട്രേലിയയിലെ എല്ലാ ദേവാലയങ്ങളില് നിന്നുമുള്ള വന്ദ്യവൈദികര് സഹകാര്‍മികത്വം വഹിക്കും. വെള്ളിയാഴ്ച വൈകിട്ട് 5.45-ന് അഭിവന്ദ്യ തിരുമേനിയെയും വൈദികരേയും ഇടവക വികാരി ഫാ.അനിഷ് കെ.സാമിന്‍റെ നേതൃത്വത്തില് ദേവാലയത്തിലേക്ക് സ്വീകരിക്കും.6മണിക്ക് സന്ധ്യാനമസ്കാരവും തുടര്‍ന്ന് ദേവാലയകൂദാശയുടെ ഒന്നാം ശുശ്രൂഷയും നിര്‍വ്വഹിക്കും. ശനിയാഴ്ച രാവിലെ7മണിക്ക് പ്രഭാതനമസ്കാരവും തുടര്‍ന്ന് ദേവാലയകൂദാശയുടെ രണ്ടാം ശുശ്രൂഷയും വിശുദ്ധ മൂന്നിന്മേല് കുര്‍ബ്ബാനയും അര്‍പ്പിക്കും. തുടര്‍ന്ന് പൊതുസമ്മേളനം, ആശീര്‍വ്വാദം, സ്നേഹവിരുന്ന് എന്നിവ നടത്തപ്പെടും.\n2007-ല് ആരാധന ആരംഭിച്ച ദേവാലയത്തിന്‍റെ ദശവര്‍ഷ ജൂബിലി നിറവില് ദൈവം നല്‍കിയ സമ്മാനമാണ് ഈ പുതിയ ദേവാലയം. അഡലൈഡ് പട്ടണത്തിന്‍റെ തിലകക്കുറിയായി പ്രശോഭിക്കത്തക്ക വിധത്തില് 1.23 ഏക്കര് സ്ഥലത്താണ് (2B, Tolmer Road, Elizabeth Park, Adelaide 5113) ദേവാലയം ഒരുങ്ങിയിരിക്കുന്നത്. പാഴ്സണേജും മറ്റ് അനുബന്ധ സൗകര്യങ്ങളും ദേവാലയത്തോട് ചേര്‍ന്ന് സ്ഥിതി ചെയ്യുന്നു. കൂദാശാ ശുശ്രൂഷയില് അഡലൈഡിലെ എല്ലാ ദേവാലയങ്ങളില് നിന്നും അതോടൊപ്പം മെല്‍ബണ്, സിഡ്നി, ബ്രിസ്ബെയ്ന്, ക്യാന്‍ബെറ എന്നിവിടങ്ങളില് നിന്നുമുള്ള വിശ്വാസികളും പങ്കെടുക്കും. ഏവരേയും പ്രാര്‍ത്ഥനാപൂര്‍വ്വം ദേവാലയ കൂദാശയിലേക്ക് സ്വാഗതം ചെയ്യുന്നു. കൂദാശാ ശുശ്രൂഷകള് തല്‍സമയം സഭയുടെ ഔദ്യോഗിക വെബ് ചാനലായ ഗ്രിഗോറിയന് ടി.വി. സംപ്രേക്ഷണം ചെയ്യുന്നതാണ്.


ബ്രസീലിന് ജയം അര്‍ജന്റീനക്ക് സമനില\nഫോര്‍ട്ടലേസ: 2018 ഫിഫ ലോകകപ്പിനുള്ള ലാറ്റിനമേരിക്കന് യോഗ്യതാ റൗണ്ടില് വെനസ്വേലക്കെതിരെ ബ്രസീലിന് (3-1) ജയം. അതേസമയം അര്‍ജന്റീന പാരഗ്വായോട് സമനില (0-0) വഴങ്ങി. ഉറുഗ്വായ് കൊളംബിയയെ (3-0) തകര്‍ത്തപ്പോള് വാശിയേറിയ പോരാട്ടത്തില് ചിലി, പെറുവിനെ (4-3) കീഴടക്കി. ആദ്യമത്സരത്തില് ചിലിയോട് തോറ്റ ബ്രസീല്, വില്യന്റെ ഇരട്ടഗോളിന്റെ പിന്‍ബലത്തിലാണ് (1, 42) വെനസ്വേലക്കെതിരെ ജയം കണ്ടെത്തിയത്. ക്രിസ്റ്റ്യന് സാന്റോസാണ് (6-4) വെനസ്വേലയുടെ ഗോള് നേടിയത്. 73ാം മിനിറ്റില് റിക്കാര്‍ഡോ ഒലിവേറയിലൂടെ ബ്രസീല് പട്ടിക പൂര്‍ത്തിയാക്കി. ആദ്യമത്സത്തില് ഇക്വഡോറിനോട് തോറ്റ അര്‍ജന്റീനക്ക് രണ്ടാം മത്സരത്തില് സമനിലവഴങ്ങേണ്ടിവന്നത് ക്ഷീണമായി. ഫിഫ റാങ്കിങ്ങിലെ ഒന്നാംസ്ഥാനക്കാരായ അര്‍ജന്റീനയ്ക്ക് രണ്ടുകളികളില് നിന്ന് ആകെ ഒരു പോയന്റാണ് സമ്പാദ്യം.\nAlso read: കൊളംബിയ ബ്രസീലിനെ തളച്ചു; നെയ്മര്‍ക്ക് ചുവപ്പ് കാര്‍ഡ്\nഅലക്‌സിസ് സാഞ്ചസ് (7, 44), എഡ്വാര്‍ഡോ വര്‍ഗാസ് (41, 49) എന്നിവരുടെ ഇരട്ടഗോളിന്റെ പിന്‍ബലത്തിലാണ് നിലവിലെ കോപ്പ അമേരിക്ക ചാമ്പ്യന്മാരായ ചിലി, പെറുവിനെ കീഴടക്കിയത്. പെറുവിനുവേണ്ടി ജെഫേഴ്‌സന് ഫര്‍ഫാന് (10, 36) ഇരട്ടഗോള് നേടിയപ്പോള് പൗളോ ഗുറേറോ(90)യുടെ വകയാണ് മൂന്നാം ഗോള്. പരിക്കുമൂലം സൂപ്പര്‍താരം ഹാമിഷ് റോഡ്രിഗസ് കളിക്കാതിരുന്ന മത്സരത്തില് ഏകപക്ഷീയമായ മൂന്നുഗോളിനാണ് കൊളംബിയ ഉറുഗ്വായോട് തോറ്റത്. ഡീഗോ ഗോഡിന് (34), ഡീഗോ റൊളാന് (51), ആബേല് ഹെര്‍ണാണ്ടസ് (87) എന്നിവരാണ് ഉറുഗ്വായുടെ സ്‌കോറര്‍മാര്.\nAlso Read: ബ്രസീലിയന്‍താരം നെയ്മറിന് കേരളത്തില് ചികില്‍സ\nകോസ്റ്റാറിക്ക, മെക്‌സിക്കോ ജയിച്ചു\nഅന്താരാഷ്ട്ര സൗഹൃദമത്സരത്തില് മെക്‌സിക്കോ പനാമയെയും (1-0) കോസ്റ്റാറിക്ക യു.എസിനെയും (1-0) തോല്‍പ്പിച്ചു. മെക്‌സിക്കോക്കുവേണ്ടി കാര്‍ലോസ് വേലയും (44) കോസ്റ്റാറിക്കയ്ക്കുവേണ്ടി ജോയല് ക്യാംപെല്ലും (70) സ്‌കോര്‍ചെയ്തു.\nAlso read: ലോകക്കപ്പ്; ഇന്ത്യ ബ്രസീലിലേക്കയച്ചത് 50ലക്ഷം ഗര്‍ഭനിരോധന ഉറകള്\nTags: Arjentina, Arjentina team, brazil, Fifa world cup


എൻജിനീയറിംഗ് വിദ്യാർഥികളടക്കം ആറുപേരെ അറസ്റ്റുചെയ്തു : Deepika.com Nattu Visesham\nപറവൂര്: നഗരത്തിൽ പോലീസ് നടത്തിയ കഞ്ചാവുവേട്ടയിൽ എൻജിനീയറിംഗ് വിദ്യാർഥികളുൾപ്പെടെ ആറു പേരെ അറസ്റ്റുചെയ്തു. കൊടുങ്ങല്ലൂർ എടവിലങ്ങ് സ്വദേശി ആഷിക്ക് (25), അശ്വിൻ (18) എറിയാട് പറപ്പിള്ളി ശരത്ത്(25), മന്നം നാദിൻ (20), കൊടുങ്ങല്ലൂർ അഞ്ചപ്പാലം വിഷ്ണു (19), കൊടുങ്ങല്ലൂർ ചാത്തേടം മുഹമ്മദ് ഹംദാസ്(19) എന്നിവരെയാണ് നഗരത്തിന്‍റെ വിവിധഭാഗങ്ങളിൽ നിന്ന് എസ്ഐ കെ.എ. സാബുവിന്‍റെ നേതൃത്വത്തിൽ പിടികൂടിയത്.\nആഷിക്കിനെ നന്ത്യാട്ടുകുന്നത്തെ സ്കൂളിനു സമീപത്തുനിന്നാണു പിടികൂടിയത്. വിദ്യാർഥികൾക്കും മറ്റുമായി വില്പനയെക്കെത്തിച്ച 80 ഗ്രാം കഞ്ചാവ് ഇയാളിൽ നിന്ന് കണ്ടെടുത്തു. ശരത്തിനെ പുല്ലങ്കുളത്തു നിന്ന് 400 ഗ്രാം കഞ്ചാവുമായും, മറ്റിടങ്ങളിൽ നിന്നായി പിടികൂടിയ മറ്റു നാലുപേരെ 100 ഗ്രാം കഞ്ചാവുമായാണ് പിടികൂടിയത്. ഇവരിൽ രണ്ടുപേർ എൻജിനീയറിംഗ് ബിരുദധാരികളും മറ്റുള്ളവർ ബി ടെക് വിദ്യാർഥികളുമാണ്.\nകഴിഞ്ഞദിവസം പിടികൂടിയ കഞ്ചാവു വില്പനക്കാരില് നിന്നാണ് ഇവരെക്കുറിച്ചു വിവരം ലഭിച്ചത്. ഈ മാസം കഞ്ചാവു വില്പനയുമായി ബന്ധപ്പെട്ട് ഒന്പതു കേസുകളാണു പറവൂർ സ്റ്റേഷനിൽ രജിസ്റ്റർ ചെയ്തത്. കഴിഞ്ഞ ആഴ്ച നാലര കിലോ കഞ്ചാവുമായി കാറിലെത്തിയ രണ്ടുപേരെ മാക്കനായി പ്രദേശത്തുനിന്ന് പിടികൂടിയിരുന്നു. നവംബറിൽ 19 കേസുകൾ റജിസ്റ്റർ ചെയ്തു.


sandheepwarrier parayunnu... | മുഖ്യമന്ത്രിയുടെ മാനസിക നില തകര്‍ന്നിരിക്കുകയാണ്... ഷോക്കടിപ്പിക്കുകയോ നെല്ലിക്കാത്തളം വെക്കുകയോ വേണം! മകള്‍ക്കെതിരെ ആരോപണം വരുമ്പോള് മുഖ്യമന്ത്രി പ്രകോപിതനാവുന്നത് എന്തിനാണ്... മന്ത്രിപുത്രനുമായി മാത്രമല്ല, മുഖ്യമന്ത്രിയുടെ കുടുംബവുമായും സ്വപ്‌ന സുരേഷിന് അടുത്ത ബന്ധമെന്ന് സന്ദീപ് വാര്യര്! - Malayalivartha.com Widgets Magazine\nമുഖ്യമന്ത്രിയുടെ മാനസിക നില തകര്‍ന്നിരിക്കുകയാണ്... ഷോക്കടിപ്പിക്കുകയോ നെല്ലിക്കാത്തളം വെക്കുകയോ വേണം! മകള്‍ക്കെതിരെ ആരോപണം വരുമ്പോള് മുഖ്യമന്ത്രി പ്രകോപിതനാവുന്നത് എന്തിനാണ്... മന്ത്രിപുത്രനുമായി മാത്രമല്ല, മുഖ്യമന്ത്രിയുടെ കുടുംബവുമായും സ്വപ്‌ന സുരേഷിന് അടുത്ത ബന്ധമെന്ന് സന്ദീപ് വാര്യര്!\n16 SEPTEMBER 2020 01:41 PM IST\nസ്വര്‍ണക്കടത്ത് കേസില് മുഖ്യമന്ത്രിയേയും മകളേയും ഒരുമിച്ചിരുത്തി ചോദ്യം ചെയ്യണം. സ്വപ്‌ന സുരേഷിന് മുഖ്യമന്ത്രിയുടെ കുടുംബവുമായി അടുത്ത ബന്ധമുണ്ടെന്ന് ബിജെപി വക്താവ് സന്ദീപ് വാര്യര്. മകള്‍ക്കെതിരെ ആരോപണം വരുമ്പോള് മുഖ്യമന്ത്രി പ്രകോപിതനാവുന്നത് എന്തിനാണ്. മുഖ്യമന്ത്രിയുടെ മകളെയും മരുമകനെയും അന്വേഷണ സംഘം ചോദ്യംചെയ്യണമെന്ന് തുറന്നടിച്ച് കൊണ്ട് രംഗത്തെത്തിയിരിക്കുകയാണ് സന്ദീപ് വാര്യര്. പത്രസമ്മേളനത്തിനിടയിലായിരുന്നു വെളിപ്പെടുത്തലുകൾ പുറത്ത് വിട്ടിരിക്കുന്നത്. തിരുവനന്തപുരത്തെ ഒരു ഫര്‍ണിച്ചര് കടയില് പോയി മുഖ്യമന്ത്രിയുടെ മകള് സ്വപ്‌ന സുരേഷിനൊപ്പം കല്യാണ സമ്മാനമായി ഫര്‍ണിച്ചറുകള് വാങ്ങിയെന്ന് സന്ദീപ് വാര്യര് ആരോപിച്ചു. മുഖ്യമന്ത്രിയുടെ മകളുടെ വിവാഹദിവസവും തലേദിവസവുമുള്ള ക്ലിഫ് ഹൗസിലെ സിസിടിവി ദൃശ്യങ്ങള് പരിശോധിച്ചാല് ഇക്കാര്യം വ്യക്തമാകുമെന്നും അദ്ദേഹം പറഞ്ഞു.\nമന്ത്രിപുത്രനുമായി മാത്രമല്ല, മുഖ്യമന്ത്രിയുടെ കുടുംബവുമായും സ്വപ്‌ന സുരേഷിന് അടുത്ത ബന്ധമുണ്ട്. മകളുടെ വിവാഹത്തിന്റെ എഡിറ്റ് ചെയ്യാത്ത വീഡിയോ ജനങ്ങള്‍ക്കു മുന്നില് വെക്കാന് മുഖ്യമന്ത്രി തയ്യാറാകണം. ഇക്കാര്യങ്ങളില് മുഖ്യമന്ത്രിയുടെ മകളെ മാത്രമല്ല, മരുമകനെയും സ്വപ്‌ന സുരേഷിനൊപ്പമിരുത്തി ചോദ്യംചെയ്യണമെന്നും ബിജെപി വക്താവ് ആവശ്യപ്പെട്ടു.\nമുഖ്യമന്ത്രിയുടെ മാനസിക നില തകര്‍ന്നിരിക്കുകയാണ്. ഷോക്കടിപ്പിക്കുകയോ നെല്ലിക്കാത്തളം വെക്കുകയോ വേണം. മനോനില തകര്‍ന്ന മുഖ്യമന്ത്രി കേരളം ഭരിക്കുന്നത് സംസ്ഥാനത്തിന് നല്ലതല്ലെന്നും സന്ദീപ് വാര്യര് പറഞ്ഞു. സ്വര്‍ണക്കള്ളക്കടത്തില് പങ്കില്ലെന്ന് പരിശുദ്ധ ഖുറാനില് തൊട്ട് സത്യംചെയ്യാന് കെ. ടി. ജലീല് തയ്യാറുണ്ടോയെന്നും അദ്ദേഹം ചോദിച്ചു. മതത്തെ പരിചയാക്കി ചെയ്ത തെറ്റുകളില്‍നിന്ന് രക്ഷപ്പെടാനാണ് ജലീല് ശ്രമിക്കുന്നത്. ഇതുപോലെ വര്‍ഗീയവാദിയായ മറ്റൊരു മന്ത്രിയെ കേരളം മുന്‍പ് കണ്ടിട്ടില്ല. ഇന്ത്യയുടെ മോചനം ഇസ്ലാമിലൂടെ എന്ന് പ്രസംഗിച്ചിരുന്ന ജലീല് അധികാരക്കൊതിമൂലം സിപിഎമ്മില് എത്തിയ ആളാണെന്നും സന്ദീപ് വാര്യര് പറഞ്ഞു.\nഅതേസമയം ലൈഫ് മിഷനില് മുഖ്യമന്ത്രിക്ക് കമ്മീഷനും മകള്‍ക്ക് അഴിമതിയില് പങ്കുമുണ്ടെന്ന കെ സുരേന്ദ്രന്റെ പരാമര്‍ശം ശ്രദ്ധയില്‍പ്പെടുത്തിയപ്പോള് ആണ് മുഖ്യമന്ത്രി ക്ഷുഭിതനായി സുരേന്ദ്രനെതിരെ രംഗത്ത് വന്നത്. ആദ്യം മൗനം പാലിച്ച മുഖ്യമന്ത്രി ആവര്‍ത്തിച്ചുള്ള ചോദ്യത്തെ തുടര്‍ന്ന് സുരേന്ദ്രനെതിരെ ആഞ്ഞടിച്ചു. അത്ര മാനസിക നില തെറ്റിയ ഒരാളെ അവരുടെ പാര്‍ട്ടിയുടെ അധ്യക്ഷനായി ഇരുത്തുന്നുണ്ടല്ലോ എന്ന് അവര് ആലോചിക്കേണ്ടതാണ്. അതേസമയം ബിജെപി സംസ്ഥാന അധ്യക്ഷന് കെ. സുരേന്ദ്രന് എതിരായ മുഖ്യമന്ത്രിയുടെ പരാമര്‍ശം അപലപനീയമെന്ന് ബിജെപി നേതാവ് എം.ടി. രമേശ് തുറന്നടിച്ചു. വ്യക്തിപരമായി ആക്രമിച്ച് സമരത്തെ അടിച്ചമര്‍ത്താമെന്ന് മുഖ്യമന്ത്രി കരുതേണ്ട. കോഴിക്കോട് മാധ്യമ പ്രവര്‍ത്തകരോട് സംസാരിക്കവേയാണ് ഇക്കാര്യം അറിയിച്ചത്. ഭീഷണിപ്പെടുത്തി സമരത്തെ ഇല്ലാതാക്കാന് ശ്രമിക്കേണ്ടെന്നും എം.ടി. രമേശ് പറഞ്ഞു.\nബിജെപി സംസ്ഥാന പ്രസിഡന്റ് കെ.സുരേന്ദ്രന്റെ മാനസിക നില തെറ്റിയെന്നും, മാനസികാവസ്ഥ തെറ്റിയ ഒരാളെ പാര്‍ട്ടിയുടെ അധ്യക്ഷനായി ഇരുത്തേണ്ടി വരുന്നത് ആ പാര്‍ട്ടി ആലോചിക്കേണ്ട കാര്യമാണെന്നും മുഖ്യമന്ത്രി കഴിഞ്ഞ ദിവസം വാര്‍ത്താ സമ്മേളനത്തിനിടെ കെ. സുരേന്ദ്രനെതിരെ പ്രസ്താവന നടത്തിയിരുന്നു. ഇതിനെതിരെ പ്രതികരിക്കുകയായിരുന്നു എം.ടി. രമേശ്. കെ. സുരേന്ദ്രന് വാര്‍ത്താ സമ്മേളനത്തിലൂടെയല്ല മറുപടി പറയുകയെന്ന് മുഖ്യമന്ത്രി പിണറായി വിജയന് പറഞ്ഞതില് ദുരൂഹതയുണ്ട്. എങ്ങനെയാണ് മറുപടി കൊടുക്കുകയെന്ന് വ്യക്തമാക്കണം. ഇങ്ങനെ പലര്‍ക്കും മുമ്പ് മറുപടി കൊടുത്തതിന്റെ ചരിത്രം പിണറായിക്കുണ്ട്. വെല്ലുവിളിയാണെങ്കില് ഏറ്റെടുക്കാന് ബിജെപി തയ്യാറാണ്. സുരേന്ദ്രനെ ഒറ്റ തിരിഞ്ഞ് അക്രമിക്കാന് അനുവദിക്കില്ലെന്നും എം.ടി. രമേശ് പറഞ്ഞു.\nഭീഷണിയുടെ രൂപത്തിലാണ് മുഖ്യമന്ത്രി കഴിഞ്ഞ ദിവസത്തെ വാര്‍ത്താ സമ്മേളനത്തില് സംസാരിച്ചത്. സുരേന്ദ്രന് ഉന്നയിച്ചത് ബിജെപി ചോദിക്കുന്ന കാര്യങ്ങളാണ്. അതിന് മറുപടി പറയുകയാണ് മുഖ്യമന്ത്രി ചെയ്യേണ്ടത്. പകരം ഭീഷണി വേണ്ട. ഇങ്ങനെ ഒരാളെ മുഖ്യമന്ത്രി സ്ഥാനത്ത് ഇരുത്തണമോയെന്ന് സിപിഎം ചിന്തിക്കണം.ബിജെപി പ്രസിഡന്റിനെക്കുറിച്ച് ഞങ്ങള് അന്വേഷിച്ചോളാം. മുഖ്യമന്ത്രി കെ. സുരേന്ദ്രന്റെ മാനസിക നിലയെക്കുറിച്ച് വേവലാതിപ്പെടേണ്ടതില്ല. സ്വന്തം മാനസികാവസ്ഥയെക്കുറിച്ച് വേവലാതി പെടുകയാണ് വേണ്ടത്. കെ സുരേന്ദ്രനെതിരേ മുഖ്യമന്ത്രി നടത്തിയ പ്രസ്താവന പ്രതിഷേധാര്‍ഹമാണെന്നും എം.ടി. രമേശ് കൂട്ടിച്ചേര്‍ത്തു.\nനിരന്തരം നഗ്ന ചിത്രം അയക്കുന്ന ഞരമ്പനെ പൊക്കി... താനൊക്കെ പൊക്കിക്കൊണ്ട് നടക്കുന്ന ഈ കുഴലിലല്ലടോ ആണത്തം... പെണ്ണിനെ കണ്ടാൽ പൊങ്ങുന്ന ആ വികാരം ഇനിയൊരു പെൺകുഞ്ഞിന് ജന്മം നല്കാതിരിക്കട്ടെ... തുറന്നടിച്ച് (22 minutes ago)\nഅതൊരു തുടക്കം മാത്രമായിരുന്നു മുന്നോട്ട് പോയിരുന്നെങ്കിൽ ഒഴുകിയേനെ അന്തം വിട്ട് സിബിഐ (34 minutes ago)\nആ അപകടം അമേരിക്ക മണത്തറിഞ്ഞു ചൈന ഇനി യാചിക്കണം അടുത്ത ഇരുട്ടടി (49 minutes ago)


1000 More families to get Pattayam in Idukki District on September 14 | ഇടുക്കിയില് 1000ത്തിലധികം പട്ടയങ്ങള് വിതരണം ചെയ്യുന്നു; അര്‍ഹരായവര്‍ക്കെല്ലാം പട്ടയം - Malayalam Oneindia\nPublished: September 10 2020, 22:01 [IST]\nഇടുക്കി: ഇടുക്കി ജില്ലയില് 1000 ത്തില്‍പരം പട്ടയങ്ങള് കൂടി വിതരണം ചെയ്യുന്നു. ഈ മാസം 14 ന് തൊടുപുഴ മുനിസിപ്പല് ടൗണ് ഹാളില് രാവിലെ 11 മണിക്ക് റവന്യുവകുപ്പ് മന്ത്രി ഇ.ചന്ദ്രശേഖരന് ജില്ലയിലെ അഞ്ചാമത് പട്ടയമേള ഉദ്ഘാടനം ചെയ്യും. കുറ്റിയാര്‍വാലി പദ്ധതി പ്രദേശത്തെ പട്ടയഭൂമി കൈവശക്കാര്‍ക്ക് കൈമാറിയതിന്റെ പൂര്‍ത്തീകരണ പ്രഖ്യാപനവും ഇതോടൊപ്പം മന്ത്രി നിര്‍വ്വഹിക്കും. വൈദ്യുതി വകുപ്പ് മന്ത്രി എം.എം മണി അധ്യക്ഷത വഹിക്കും.\nഅര്‍ഹരായ എല്ലാവര്‍ക്കും പട്ടയം നല്‍കുന്നതിന് നടപടിയാരംഭിച്ചു കഴിഞ്ഞതായി ജില്ലാ കളക്ടര് എച്ച് ദിനേശന് അറിയിച്ചു. 1993 ലെ നിയമപ്രകാരം വനം വകുപ്പും റവന്യു വകുപ്പും സംയുക്തമായി തയ്യാറാക്കിയ ലിസ്റ്റില് ഉള്‍പ്പെടാതെ പോയ തൊടുപുഴ താലൂക്കിലെ വനമേഖലയോട് ചേര്‍ന്നതും ജണ്ടയ്ക്ക് പുറത്തുള്ളതുമായ കുടുംബങ്ങള്‍ക്ക് നിയമ ഭേദഗതി വരുത്തി റവന്യുഭൂമിയായി കൈമാറ്റപ്പെട്ട മുഴുവന് ഭൂമിയ്ക്കും പട്ടയം നല്കാന് തീരുമാനമായിട്ടുണ്ടെന്നു കളക്ടര് അറിയിച്ചു.\nആദിവാസി സെറ്റില്‍മെന്റുകളിലെ പട്ടികജാതി, പട്ടികവര്‍ഗ്ഗ വിഭാഗങ്ങള്‍ക്കും ജനറല് വിഭാഗങ്ങള്‍ക്കും ഇതിന്റെ പ്രയോജനം ലഭിക്കും. മുന്‍പ് വിവിധ കാരണങ്ങളാല് പട്ടയം ലഭിക്കാന് തടസം നേരിട്ട കരിമണ്ണൂര് വില്ലേജിലെ വിവിധ പ്രദേശങ്ങളില് ഉള്‍പ്പെട്ടിരുന്ന പട്ടികജാതി, പട്ടികവര്‍ഗ്ഗ വിഭാഗത്തിലെ കുടുംബങ്ങള്‍ക്കും ഇതോടെ പട്ടയമെന്ന സ്വപ്‌നം യാഥാര്‍ത്ഥ്യമാകുകയാണ്. കുറ്റിയാര്‍വാലി പദ്ധതി പ്രദേശത്തെ 2300 കുടുംബങ്ങള്‍ക്ക് അഞ്ച് സെന്റു വീതവും 770 കുടുംബങ്ങള്‍ക്ക് 10 സെന്റ് വീതവും അനുവദിച്ച് പട്ടയഭൂമി കൈവശക്കാര്‍ക്ക് കൈമാറി നല്‍കുന്ന നടപടികളും പൂര്‍ത്തിയായി. ഈ നടപടികളുടെ ആദ്യ ഘട്ടമാണ് അഞ്ചാമത് പട്ടയമേളയില് ഉദ്ഘാടനം ചെയ്യപ്പെടുന്നത്.\nനെടുങ്കണ്ടം ഭൂമി പതിവ് ഓഫീസ് പരിധിയില് കുത്തുങ്കല് പദ്ധതി പ്രദേശം ഉള്‍പ്പെടെയുള്ള മേഖലകളില് പട്ടയം ലഭിക്കും. കട്ടപ്പന ഭൂപതിവ് ഓഫീസ് പരിധിയിലുള്‍പ്പെട്ട കട്ടപ്പന, ഇരട്ടയാര്, അയ്യപ്പന്‍കോവില്, കാഞ്ചിയാര് വില്ലേജുകളിലായാണ് 258 പട്ടയം നല്കുന്നത്. ഇരട്ടയാറില് ഉപേക്ഷിക്കപ്പെട്ട പദ്ധതി പ്രദേശത്തും അയ്യപ്പന്‍കോവില്, കാഞ്ചിയാര് മേഖലകളില് പത്തു ചെയിനിലുള്‍പ്പെട്ട ഏഴു ചെയിന് പ്രദേശത്തുമാണ് പട്ടയം നല്കുന്നത്. രാജകുമാരി എല്.എ ഓഫീസ് പരിധിയില് രാജകുമാരി, രാജാക്കാട് വില്ലേജുകള്, ബൈസണ്‍വാലി, കാന്തിപ്പാറ വില്ലേജുകളിലെ ഉപേക്ഷിക്കപ്പെട്ട പദ്ധതി പ്രദേശങ്ങളിലുള്‍പ്പെടെയാണ് പട്ടയം ലഭ്യമാക്കുന്നത്.\nidukki land ഇടുക്കി ഭൂമി\n1000 More families to get Pattayam in Idukki District on September 14\nStory first published: Thursday, September 10, 2020, 22:01 [IST]


രക്ഷിതാക്കൾക്കൊപ്പം സന്ദർശിക്കുന്ന കുട്ടികൾ‍ക്ക് യു.എ.ഇയിൽ വിസാ ഫീസ് വേണ്ട | 4PM News\nരക്ഷിതാക്കൾക്കൊപ്പം സന്ദർശിക്കുന്ന കുട്ടികൾ‍ക്ക് യു.എ.ഇയിൽ വിസാ ഫീസ് വേണ്ട\nദുബൈ : സന്ദർശക വിസയിൽ അപ്രതീക്ഷിത ഇളവ് പ്രഖ്യാപിച്ച് യു.എ.ഇ. രക്ഷിതാക്കൾക്കൊപ്പം യു.എ.ഇ സന്ദർശിക്കുന്ന 18 വയസ്സിന് താാഴെയുള്ളവർക്ക് വിസാ ഫീസ് നൽകേണ്ട. ടൂറിസം പ്രോത്സാഹനം ലക്ഷ്യം വെച്ച് യു.എ.ഇ മന്ത്രിസഭയുടേതാണ് തീരുമാനം. ജൂലൈ 15 മുതൽ സ പ്റ്റംബർ 15 വരെയാണ് എല്ലാ വർഷവും ഈ ഇളവ് ലഭിക്കുക. തീരുമാനം കൈക്കൊണ്ടത്. വിസാ നിയമങ്ങളിൽ കാതലായ മാറ്റങ്ങൾ ഏർപ്പെടുത്തിയതിന്റെ തുടർച്ച എന്ന നിലയ്ക്കാണ് നടപടി. കുടുംബ ടൂറിസം രംഗത്ത് വൻ മുന്നേറ്റം കുറിക്കാൻ പുതിയ നടപടി ഏറെ ഉപകരിച്ചേക്കും. സന്ദർശകർക്ക് വേണ്ടി നേരത്തെയും വിസ ചട്ടങ്ങളിൽ യു.എ.ഇ ഇളവ് വരുത്തിയിരുന്നു.\nട്രാൻസിറ്റ് വിസയിൽ എത്തുന്നവർക്ക് 48 മണിക്കൂർ വരെ രാജ്യത്ത് തങ്ങാൻ ഫീസ് ഈടാക്കേണ്ടതില്ലെന്നതായിരുന്നു ഇതിൽ പ്രധാനം. 50 ദിർ‍ഹം നൽ‍കി ഈ ആനുകൂല്യം 96 മണിക്കൂർ വരെ ദീർ‍ഘിപ്പിക്കാനും അനുമതി നൽകി. ലോകത്തെ ഏറ്റവും മികച്ച ടൂറിസ്റ്റ് കേന്ദ്രം എന്നനിലയ്ക്ക് ഓരോ വർഷവും ഇവിടേക്കുള്ള ടൂറിസ്റ്റുകളുടെ എണ്ണത്തിൽ ഗണ്യമായ വർദ്ധനയാണുള്ളത്.\nഈ വർഷം ആദ്യ3മാസം മാത്രം 32.8 ദശലക്ഷം യാത്രക്കാരാണ് യു.എ.ഇ വിമാനത്താവളങ്ങൾ മുഖേന കടന്നു പോയത്. രണ്ടു മാസ ക്കാലം വിസ കൂടാതെ പതിനെട്ടിന് ചുവടെ പ്രായമുള്ള മക്കൾക്ക് രക്ഷിതാക്കൾക്കൊപ്പം യു.എ.ഇ സന്ദർശിച്ചു മടങ്ങാനുള്ള അവസരം ഇന്ത്യ ഉൾപ്പെടെ എല്ലാ രാജ്യങ്ങളും പരമാവധി ഉപയോഗപ്പെടുത്തും എന്നാണ് അധികൃതരുടെ പ്രതീക്ഷ.\nഅബുദാബിയിലെ ഉപേക്ഷിച്ച 44 കെട്ടിടങ്ങൾ പൊളിച്ചുമാറ്റും\nഒമാനിൽ നിർബന്ധിത മെഡിക്കൽ ഇൻഷൂറൻസ് : ഉത്തരവിന് നടപടി\nടാക്‌സി സേവനങ്ങള്‍ക്ക് കരീം ആപുമായി ആര് ടി എ\nകൊടുംചൂട്: ഗള്‍ഫില് മല്‍സ്യബന്ധനം കുറഞ്ഞു\nഅബുദാബി കിരീടാവകാശി ഷെയ്ഖ് മുഹമ്മദ് ബിൻ സായിദ് ചൈനയിലേക്ക്\nശിശുസുരക്ഷാ പദ്ധതിയുമായി അബുദാബി പോലീസ്\nനാട്ടിലേക്ക് മടങ്ങവെ വിമാനത്താവളത്തിൽ മലയാളി കുഴഞ്ഞു വീണു മരിച്ചു\nമന്ത്രി വി.മുരളീധരനും യുഎഇ സ്ഥാനപതിയും കൂടിക്കാഴ്ച നടത്തി\nയുഎഇയില് അമ്മയുമായി വഴക്കിട്ട് വീടുവിട്ടുപോയ ഇന്ത്യന് ബാലനെ കണ്ടെത്തി\nപാക്കിസ്ഥാൻ വ്യോമപാത തുറന്നു ; ഇന്ത്യൻ പ്രവാസികൾക്ക് ആശ്വാസം\nയു.എ.ഇ. മൾട്ടിപ്പിൾ എൻട്രി സന്ദർശന വിസയ്ക്കായുള്ള അപേക്ഷ വിദേശത്തു നിന്ന് സ്വീകരിക്കും


കോഹ്ലിയെ ഞെട്ടിച്ച് വീണ്ടും രോഹിത്ത്, നിര്‍ണ്ണായക നേട്ടം വീണ്ടും സ്വന്തമാക്കി\nഓസീസിനെതിരെ ഏകദിന പരമ്പരയ്ക്കുളള ഇന്ത്യന് ടീമില് ഉള്‍പ്പെട്ടിട്ടില്ലെങ്കിലും ഏകദിനത്തില് ഇന്ത്യയുടെ ‘കിംഗ്’ താന് തന്നെയെന്ന് തെളിയിച്ച് ഒരിക്കല് കൂടി രോഹിത്ത് ശര്‍മ്മ. തുടരെ എട്ടാം വര്‍ഷവും കലണ്ടര് വര്‍ഷത്തെ ഒരു ഇന്ത്യന് താരത്തിന്റെ ഉയര്‍ന്ന സ്‌കോര് തന്റെ പേരില് ചേര്‍ത്തിരിക്കുകയാണ് ഇന്ത്യന് സൂപ്പര് താരം.\nബംഗളൂരില് ഓസ്ട്രേലിയക്കെതിരെ രോഹിത് നേടിയ 119 റണ്‍സ് ആണ് ഈ വര്‍ഷത്തെ ഒരു ഇന്ത്യന് താരത്തിന്റെ ഏകദിനത്തിലെ ഉയര്‍ന്ന സ്‌കോര്. 112 റണ്‍സ് നേടിയ കെ എല് രാഹുല് ആണ് രണ്ടാമത്. ഓസ്ട്രേലിയക്കെതിരെ മൂന്നാം ഏകദിനത്തില് 92 റണ്‍സ് നേടിയ ഹര്‍ദിക് പാണ്ഡ്യയുടേതാണ് ഇപ്പോള് നടന്നു കൊണ്ടിരിക്കുന്ന ഏകദിന പരമ്പരയിലെ ഒരു ഇന്ത്യന് താരത്തിന്റെ ഉയര്‍ന്ന സ്‌കോര്.\nരോഹിത്തിനും രാഹുലിനും അല്ലാതെ മറ്റൊരു ഇന്ത്യന് താരത്തിനും ഈ വര്‍ഷം ഏകദിനത്തില് സെഞ്ചുറി കണ്ടെത്താന് സാധിച്ചിട്ടില്ല. 2013 മുതലാണ് രോഹിത് ഇന്ത്യയുടെ കലണ്ടര് വര്‍ഷത്തിലെ ഉയര്‍ന്ന സ്‌കോര് തന്റെ പേരില് ചേര്‍ത്ത് തുടങ്ങിയത്.\n2020ല് എട്ട് ഏകദിന ഇന്നിങ്സില് നിന്ന് നാല് അര്‍ധ ശതകം നേടിയ കോഹ് ലിയുടെ ഉയര്‍ന്ന സ്‌കോര് 89 റണ്‍സ് ആണ്. കലണ്ടര് വര്‍ഷത്തെ റണ്‍വേട്ടയില് കെ എല് രാഹുലാണ് ഇന്ത്യന് താരങ്ങളില് മുന്‍പില് 8 ഇന്നിങ്സില് നിന്ന് ഒരു സെഞ്ച്വറിയും മൂന്ന് അര്‍ധ ശതകവും ഉള്‍പ്പെടെ 438 റണ്‍സ് ആണ് രാഹുല് നേടിയത്.


യുവസമിതി പാലോട് മേഖലാ ക്യാമ്പ് – പരിഷത്ത് വാർത്തകൾ\nപരിഷത്ത് യുവസമിതി പാലോട് മേഖലാ ക്യാമ്പ് ‘കിനാവ്‘ സെപ്തംബർ 10, 11 തീയതികളിലായി പാലോട് ഞാറനീലി ട്രൈബൽ യു.പി.സ്കൂളിൽ നടന്നു. പെരിങ്ങമ്മല പഞ്ചായത്ത് പ്രസിഡണ്ട് സി.ചിത്രകുമാരി ക്യാമ്പിന്റെ ഔപചാരിക ഉദ്ഘാടനം നിർവഹിച്ചു. സദാശിവൻകാണിയുടെ അധ്യക്ഷതയിൽ നടന്ന സമ്മേളനത്തിൽ ഡോ. ബഷീർ, പള്ളിവിള സലിം, പരിഷത്ത് മേഖലാ സെക്രട്ടറി ജി.ആർ. ഹരി എന്നിവർ സംസാരിച്ചു. അദ്വൈത് സ്വാഗതവും ചന്ദ്രബാബു നന്ദിയും പറഞ്ഞു. തുടർന്ന് റിയാസ് ലെസ്കയുടെയും ബായി കൃഷ്ണന്റെയും നേതൃത്വത്തിൽ നടന്ന മഞ്ഞുരുക്കൽ ക്യാമ്പ് അംഗങ്ങൾ തമ്മിലുള്ള സൗഹൃദം ദൃഢീകരിക്കാൻ സഹായകമായി.\nബി. രമേഷ് അവതരിപ്പിച്ച സെഷൻ ‘വിശ്വാസം അതല്ല എല്ലാം‘ ശാസ്ത്രബോധത്തിന്റെയും യുക്തിചിന്തയുടെയും വെളിച്ചം പകരുന്നതായി. ഉച്ചഭക്ഷണത്തിനുശേഷം കെ.കെ.കൃഷ്ണകുമാർ പരിഷത്തിനെയും യുവസമിതിയെയും പരിചയപ്പെടുത്തി സംസാരിച്ചു. യുവസമിതി കൂട്ടുകാർക്കൊപ്പം അവരിലൊരാളായി മാറിയ അദ്ദേഹത്തിന്റെ വാക്കുകൾ യുവാക്കളിൽ ആവേശം നിറയ്ക്കുന്നതായിരുന്നു. ഡോ. ബാലചന്ദ്രൻ നയിച്ച ‘മ്മടെ നാട്ടാരും മ്മടെ പത്രങ്ങളും‘ എന്ന സംവാദം പത്രമാധ്യമങ്ങളുടെ രാഷ്ട്രീയത്തെക്കുറിച്ചാണ് ചർച്ചചെയ്തത്. തുടർന്ന് നടന്ന ജെന്റർ ചർച്ച ‘ഓനും ഓളും‘ പി. ഗോപകുമാറിന്റെ നേതൃത്വത്തിലായിരുന്നു. ലിംഗനീതി, പൊതുമണ്ഡലത്തിലെ സ്ത്രീ പ്രാതിനിധ്യം എന്നീ വിഷയങ്ങൾ അദ്ദേഹം ചർച്ചയ്ക്ക് വച്ചു. യുവസമിതി കൂട്ടുകാർ ജന്റർ ചർച്ച സജീവമാക്കി. യുവസമിതിയുടെ പാലോട് മേഖലാ കമ്മിറ്റിയെയും ഭാരവാഹികളേയും ക്യാമ്പ് അംഗങ്ങൾ തന്നെ തെരഞ്ഞെടുത്തു. യുവസമിതി പാലോട് മേഖലാ ഭാരവാഹികളായി മുഹമ്മദ് ആഷിക് (പ്രസിഡണ്ട്) ബാലലക്ഷ്മി (സെക്രട്ടറി) പൂജാ മധു (വൈസ്.പ്രസിഡണ്ട്), നിരഞ്ജൻ (ജോയിന്റ് സെക്രട്ടറി) എന്നിവരാണ് ഭാരവാഹികള്. വൈകുന്നേരം7മണിക്ക് കഴക്കൂട്ടത്തുനിന്നും വന്ന സംഘം ‘ഇന്ത്യയുടെ മകൾ‘ സംഗീതശിൽപ്പം അവതരിപ്പിച്ചു. രാത്രി ഏറെ വൈകി നടന്ന ക്യാമ്പ്ഫയറിലും കൂട്ടുകാരെല്ലാം ആവേശത്തോടെയാണ് പങ്കെടുത്തത്. ക്യാമ്പിന്റെ രണ്ടാം ദിവസത്തെ മുഖ്യപരിപാടി വനയാത്രയായിരുന്നു. പശ്ചിമഘട്ടത്തിന്റെ ഭാഗമായ ‘വരയാടുമൊട്ട‘ എന്നറിയപ്പെടുന്ന കുന്നിലേക്ക് യുവസമിതി സംഘം നടത്തിയ സാഹസികയാത്ര എല്ലാവർക്കും വേറിട്ട ഒരനുഭവമായി. വന്യമൃഗങ്ങളുടെ ഭീഷണി, കുത്തനെയുള്ള കയറ്റം, ചെങ്കുത്തായ പാറകൾ, ദുർഘടമായ വഴി എന്നിങ്ങനെ ഒട്ടേറെ പ്രതിബന്ധങ്ങൾ ഉണ്ടായിരുന്നെങ്കിലും അവയെയെല്ലാം അതിജീവിക്കാൻ കൂട്ടായപ്രവർത്തനം കൊണ്ട് സാധിച്ചതായി ക്യാമ്പ് അംഗങ്ങൾ പ്രതികരിച്ചു. പ്രകൃതിയെ അടുത്തറിയാനും പ്രതിബന്ധങ്ങളെ കൂട്ടായി തരണം ചെയ്യാനുമുള്ള അനുഭവ പാഠമാണ് ഈ വനയാത്ര അവർക്ക് സമ്മാനിച്ചത്. വരയാടുമൊട്ടയിൽ നിന്നും തിരിച്ചെത്തിയതോടെ ക്യാമ്പ് സമാപിച്ചു. യുവസമിതിയുടെ ഭാവി പരിപാടികളിൽ വീണ്ടും കാണാമെന്ന ഉറപ്പോടെയാണ് എല്ലാവരും പിരിഞ്ഞത്.


Emalayalee.com - സംസ്ഥാനത്തെ തീരദേശ ജില്ലകളില് കടല്‍ക്ഷോഭം രൂക്ഷം\nതിരുവനന്തപുരം : സംസ്ഥാനത്ത് തീരദേശ ജില്ലകളില് കടല്‍ക്ഷോഭം ശക്തമായി തുടരുന്നു. നിരവധി വീടുകള് തകര്‍ന്നു. ഇന്നും കടലില് പോകരുതെന്ന് മത്സ്യത്തൊഴിലാളികള്‍ക്ക് നിര്‍ദ്ദേശം നല്‍കിയിട്ടുണ്ട്.\nകഴിഞ്ഞ ദിവസങ്ങളെ അപേക്ഷിച്ച് സംസ്ഥാനത്ത് മഴക്ക് ശമനമുണ്ടെങ്കിലും കടലാക്രമണം രൂക്ഷമായി തുടരുകയാണ്. ഇന്ന് രാത്രി വരെ വിഴിഞ്ഞം മുതല് കാസര്‍കോട് വരെയുള്ള തീരപ്രദേശങ്ങളില്3മുതല് 3.9 മീറ്റര് വരെ ഉയരത്തില് തിരമാലകള് ഉണ്ടാകാന് സാധ്യതയുണ്ടെന്ന് കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കി.\nവേലിയേറ്റ സമയമായ രാവിലെ ഏഴ് മുതല് പത്ത് വരെയും വൈകുന്നേരം ഏഴ് മുതല് എട്ട് വരെയും ജലനിരപ്പ് ഉയരും. പടിഞ്ഞാറ് ദിശയില് നിന്ന് മണിക്കൂറില് അമ്പത് കിലോമീറ്റര് വരെ വേഗതയില് കാറ്റ് വീശും. കടല് പ്രക്ഷുബ്ധമായതിനാല് മല്‍സ്യത്തൊഴിലാളികള് കടലില് പോകരുതെന്ന് നിര്‍ദേശിച്ചിട്ടുണ്ട്.


വാക്‌സിന് പൂര്‍ത്തിയാക്കിയവര് ഓഫീസുകളിലേക്ക്; വിപ്രോ ഉള്‍പ്പെടെ ഇന്ത്യന് കമ്പനികള് ഉദ്യോഗസ്ഥരെ തിരികെ വിളിക്കുന്നു\nവാക്‌സിനേഷന് രണ്ടും എടുത്തവര് വിവിധ ബാച്ചുകളായി തിരികെയെത്തിത്തുടങ്ങുന്നു.\n|13 Sep 2021 2:02 PM GMT\nകോവിഡ് വാക്‌സിന് എടുത്തവര്‍ക്ക് വിദേശരാജ്യങ്ങളില് തിരികെ ജോലിയില് പ്രവേശിക്കാവുന്ന തരത്തില് കാര്യങ്ങള് ആയതോടെ ഇന്ത്യന് കമ്പനികളും വാക്‌സിന് സ്വീകരിച്ചവരെ തിരികെ വിളിക്കുന്നു. ഞായറാഴ്ചയാണ് ബെംഗളൂരു ആസ്ഥാനമായുള്ള ഐടി കമ്പനിയായ വിപ്രോ ഇന്നു മുതല് ജീവനക്കാരെ ഓഫീസിലേക്ക് മടങ്ങാന് അനുവദിക്കുന്നതായി അറിയിച്ചത്.\nവിപ്രോ ചെയര്‍മാന് റിഷാദ് പ്രേംജി ട്വിറ്ററിലൂടെയാണ് ഇതു സംബന്ധിച്ച പ്രഖ്യാപനം നടത്തിയത്. വിപ്രോ ഓഫീസില് സ്ഥാപിച്ചിട്ടുള്ള താപനില പരിശോധനകളും ക്യുആര് കോഡ് സ്‌കാനുകളും ഉള്‍പ്പെടെയുള്ള കൊവിഡ്-19 അനുബന്ധ സുരക്ഷാ പ്രോട്ടോക്കോളുകളെക്കുറിച്ചുള്ള ഒരു വീഡിയോയും അദ്ദേഹം തന്റെ ട്വീറ്റിലൂടെ പങ്കിട്ടു.\nആഴ്ചയില് രണ്ട് ദിവസം ഓഫീസിലെത്തുന്ന തരത്തിലാണ് ക്രമീകരണങ്ങള്. ഉപഭോക്താക്കള്‍ക്ക് മികച്ച സേവനം നല്‍കുന്നത് തുടരുമെന്നും ഭാവിയില് ഒരു ഹൈബ്രിഡ് മോഡലിലായിരിക്കും കമ്പനി പ്രവര്‍ത്തിക്കുകയെന്നും അദ്ദേഹം വിശദമാക്കി.\n18 മാസങ്ങള്‍ക്ക് ശേഷമാണ് ഇന്ത്യന് കമ്പനികള് പലതും സജീവമാകുന്നത്. അടുത്ത മാസം മുതല് ഫെയ്‌സ്ബുക്ക് ഇന്ത്യ ഓഫീസും പ്രവര്‍ത്തനമാരംഭിക്കുമെന്ന് അറിയിപ്പുണ്ട്. 2022 ജീനുവരി മുതലാകുമെന്നാണ് കമ്പനി വക്താവിന്റെ പ്രതികരണം. 2022 മുതല് തന്നെ ഹൈബ്രിഡ് മോഡലില് ഉബര് ഇന്ത്യയും ജീവനക്കാരെ പ്രവേശിപ്പിച്ച് തുടങ്ങും. ഓരോ മാസവും പകുതി സമയത്തോളം ഓഫീസുകളില് ചെലവിട്ടുകൊണ്ടുള്ള വര്‍ക്കിംഗ് പാറ്റേണ് ആയിരിക്കും ഇവര് സ്വീകരിക്കുക. മറ്റ് കമ്പനികളും പ്രവര്‍ത്തനം സജീവമാക്കാന് വിവിധ മാര്‍ഗങ്ങള് കൈക്കൊള്ളുന്നുണ്ട്.\nആന്റിജന് ടെസ്റ്റ് നടത്തുക, ഓഫീസിലെത്താന് കഴിയുന്നവര്‍ക്ക് കാബ് സൗകര്യം ഏര്‍പ്പാടാക്കല്, ജീവനക്കാര്‍ക്കും കുടുംബത്തിനും വാക്‌സിന് നല്‍കാനുള്ള തീരുമാനം, പൊതുജന സമ്പര്‍ക്കം ഒഴിവാക്കാന് യാത്രാചെലവ് നല്‍കല്, ടോപ് മാനേജ്‌മെന്റ് തസ്തികയിലുള്ളവര്‍ക്ക് കൃത്യമായ അറ്റന്‍ഡന്‍സ് സംവിധാനം എന്നിവയൊക്കെയാണ് വിവിധ ഇന്ത്യന് കമ്പനികള് തങ്ങളുടെ ജീവനക്കാരെ തിരികെ വിളിക്കല് പ്രക്രിയയില് ഉള്‍പ്പെടുത്തിയിട്ടുള്ള കാര്യങ്ങള്.\nWipro working people rishad premji Coronavirus back to office Work from home


ആധുനിക ശാസ്ത്രത്തിന്റെ അതുല്യ പ്രതിഭ\nസൂര്യകേന്ദ്രിത പ്രപഞ്ചസിദ്ധാന്തം എന്ന തത്വം കൂട്ടുകാര് ഭൂമിശാസ്ത്രത്തില് പഠിച്ചുകാണുമല്ലോ? ഒപ്പം അസ്‌ട്രോണമി എന്ന വാക്കും കേട്ടിട്ടുണ്ടാകും. അസ്‌ട്രോണമി എന്നാല് ആകാശഗോളങ്ങളെപ്പറ്റിയുള്ള ശാസ്ത്രപഠനം എന്നാണ്. ഗലീലിയൊയുടെ മുന്‍ഗാമിയായിരുന്ന കോപ്പര്‍നിക്കസ് ആവിഷ്‌കരിച്ച സിദ്ധാന്തമായ സൂര്യകേന്ദ്രിത പ്രപഞ്ചസിദ്ധാന്തമെന്നാല് സൂര്യന് ഭൂമിയ്ക്ക് ചുറ്റും കറങ്ങുകയല്ല, മറിച്ച് ഭൂമിയും മറ്റ് ഗ്രഹങ്ങള് സൂര്യന് ചുറ്റുമാണ് ഭ്രമണം ചെയ്യുന്നത് എന്നാണ്. ഗവേഷണ കുതുകിയായ ഗലീലിയോ അന്നേവരെ വിശ്വസിച്ചിരുന്ന അരിസ്റ്റോട്ടിലിയന് സിദ്ധാന്തത്തെ എതിര്‍ത്ത് കോപ്പര് നിക്കസിന്റെ സൂര്യകേന്ദ്രിത സിദ്ധാന്തത്തെ പിന്താങ്ങി. 1609-ല് ഗലീലിയോ നിര്‍മ്മിച്ച ദൂരദര്‍ശിനി കോപ്പര് സിക്കസിന്റെ സൂര്യകേന്ദ്രിത പ്രപഞ്ചസിദ്ധാന്തത്തെ ശരിവയ്ക്കുകയും പില്‍ക്കാലത്ത് ഒട്ടനവധി പഠനങ്ങള്‍ക്കും കണ്ടുപിടുത്തങ്ങള്‍ക്കും വഴിതെളിയിക്കുകയും ചെയ്തു.\n18ാം വയസിലായിരുന്നു ഗലീലിയോയുടെ ആദ്യകണ്ടുപിടുത്തം. അന്ന് ഗലീലിയോ പിസ സര്‍വകലാശാലയിലെ വൈദ്യശാസ്ത്ര വിദ്യാര്‍ത്ഥിയായിരുന്നു. അടങ്ങാത്ത വിജ്ഞാന തൃഷ്ണയും നിരീക്ഷണ പാടവവുമുള്ള ആ യുവവിദ്യാര്‍ത്ഥി ഇടവകപ്പള്ളിയില് പ്രാര്‍ത്ഥനയില് പങ്കെടുക്കുകയായിരുന്നു. പള്ളിയുടെ മച്ചില് നിന്നു ഞാന്നുകിടക്കുന്ന തൂക്കുവിളക്ക് കാറ്റില് ആടുന്നതായി അദ്ദേഹം കണ്ടു. ആകസ്മികമായ ഈ കണ്ടെത്തല് ഒരു ശാസ്ത്രതത്വമായി വികസിപ്പിച്ചെടുക്കാന് അദ്ദേഹത്തിന് കഴിഞ്ഞു. കാറ്റത്ത് ചിലപ്പോള് അത് കൂടുതല് നീളത്തിലും കുറഞ്ഞ നീളത്തിലുമായി ക്രമരഹിതമായിട്ടാണ് ആടിയിരുന്നത്. ആടുന്നതിന്റെ അകലം കൂടിയാലും കുറഞ്ഞാലും അതിനുള്ള സമയം ഒന്നുതന്നെയാണെന്ന് സ്വന്തം നാഡീസ്പന്ദനമെണ്ണി പരീക്ഷിച്ചുറപ്പിച്ചു. പെന്‍ഡുലത്തിന്റെ തത്വം എന്നായിരുന്നു ആ കണ്ടുപിടിത്തം. ഈ തത്വം ഉപയോഗിച്ചാണ് ക്രിസ്ത്യന് ഹൈഗന്‍സ് (1629-1695) എന്ന ഡച്ചുശാസ്ത്രജ്ഞന് പില്‍ക്കാലത്ത് ക്ലോക്ക് കണ്ടുപിടിച്ചത്.\nദൂരദര്‍ശിനി എന്ന ''പൈശാചിക യന്ത്രം''\n1609ാംമാണ്ടിലാണ് ഗലീലിയോ ദൂരദര്‍ശിനി നിര്‍മ്മിച്ചത്. 1608ല് ഹോളണ്ടുകാരനായ ജാന്‍ലിപ്പര്‍ഷേ വിദൂരവസ്തുക്കളെ അടുത്തുകാണിക്കാന് കഴിവുള്ള ഒരു ഉപകരണം കണ്ടുപിടിച്ചതായി അറിഞ്ഞു. യുദ്ധാവശ്യങ്ങള്‍ക്കും അകലെനിന്ന് വരുന്ന കപ്പല്‍നിരീക്ഷിക്കുന്നതിനും മറ്റുമാണ് ഈ ഉപകരണം ഉപയോഗിച്ചത്. വാര്‍ത്ത അറിഞ്ഞ ഉടനെ അതില് ഏറെ ആകൃഷ്ടനായ ഗലീലിയോ അത്തരത്തിലുള്ള ഒരു ഉപകരണത്തിന്റെ നിര്‍മ്മാണത്തില് വ്യാപൃതനായി. അധികം താമസിയാതെ പ്രായോഗികമായി ഒരു ദൂരദര്‍ശിനി അദ്ദേഹം നിര്‍മ്മിച്ചു. അങ്ങനെ അതുപയോഗിച്ച് ആകാശഗോള നിരീക്ഷണം നടത്തുകയും ഗ്രഹങ്ങളെയും നക്ഷത്രങ്ങളെയും അവയുടെ ചലനങ്ങളെയുംകുറിച്ചുള്ള ഒട്ടനവധി പുതിയ സത്യങ്ങള് അദ്ദേഹം വെളിപ്പെടുത്തുകയും ചെയ്തു. അങ്ങനെ കോപ്പര് നിക്കസിനെപ്പോലുള്ള ജ്യോതിശാസ്ത്രജ്ഞന്മാര് കേവലം ന്ഗനനേത്രങ്ങള് കൊണ്ട് കണ്ടറിഞ്ഞ കാര്യങ്ങള് വിശദമായി പരിശോധിക്കാനും ഏറെ ആകാശകാഴ്ചകള് കാണാനും ദൂരദര്‍ശിനിയിലൂടെ സാധിച്ചു.\nപഴയ അരിസ്റ്റോട്ടിലിയന് തത്വമനുസരിച്ച് ഭാരംകുറഞ്ഞ ഒരു വസ്തുവും ഭാരം കൂടിയ ഒരു വസ്തുവും ഒരേ ഉയരത്തില് നിന്ന് ഭൂമിയിലേക്കിട്ടാല് ആദ്യം ഭൂമിയില് എത്തുന്നത് ഭാരം കൂടിയ വസ്തുവായിരിക്കും. ഇതു തെറ്റാണെന്ന് ഗലീലിയോ തെളിയിച്ചു. പിസായിലെ ''ചെരിഞ്ഞ ഗോപുര''ത്തിന്റെ മുകളില് നിന്നുകൊണ്ട് ഗലീലിയോ രണ്ടു തൂക്കക്കട്ടികള് ഒരേസമയത്ത് ഇട്ടുനോക്കി. ഒന്നിന് 1 പൗണ്ടും മറ്റേതിന് 10 പൗണ്ടുമായിരുന്നു തൂക്കം. ഈ പരീക്ഷണം കാണാന് പ്രഭുക്കന്മാരുള്‍പ്പെടെ അനേകം ആളുകളുണ്ടായിരുന്നു. എല്ലാവരെയും അത്ഭുതപ്പെടുത്തിക്കൊണ്ട് രണ്ടുതൂക്കക്കട്ടികളും ഒരേസമയത്ത് നിലത്തെത്തി.\nവളരെ വൈശിഷ്ട്യമാര്‍ന്ന ഒന്നായിരുന്നു ഗലീലിയോയുടെ വ്യക്തിത്വം. അദ്ധ്യാപകന്, പ്രാസംഗികന്, ചിന്തകന് എന്നീ നിലകളില് അസാമാന്യ പാടവം പ്രദര്‍ശിപ്പിച്ച ഇദ്ദേഹത്തിന്റെ സുഹൃത് വലയം വളരെ വിപുലമായിരുന്നു. എഴുത്തകാര്, കലാകാരന്മാര്, പണ്ഡിതന്മാര്, ഗണിത-ശാസ്ത്ര മേഖലകളിലെ പ്രഗത്ഭര്, മതാധികാരികള്, ഭരണാധികാരികള് എന്നിവരെല്ലാം അതിലുള്‍പ്പെട്ടിരുന്നു. എങ്കിലും സ്വയം ശരിയെന്ന് വിശ്വസിച്ച് തെളിയിച്ച കാര്യങ്ങളെ സങ്കോചമന്യേ ഇദ്ദേഹം തുറന്നുപറഞ്ഞിരുന്നു. ടസ്‌കണിയിലെ ഗ്രാന്റ് ഡ്യൂക്കിന്റെ കൊട്ടാരത്തിലെ മുഖ്യഗണിതശാസ്ത്രജ്ഞനായും കുറെക്കാലം അദ്ദേഹം സേവനമനുഷ്ഠിച്ചു.\n''എങ്കിലും അതു ചലിക്കുകതന്നെ ചെയ്യുന്നു''\nശാസ്ത്രചരിത്രമാകെ പരിശോധിച്ചാല് ഗലീലിയോയെപ്പോലെ മതമേലധികാരികളില് നിന്നും ഇത്രയേറെ പീഡനങ്ങളും ശിക്ഷകളും ഏറ്റുവാങ്ങേണ്ടിവന്ന മറ്റു ശാസ്ത്രജ്ഞന്മാര് ഇല്ല എന്നു തന്നെ പറയാം. എന്തിനായിരുന്നു മതാദ്ധ്യക്ഷന്മാര് അദ്ദേഹത്തെ ഇത്രയധികം പീഡിപ്പിച്ചത്? എന്തായിരുന്നു അദ്ദേഹത്തിന്റെ കുറ്റങ്ങള്? കൂട്ടുകാര്‍ക്ക് അറിയേണ്ടേ?\nസത്യാന്വേഷിയായ ബ്രൂണോയെ വിചാരണ ചെയ്ത് വധശിക്ഷ വിധിച്ച ഇന്‍ക്വിസിഷന് കോടതിയിലെ അംഗമായിരുന്ന കര്‍ദ്ദിനാള് ബെല്ലാര് മൈന്റെ നേതൃത്വത്തിലുള്ള യാഥാസ്ഥിതികര് ഗലീലിയോയ്‌ക്കെതിരെ ഗൂഡാലോചന നടത്തി. ഒന്നാമതായി അദ്ദേഹം കോപ്പര് നിക്കസ് പ്രചരിപ്പിച്ച സൂര്യകേന്ദ്രിത സിദ്ധാന്തം പ്രചരിപ്പിച്ചു. രണ്ടാമതായി ദൂരദര്‍ശിനി എന്ന പൈശാചികയന്ത്രം കണ്ടെത്തി. ഇതിനുപുറമെ ദൂരദര്‍ശിനിയിലൂടെ നോക്കി ശനിയ്ക്ക് വലയവും ഉപഗ്രഹങ്ങളും ഉണ്ടെന്നും വ്യാഴത്തിന് ഉപഗ്രഹങ്ങള് ഉണ്ടെന്നുമുള്ള സുപ്രധാനവും വിപ്ലവകരവുമായ കണ്ടെത്തലുകള് മതാന്ധരെ കോപാകുലരാക്കി.\nഈ കുറ്റങ്ങളെല്ലാം ആരോപിച്ച് വിചാരണ കോടതിയുടെ അന്ത്യശാസനം ഗലീലിയോയ്ക്കു ലഭിച്ചു. രോഗാതുരനും വൃദ്ധനുമായിരുന്ന ഗലീലിയോയ്ക്ക് ഇത് താങ്ങാനായില്ല. ഗലീലിയോ മാപ്പപേക്ഷിച്ചു. സൂര്യനാണ് പ്രപഞ്ചത്തിന്റെ കേന്ദ്രമെന്ന് താന് പറഞ്ഞത് തെറ്റായിപ്പോയെന്നും ഭൂമി കറങ്ങുന്നുണ്ടെന്ന് മേലില് പറയുകയില്ലെന്നും ശപഥം ചെയ്തു മാപ്പപേക്ഷിച്ചു. പിന്നീട് ഗലീലിയോ ശബ്ദം വളരെ താഴ്ത്തിയിട്ട് എങ്കിലും അതും ചലിക്കുക തന്നെ ചെയ്യുന്നു!'' എന്നുപറഞ്ഞുവെന്നൊരു കഥയും ശാസ്ത്രലോകത്തില് ചൊല്ലായിത്തീര്‍ന്നിട്ടുണ്ട്.\nമൈക്കലാഞ്ജലോ, ഗലീലിയോ, ഷേക്‌സ്പിയര്\nശാസ്ത്രം, സാഹിത്യം, കല എന്നീ മേഖലകളില് ലോകമെങ്ങും നവോത്ഥാനം പകര്‍ന്നുനല്‍കിയ കാലഘട്ടമായിരുന്നു 16ാം നൂറ്റാണ്ട്. വിശ്വസാഹിത്യകാരന് വില്യം ഷേക്‌സ്പിയര്, ''ആധുനികശാസ്ത്രത്തിന്റെ പിതാവ്'' ഗലീലിയോ, അനശ്വര ചിത്രകാരനും എന്‍ജിനീയറുമായിരുന്ന മൈക്കലാഞ്ജലോ എന്നിവര് ഒരേ നൂറ്റാണ്ടില് ജീവിച്ച് ലോകത്തിന് പ്രകാശം പരത്തിയവരാണ്. മൈക്കലാഞ്ജലോ മരിക്കുന്നതിന് മൂന്നുദിവസം മുമ്പാണ് ഗലീലിയോയുടെ ജനനം. ഗലീലിയോയുടെ ജന്മദിനം കഴിഞ്ഞ്2മാസം കഴിഞ്ഞാണ് ഷേക്‌സ്പിയര് ജനിച്ചത്. സര് ഫ്രാന്‍സിസ് ബേക്കണ്, മാര്‍ട്ടിന് ലൂഥര്, ക്രിസ്റ്റഫര് കൊളംബസ്, ഇഗ്നേഷ്യസ് ലയോള എന്നീ മഹാരഥന്മാരും ഈ നൂറ്റാണ്ടിന്റെ സന്തതികളാണ്.


തലമുറയ്‌ക്ക് തണലേകാൻ | Alappuzha | Kerala | Deshabhimani | Saturday Jun 6, 2020\nസുഭിക്ഷ കേരളം പദ്ധതി മന്ത്രി ജി സുധാകരൻ ഉദ്ഘാടനംചെയ്യുന്നു\nഭൂമിക്ക് തണലൊരുക്കാനുള്ള ആഹ്വാനമായി നാടെങ്ങും പരിസ്ഥിതി ദിനാചരണം. നല്ല വായുവും വെള്ളവും ഭക്ഷണവും ഉറപ്പാക്കാനുള്ള ആഹ്വാനമാണ് ദിനാചരണത്തിൽ മുഴങ്ങിക്കേട്ടത്. വ്യക്തികൾ, സംഘടനകൾ, വായനശാലകൾ, സാംസ്‌കാരിക സ്ഥാപനങ്ങൾ തുടങ്ങിയവരെല്ലാം നട്ട തൈകൾ പ്രകൃതി സ്‌നേഹത്തിന്റെ ഒരുമയായി.\nസിപിഐ എം അംഗങ്ങൾ തൈനട്ടു\nജില്ലയിൽ 38000 സിപിഐ എം അംഗങ്ങളും പാർടി പ്രവർത്തകരും അനുഭാവികളും തൈനട്ടു. സിപിഐ എം ജില്ലാ സെക്രട്ടറി ആർ നാസർ അരീപ്പറമ്പ് ലോക്കൽ കമ്മിറ്റി ഓഫീസ് കോമ്പൗണ്ടിൽ തൈനട്ടു.\nസംസ്ഥാനകമ്മിറ്റി അംഗങ്ങളായ അഡ്വ. സി എസ് സുജാത ചുനക്കരയിലും സി ബി ചന്ദ്രബാബു അരൂരിൽ പള്ളിയറക്കാവിലും സജി ചെറിയാൻ എംഎൽഎ ചെറിയനാട് സഹകരണ യൂണിയൻ കോമ്പൗണ്ടിലും തൈനട്ടു.\nകേരള കർഷകസംഘത്തിന്റെ 1,211 യൂണിറ്റുകളുടെയും നേതൃത്വത്തിൽ പൊതുസ്ഥലങ്ങളിലും പ്രവർത്തകരുടേയും അംഗങ്ങളുടേയും വീടുകളിലുമായി ജില്ലയിൽ ഒരു ലക്ഷം വൃക്ഷതൈ നട്ടു. ജില്ലാ പ്രസിഡന്റ് അഡ്വ.ജി ഹരിശങ്കർ മാവേലിക്കരയിലും സെക്രട്ടറി സി ശ്രീകുമാർ ഉണ്ണിത്താൻ വീയപുരത്തും തൈനട്ടു. സംസ്ഥാന കമ്മിറ്റി അംഗങ്ങളായ ജി വേണുഗോപാൽ ആലപ്പുഴയിലും കെ എച്ച് ബാബുജാൻ രാമപുരത്തും വത്സലാമോഹൻ പാണ്ടനാട്ടും കെ വിജയകുമാർ മുതുകുളത്തും വി ജി മോഹനൻ കഞ്ഞിക്കുഴിയിലും എൻ പി ഷിബു പട്ടണക്കാട്ടും തൈനട്ടു. കൊമ്മാടിയിൽ വൃക്ഷതൈ വിതരണം മത്സ്യഫെഡ് ചെയർമാൻ പി പി ചിത്തരഞ്ജൻ ഉദ്‌ഘാടനം ചെയ്തു.\nമൺമറിഞ്ഞ സാഹിത്യസാംസ്‌കാരിക പ്രവർത്തകരുടെ ഓർമയ്‌ക്കായി പുരോഗമന കലാസാഹിത്യ സംഘം 1000 ഓർമ്മ മരംനട്ടു. വയലാർ രാമവർമയുടെ ഓർമയ്‌ക്കായി ആലപ്പുഴ സ്ത്രീസൗഹൃദ കേന്ദ്രത്തിൽ തെങ്ങിൻതൈ നട്ട് സിപിഐ എം ജില്ലാ സെക്രട്ടറി ആർ നാസർ ഉദ്‌ഘാടനം ചെയ്തു. ജില്ലാ വിദ്യാഭ്യസ ഓഫീസ് അങ്കണത്തിൽ നടി ഉഷ ഡി കെ ചെല്ലപ്പന്റെ ഓർമയ്‌ക്കായി മരം നട്ടു. കായംകുളത്ത് ജില്ലാ പ്രസിഡന്റ് രാമപുരം ചന്ദ്രബാബു\nഉദ്ഘാടനംചെയ്‌തു. അജയ്‌സുധീന്ദ്രൻ എരുമേലി പരമേശ്വരന്റെയും എസ് വാഹിദ് എം എൻ കുറുപ്പിന്റെയും കെ സി രമേശ് കുമാർ ജി ശശിധരൻ പിള്ളയുടെയും എം എസ് അരുൺകുമാർ ശിവരാമൻ ചെറിയനാടിന്റെയും ഓർമയ്‌ക്കായി മരങ്ങൾ നട്ടു.\nനന്മയുടെ തൈ നട്ടു\n‘നന്മയുടെ തൈനടാം’ എന്ന സന്ദേശവുമായി ഡിവൈഎഫ്‌ഐ അരലക്ഷം വൃക്ഷതൈ നട്ടു. ഡിവൈഎഫ്‌ഐ ജില്ലാ കമ്മിറ്റി ഓഫീസിൽ തൈ നട്ട് സി പിഐഎം ജില്ലാ സെക്രട്ടറി ആർ നാസർ ഉദ്‌ഘാടനം നിർവഹിച്ചു. സംസ്ഥാന വൈസ്‌പ്രസിഡന്റ് മനു സി പുളിക്കൽ, ജില്ലാ സെക്രട്ടറി ആർ രാഹുൽ, പ്രസിഡന്റ് ജെയിംസ് ശാമുവേൽ, ട്രഷറർ എം എസ് അരുൺകുമാർ എന്നിവരും മരം നട്ടു.\nഎസ്‌എഫ്‌ഐ നേതൃത്വത്തിൽ വിദ്യാർഥികൾ വിവിധ കേന്ദ്രങ്ങളിൽ വൃക്ഷതൈ നട്ടു. മുഹമ്മദൻസ് സ്‌കൂളിൽ എസ്‌എഫ്‌ഐ സംസ്ഥാന വൈസ് പ്രസിഡന്റ് അമൽസോഹനും ആലപ്പുഴ ഏരിയയിൽ ജില്ലാ സെക്രട്ടറി മുഹമ്മദ് യാസിനും മാവേലിക്കരയിൽ ജില്ലാ പ്രസിഡന്റ് എ എ അക്ഷയ് തൈ നട്ടു.\nസുഭിക്ഷ കേരളം പദ്ധതിയുടെ ഭാഗമായി തൈ ഉൽപാദിപ്പിച്ച് വിതരണം ചെയ്യുന്നപദ്ധതിയുടെ ജില്ലാതല ഉദ്ഘാടനം അമ്പലപ്പുഴ കുഞ്ചുപ്പിള്ള സ്‌കൂൾ പരിസരത്ത് മന്ത്രി ജി സുധാകരൻ ഉദ്‌ഘാടനംചെയ്‌തു. 11.03 ലക്ഷം തൈ വിതരണം ചെയ്യും. വനംവകുപ്പ് 5.45 ലക്ഷംതൈ നടുന്ന പദ്ധതി തുടങ്ങി. ആലപ്പുഴ ഇഎസ്ഐ ആശുപത്രിയിൽ തൈനട്ട് മന്ത്രി ജി സുധാകരൻ ഉദ്ഘാടനം ചെയ്തു. എ എം ആരിഫ് എംപിയുംതൈ നട്ടു.\nവ്യാപാരി വ്യവസായി സമിതി ജില്ലയിൽ 5000 വൃക്ഷത്തൈ നട്ടു. ജില്ലാ സെക്രട്ടറി ടി വി ബൈജു അമ്പലപ്പുഴ വണ്ടാനം യൂണിറ്റിൽ മെഡിക്കൽ കോളേജിൽ തൈനട്ട് ഉദ്ഘാടനംചെയ്‌തു.ഭരണപരിഷ്‌കരണ കമ്മീഷൻ ചെയർമാൻ വി എസ് അച്യുതാനന്ദന്റെ പറവൂരിലെ വേലിക്കകത്തു വീട്ടുവളപ്പിൽ തൈനട്ടു. കർഷകസംഘം പുന്നപ്രതെക്ക് മേഖല കമ്മിറ്റിയുടെ നേതൃത്വത്തിൽ വൃക്ഷ തൈകൾ നട്ടു. സിപിഐ എം ഏരിയ സെക്രട്ടറി എ ഓമനക്കുട്ടൻ ഉദ്ഘാടനം ചെയ്തു.\nസാധുജന പരിപാലന സംഘം ജില്ലാ കമ്മിറ്റി 1000 കുടുംബങ്ങളിൽ വൃക്ഷതൈ നട്ടു. തെക്കനാര്യാട് ജില്ലാ പ്രസിഡന്റ് സുരേഷ് സഹദേവനും വളമംഗലത്ത് വൈസ്‌പ്രസിഡന്റ് പി എൻ ദീപുവും വയലാറിൽ ട്രഷറർ സി വി രാജപ്പനും കാവുങ്കലിൽ ഷാജിമോനും ഉദ്‌ഘാടനംചെയ്‌തു. തിരുവിഴയിൽ പ്രവീണും മാവേലിക്കരയിൽ സംസ്ഥാന പ്രസിഡന്റ് കെ ഉണ്ണികൃഷ്ണനും പുതിയകാവിൽ സംസ്ഥാന വൈസ് പ്രസിഡന്റ് കെ ശ്രീധരനും ചെന്നിത്തലയിൽ ജില്ലാ സെക്രട്ടറി കെ സുരേഷ്‌കുമാറും തൈ നട്ടു.